== ವುಡಿ ಅಲೆನ್‌ == ವುಡಿ ಅಲೆನ್‌ (ಜನ್ಮನಾಮ: ಅಲೆನ್‌ ಸ್ಟೀವರ್ಟ್‌ ಕೊನಿಗ್ಸ್‌ಬರ್ಗ್‌ ; ಹುಟ್ಟಿದ್ದು 1935ರ ಡಿಸೆಂಬರ್‌ 1ರಂದು) ಅಮೆರಿಕಾದ ಓರ್ವ ಚಿತ್ರಕಥಾ ಲೇಖಕ, ಚಲನಚಿತ್ರ ನಿರ್ದೇಶಕ, ನಟ, ಹಾಸ್ಯನಟ, ಲೇಖಕ, ಸಂಗೀತಗಾರ, ಮತ್ತು ನಾಟಕಕಾರನಾಗಿದ್ದಾನೆ. ರೂಪಕ ಚಿತ್ರಗಳಿಂದ ಮೊದಲ್ಗೊಂಡು ಐಲಾಟದ ಲೈಂಗಿಕ ಹಾಸ್ಯಚಿತ್ರಗಳವರೆಗೆ ಸಾಗುವ ಅಲೆನ್‌ನ ವೈಶಿಷ್ಟ್ಯಪೂರ್ಣ ಚಲನಚಿತ್ರಗಳು, ಅವನನ್ನು ಅಮೆರಿಕಾದ ಓರ್ವ ಗಮನಾರ್ಹ ನಿರ್ದೇಶಕನನ್ನಾಗಿಸಿವೆ. ತನ್ನ ಕ್ಷಿಪ್ರಗತಿಯ ತಯಾರಿಕೆ ಹಾಗೂ ತನ್ನ ಅತಿ ದೊಡ್ಡ ಕಾರ್ಯಘಟಕ ದಿಂದಲೂ ಸಹ ಪ್ರಸಿದ್ಧಿಯನ್ನು ಪಡೆದಿದ್ದಾನೆ. ಅಲೆನ್‌ ತನ್ನ ಚಲನಚಿತ್ರಗಳ ಕಥೆಯನ್ನು ತಾನೇ ಬರೆದು ನಿರ್ದೇಶಿಸುತ್ತಾನೆ ಮತ್ತು ಅವುಗಳಲ್ಲಿ ಬಹುಪಾಲು ಚಿತ್ರದಲ್ಲಿ ನಟನೆಯನ್ನೂ ಮಾಡಿದ್ದಾನೆ. ತನ್ನ ಚಿತ್ರಗಳಿಗೆ ಪ್ರೇರಣೆಯನ್ನು ಪಡೆಯಲು, ತನಗೆ ಆಸಕ್ತಿಯಿರುವ ಇತರ ಸಮೃದ್ಧ ಕ್ಷೇತ್ರಗಳ ಪೈಕಿ ಸಾಹಿತ್ಯ, ಲೈಂಗಿಕತೆ, ತತ್ತ್ವಶಾಸ್ತ್ರ, ಮನೋವಿಜ್ಞಾನ, ಯೆಹೂದಿ ಗುರುತುಚಲನಚಿತ್ರದ ಇತಿಹಾಸ ಇವೇ ಮೊದಲಾದವನ್ನು ಅಲೆನ್‌ ಅವಲಂಬಿಸುತ್ತಾನೆ. ಬಹಳಷ್ಟು ಹಿಂದೆಯೇ ಅಲೆನ್‌ ಸಂಗೀತದೆಡೆಗೆ ಒಂದು ತೀವ್ರಾಸಕ್ತಿಯನ್ನು ಬೆಳೆಸಿಕೊಂಡ ಮತ್ತು ಅವನೋರ್ವ ಹೆಸರಾಂತ ಜಾಝ್ ಕ್ಲ್ಯಾರಿನೆಟ್‌ ವಾದಕನಾಗಿದ್ದಾನೆ. ಇದು ಹರೆಯದಲ್ಲಿನ ಒಂದು ಉಪಕಸುಬಾಗಿ ಆರಂಭಗೊಂಡು, ಅವನ ತವರೂರಾದ ಮ್ಯಾನ್‌ಹಾಟನ್‌ ನಲ್ಲಿನ ಹಲವಾತು ಸಣ್ಣ ಪುಟ್ಟ ಸ್ಥಳಗಳಲ್ಲಿ ನಿಯತವಾಗಿ ಸಾರ್ವಜನಿಕ ಕಚೇರಿಗಳನ್ನು ನೀಡುವವರೆಗೆ ಸಾಗಿತು. ಅಷ್ಟೇ ಅಲ್ಲ, ಹಲವಾರು ಜಾಝ್ ಉತ್ಸವಗಳಲ್ಲಿ ಕೂಡಾ ಆತ ಆಗಾಗ ಕಾಣಿಸಿಕೊಳ್ಳುತ್ತಿದ್ದ. ಪ್ರಸರ್ವೇಷನ್‌ ಹಾಲ್‌ ಜಾಝ್‌ ಬ್ಯಾಂಡ್‌ ಮತ್ತು ನ್ಯೂ ಓರ್ಲೀನ್ಸ್‌ ಫ್ಯೂನರಲ್‌ ರ್ಯಾಗ್‌ಟೈಂ ಆರ್ಕೇಸ್ಟ್ರಾದ ಸಂಗೀತ ಕಚೇರಿಗಳಲ್ಲಿ ಅವರೊಟ್ಟಿಗೆ ಅಲೆನ್‌ ಸೇರಿದ. ಇದು 1973ರಲ್ಲಿ ಬಂದ ಅವನ ಹಾಸ್ಯಚಿತ್ರವಾದ ಸ್ಲೀಪರ್‌ ಗೆ ಚಿತ್ರ ಸಂಗೀತವನ್ನು ಒದಗಿಸಿತ್ತು. ಅಷ್ಟೇ ಅಲ್ಲ, 1996ರಲ್ಲಿನ ಒಂದು ಅಪರೂಪದ ಪ್ರವಾಸದಲ್ಲಿ ಆತ ಕಚೇರಿಯನ್ನು ನೀಡಿದ. ಇದು ವೈಲ್ಡ್‌ ಮ್ಯಾನ್‌ ಬ್ಲೂಸ್‌ ಎಂಬ ಸಾಕ್ಷ್ಯಚಿತ್ರದ ವಿಷಯವಾಗಿ ಮಾರ್ಪಟ್ಟಿತು. == ಜೀವನ ಚರಿತ್ರೆ == === ಆರಂಭಿಕ ವರ್ಷಗಳು === ಅಲೆನ್‌ ಹುಟ್ಟಿದ್ದು ಮತ್ತು ಬೆಳೆದಿದ್ದು ನ್ಯೂಯಾರ್ಕ್‌ ನಗರದಲ್ಲಿ; ಇವನ ತಾಯಿಯಾದ ನೆಟ್ಟೀ (ಜನ್ಮನಾಮ ಚೆರೀ; ನವೆಂಬರ್‌ 8, 1906 - ಜನವರಿ 27, 2002), ತನ್ನ ಕುಟುಂಬದ ರಸಭಕ್ಷ್ಯದ ಅಂಗಡಿಯಲ್ಲಿ ಓರ್ವ ಲೆಕ್ಕಪುಸ್ತಕದ ಗುಮಾಸ್ತೆಯಾಗಿದ್ದಳು. ಇವನ ತಂದೆಯಾದ ಮಾರ್ಟಿನ್‌ ಕೊನಿಂಗ್ಸ್‌ಬರ್ಗ್‌ (ಡಿಸೆಂಬರ್‌ 25, 1900 - ಜನವರಿ 13, 2001), ಓರ್ವ ಆಭರಣ ಕೆತ್ತನೆಗಾರ ಹಾಗೂ ಮಾಣಿಯಾಗಿದ್ದ. ಅವನದು ಯೆಹೂದಿ ಮನೆತನದ ಕುಟುಂಬವಾಗಿತ್ತು ಮತ್ತು ಅವನ ಅಜ್ಜ-ಅಜ್ಜಿಯರು ಯಿಡಿಷ್‌- ಮತ್ತು ಜರ್ಮನ್‌ ಭಾಷೆಯನ್ನು-ಮಾತನಾಡುತ್ತಿದ್ದ ವಲಸೆಗಾರರಾಗಿದ್ದರು. ಅಲೆನ್‌ಗೆ ಲೆಟ್ಟಿ (1943ರಲ್ಲಿ ಹುಟ್ಟಿದ್ದು) ಎಂಬ ಓರ್ವ ಸೋದರಿಯಿದ್ದಳು ಮತ್ತು ಇವಳು ಬ್ರೂಕ್ಲಿನ್‌ನ ಮಿಡ್‌ವುಡ್‌‌‌ನಲ್ಲಿ ಬೆಳೆದಳು. ಅವನ ಹೆತ್ತವರಿಬ್ಬರೂ ಮ್ಯಾನ್‌ಹಾಟನ್‌ನ ಕೆಳಗಿನ ಪೂರ್ವ ಭಾಗದಲ್ಲಿ ಹುಟ್ಟಿ-ಬೆಳೆದರು. ಅವನ ಬಾಲ್ಯವು ಅಷ್ಟೇನೂ ಸಂತೋಷಕರ ಸನ್ನಿವೇಶಗಳಿಂದ ಕೂಡಿರಲಿಲ್ಲ. ಅವನ ಹೆತ್ತವರಲ್ಲಿ ಸಾಮರಸ್ಯವಿರಲಿಲ್ಲ ಮತ್ತು ತನ್ನ ನಿರ್ದಯಿ, ವಿಕ್ಷಿಪ್ತ-ಪ್ರವೃತ್ತಿಯ ತಾಯಿಯೊಂದಿಗೆ ಆತ ಒಂದು ಒರಟಾದ ಸಂಬಂಧವನ್ನು ಹೊಂದಿದ್ದ. ತನ್ನ ಆರಂಭಿಕ ವರ್ಷಗಳ ಅವಧಿಯಲ್ಲಿ ಅಲೆನ್‌ ಯಿಡಿಷ್‌ ಭಾಷೆಯನ್ನು ಮಾತಾಡುತ್ತಿದ್ದ. ಹಿಬ್ರೂ ಶಾಲೆಯಲ್ಲಿ ಎಂಟು ವರ್ಷಗಳವರೆಗೆ ವ್ಯಾಸಂಗ ಮಾಡಿದ ನಂತರ ಪಬ್ಲಿಕ್‌ ಸ್ಕೂಲ್‌ 99 ಹಾಗೂ ಮಿಡ್‌ವುಡ್‌ ಪ್ರೌಢಶಾಲೆಗೆ ಆತ ತೆರಳಿದ. ಆ ಅವಧಿಯಲ್ಲಿ ಆತ ಪೂರ್ವದ 14ನೇ ಮತ್ತು 15ನೇ ಬೀದಿಗಳ ನಡುವೆಯಿದ್ದ 1402 ಅವೆನ್ಯೂ ಎಂಬಲ್ಲಿನ ವಾಸದ ಮಹಡಿಯೊಂದರಲ್ಲಿ ವಾಸವಾಗಿದ್ದ. ಕಾರ್ಡ್‌ ಮತ್ತು ಇಂದ್ರಜಾಲದ ಕೈಚಳಕಗಳಲ್ಲಿನ ತನ್ನ ಅಸಾಮಾನ್ಯ ಪ್ರತಿಭೆಯ ಮೂಲಕ ಆತ ವಿದ್ಯಾರ್ಥಿಗಳ ಮೇಲೆ ಪ್ರಭಾವ ಬೀರಿದ. ಹಣವನ್ನು ಒಟ್ಟುಗೂಡಿಸುವ ಉದ್ದೇಶದಿಂದ ಡೇವಿಡ್‌ . ಆಲ್ಬರ್‌ ಎಂಬ ಮಧ್ಯವರ್ತಿಗಾಗಿ ಆತ ಹಾಸ್ಯ ಪ್ರಸಂಗಗಳನ್ನು ಬರೆಯಲು ಶುರುಮಾಡಿದ. ಸದರಿ ಮಧ್ಯವರ್ತಿಯು ಅವುಗಳನ್ನು ವೃತ್ತಪತ್ರಿಕೆಯ ಅಂಕಣಕಾರರಿಗೆ ಮಾರಿಕೊಳ್ಳುತ್ತಿದ್ದ. ಅಲೆನ್ ಹೇಳುವ ಪ್ರಕಾರ‌, ಪ್ರಕಟಗೊಂಡ ಅವನ ಮೊದಲ ನಗೆಹನಿ ಈ ರೀತಿ ಇತ್ತು: "... ಬೆಲೆಗಳನ್ನು—ಅಂದರೆ, ಜನರ ವೇತನಗಳ ಮೇಲಿನ ಬೆಲೆಗಳನ್ನು ಹೊಂದಿದ್ದ ಫಲಹಾರ ಮಂದಿರವೊಂದರಲ್ಲಿ ತಾನು ತಿಂದುದಾಗಿ ವುಡಿ ಅಲೆನ್‌ ಹೇಳುತ್ತಾನೆ." ತನ್ನನ್ನು ತಾನು ವುಡಿ ಅಲೆನ್‌ ಎಂದು ಕರೆದುಕೊಳ್ಳಲು ಆತ ಪ್ರಾರಂಭಿಸಿದ. ಆತನೊಬ್ಬ ಮಹಾನ್‌ ಅಭಿಜಾತ ಯುವ ಹಾಸ್ಯನಟನಾಗಿದ್ದ. ಅವನು ಚಿಕ್ಕವನಾಗಿದ್ದಾಗ ಅವನನ್ನು ಅಂತರ-ನಂಬಿಕೆಯ ಬೇಸಿಗೆ ಶಿಬಿರಕ್ಕೆ ಕಳಿಸಲಾಗಿತ್ತು. ಅಲ್ಲಿ "ಎಲ್ಲ ಜನಾಂಗಗಳು ಹಾಗೂ ಮತಗಳಿಗೆ ಸೇರಿದ ಹುಡುಗರು ಅವನನ್ನು ಹಿಂಸಾನಂದದಿಂದ ಅವನನ್ನು ಬಡಿದಿದ್ದರು". ಈ ಘಟನೆಯನ್ನು ನಂತರ ತಮಾಷೆಯಾಗಿ ಆತ ಹೇಳುತ್ತಾನೆ. 17 ವರ್ಷ ವಯಸ್ಸಿನವನಾಗಿದ್ದಾಗ, ಆತ ತನ್ನ ಹೆಸರನ್ನು ಹೇವುಡ್‌ ಅಲೆನ್‌ ಎಂಬುದಾಗಿ ಕಾನೂನುಬದ್ಧವಾಗಿ ಬದಲಿಸಿಕೊಂಡ. ಪ್ರೌಢಶಾಲೆಯ ನಂತರ, ಆತ ನ್ಯೂಯಾರ್ಕ್‌ ಯೂನಿವರ್ಸಿಟಿಗೆ () ತೆರಳಿ, ಅಲ್ಲಿ ಸಂವಹನೆ ಮತ್ತು ಚಲನಚಿತ್ರದ ಕುರಿತಾಗಿ ಅಧ್ಯಯನ ಮಾಡಿದ. ಓರ್ವ ವಿದ್ಯಾರ್ಥಿಯಾಗಿ ಅವನಲ್ಲಿ ಬದ್ಧತೆಯಿರಲಿಲ್ಲ. ಹೀಗಾಗಿ ಚಲನಚಿತ್ರ ವ್ಯಾಸಂಗಕ್ರಮವೊಂದರಲ್ಲಿ ಆತ ಅನುತ್ತೀರ್ಣನಾದ ಮತ್ತು ಪರಿಣಾಮವಾಗಿ ಅಲ್ಲಿಂದ ಹೊರಹಾಕಲ್ಪಟ್ಟ. ನಂತರ ಆತ ಸಂಕ್ಷಿಪ್ತ ಅವಧಿಗೆ ಸಿಟಿ ಕಾಲೇಜ್‌ ಆಫ್‌ ನ್ಯೂಯಾರ್ಕ್‌‌ಗೆ ಸೇರಿಕೊಂಡ, ಮತ್ತು ತರುವಾಯ ದಿ ನ್ಯೂ ಸ್ಕೂಲ್‌ನಲ್ಲಿ ಕಲಿಸಿದ. === ಹಾಸ್ಯ ಲೇಖಕ ಮತ್ತು ನಾಟಕಕಾರ === ಹಾಗೂ ಸಿಟಿ ಕಾಲೇಜುಗಳಲ್ಲಿನ ಆತನ ತಪ್ಪು ಆರಂಭಗಳ ನಂತರ‌, ಆತ ಹರ್ಬ್‌ ಶ್ರೈನರ್‌ಗಾಗಿರುವ ಓರ್ವ ಪೂರ್ಣಕಾಲಿಕ ಲೇಖಕನಾಗಿ ಮಾರ್ಪಟ್ಟು, ಮೊಟ್ಟ ಮೊದಲಿಗೆ ವಾರವೊಂದಕ್ಕೆ 75$ನಷ್ಟು ಹಣವನ್ನು ಸಂಪಾದಿಸಲು ಶುರುಮಾಡಿದ. 19ನೇ ವಯಸ್ಸಿನಲ್ಲಿರುವಾಗ, ದಿ ಎಡ್‌ ಸಲ್ಲಿವಾನ್‌ ಷೋ, ದಿ ಟುನೈಟ್‌ ಷೋ, ಸೀಸರ್‌'ಸ್‌ ಅವರ್‌ ಮತ್ತು ಇತರ ದೂರದರ್ಶನ ಪ್ರದರ್ಶನಗಳಿಗಾಗಿ ಚಿತ್ರಕಥೆಗಳನ್ನು ಬರೆಯುವ ಕೆಲಸವನ್ನು ಆತ ಆರಂಭಿಸಿದ. ಸಿಡ್‌ ಸೀಸರ್‌‌ಗಾಗಿ ಆತ ಕೆಲಸ ಮಾಡುತ್ತಿರುವ ಹೊತ್ತಿಗಾಗಲೇ, ಆತ ವಾರವೊಂದಕ್ಕೆ 1500$ನಷ್ಟು ಹಣವನ್ನು ಗಳಿಸುತ್ತಿದ್ದ; ಸೀಸರ್‌ನ ಜೊತೆ ಜೊತೆಗೇ ಆತ ಡ್ಯಾನಿ ಸೈಮನ್‌‌ ಜೊತೆಗೂ ಕೆಲಸ ಮಾಡಿದ. ತನ್ನ ಬರಹಗಾರಿಕೆಯ ಶೈಲಿಯನ್ನು ರೂಪಿಸಿಕೊಳ್ಳಲು ನೆರ ವಾಗುವಲ್ಲಿ ಡ್ಯಾನಿ ಸೈಮನ್‌ನ ಪಾತ್ರ ದೊಡ್ಡದು ಎಂದು ಅಲೆನ್‌ ಹೇಳಿಕೊಂಡಿದ್ದಾನೆ. 1961ರಲ್ಲಿ, ಡ್ಯೂಪ್ಲೆಕ್ಸ್ ಎಂದು ಕರೆಯಲಾಗುವ ಗ್ರೀನ್‌ವಿಚ್‌ ಹಳ್ಳಿಯ ಕ್ಲಬ್‌ವೊಂದರಲ್ಲಿ ಪ್ರಥಮ ಪ್ರವೇಶ ಮಾಡುವ ಮೂಲಕ ಓರ್ವ ನಿಂತಾಡುವ ಹಾಸ್ಯನಟನಾಗಿ ಒಂದು ಹೊಸ ವೃತ್ತಿಜೀವನವನ್ನು ಆತ ಪ್ರಾರಂಭಿಸಿದ. ಅಲೆನ್‌ನ ನಿಂತಾಡುವ ಪ್ರದರ್ಶನದ ಉದಾಹರಣೆಗಳನ್ನು ಸ್ಟ್ಯಾಂಡಪ್‌ ಕಾಮಿಕ್‌ ಮತ್ತು ನೈಟ್‌ಕ್ಲಬ್‌ ಇಯರ್ಸ್‌ 1964-1968 ("ದಿ ಮೂಸ್‌" ಎಂಬ ಶೀರ್ಷಿಕೆಯ ಅವನ ಶ್ರೇಷ್ಠ ವಾಡಿಕೆಯ ಅನುಕ್ರಮವನ್ನೂ ಒಳಗೊಂಡಂತೆ) ಎಂಬ ಗೀತಸಂಪುಟಗಳಲ್ಲಿ ಕೇಳಬಹುದು. ಕ್ಯಾಂಡಿಡ್‌ ಕ್ಯಾಮೆರಾ ಎಂಬ ಜನಪ್ರಿಯ ದೂರದರ್ಶನ ಪ್ರದರ್ಶನಕ್ಕೂ ಅಲೆನ್‌ ಬರೆದ, ಹಾಗೂ ಕೆಲವೊಂದು ಸಂಚಿಕೆಗಳಲ್ಲಿ ಕಾಣಿಸಿಕೊಂಡ. ತನ್ನ ನಿಂತಾಡುವ ವಾಡಿಕೆಯ ಅನುಕ್ರಮಕ್ಕೆ ಸಂಬಂಧಿಸಿದಂತೆ, ತನ್ನ ವ್ಯವಸ್ಥಾಪಕರ ಜೊತೆಯಲ್ಲಿ ಸೇರಿಕೊಂಡು ಒಂದು ನರ ವಿಕೃತ, ಅಸ್ಥಿರವಾದ ಮತ್ತು ಮೇಧಾವಿ ಪಾತ್ರವನ್ನು ಅಲೆನ್‌ ಅಭಿವೃದ್ಧಿಪಡಿಸಿದ. ಇದೊಂದು ಯಶಸ್ವೀ ಕ್ರಮವಾಗಿದ್ದು, ರಾತ್ರಿಯ ಕ್ಲಬ್ಬುಗಳು ಹಾಗೂ ದೂರದರ್ಶನದಲ್ಲಿ ಅವನಿಗಾಗಿ ಆಗಿಂದಾಗ್ಗೆ ಗಿಗ್‌ ಕಾರ್ಯಕ್ರಮಗಳನ್ನು ತಂದುಕೊಡುವಲ್ಲಿ ಅವು ಸಫಲವಾದವು. ದಿ ನ್ಯೂಯಾರ್ಕರ್‌‌ ನಂಥ ನಿಯತಕಾಲಿಕಗಳಿಗಾಗಿ ಸಣ್ಣ ಕಥೆಗಳನ್ನು ಹಾಗೂ ವ್ಯಂಗ್ಯಚಿತ್ರದ ವಿವರಣೆಯ ಬರಹಗಳನ್ನು ಬರೆಯುವುದನ್ನು ಅಲೆನ್‌ ಶುರುಮಾಡಿದ; ನಿರ್ದಿಷ್ಟವಾಗಿ ಹೇಳಬೇಕೆಂದರೆ, ನ್ಯೂಯಾರ್ಕರ್‌ನ ನಾಲ್ಕು ದೊಡ್ಡ ಹಾಸ್ಯಗಾರರಾದ . . ಪೆರೆಲ್‌ ಮನ್‌, ಜಾರ್ಜ್‌ . ಕೌಫ್‌ಮನ್‌, ರಾಬರ್ಟ್‌ ಬೆಂಚ್ಲೆ ಮತ್ತು ಮ್ಯಾಕ್ಸ್‌ ಷುಲ್ಮನ್‌ರ ಸಂಪ್ರದಾಯದಿಂದ ಅವನು ಪ್ರಭಾವಿತನಾಗಿದ್ದು, ಅವರ ವಿಷಯಸಾಮಗ್ರಿಗಳನ್ನು ಅಥವಾ ಮೂಲದ್ರವ್ಯಗಳನ್ನು ಆಧುನೀಕರಿಸಿದ. ಆತ ಬ್ರಾಡ್‌ವೇ ವಲಯದ ಓರ್ವ ಯಶಸ್ವೀ ನಾಟಕಕಾರನಾಗಿ ಮಾರ್ಪಟ್ಟು 1966ರಲ್ಲಿ ಡೋಂಟ್‌ ಡ್ರಿಂಕ್‌ ದಿ ವಾಟರ್‌ ಎಂಬ ಕೃತಿಯನ್ನು ಬರೆದ. ಈ ನಾಟಕದಲ್ಲಿ ಲೊವು ಜಾಕೋಬಿ, ಕೇ ಮೆಡ್‌ಫೋರ್ಡ್‌, ಅನಿತಾ ಜಿಲೆಟ್‌ ಮತ್ತು ಅಲೆನ್‌ನ ಭವಿಷ್ಯದ ಚಲನಚಿತ್ರ ಸಹ-ತಾರೆಯಾದ ಆಂಟನಿ ರಾಬರ್ಟ್ಸ್‌ ಮೊದಲಾದವರು ನಟಿಸಿದ್ದರು. ನಾಟಕದ ಒಂದು ಚಲನಚಿತ್ರ ರೂಪಾಂತರವು 1969ರಲ್ಲಿ ಬಿಡುಗಡೆಯಾಯಿತು. ಹೋವರ್ಡ್‌ ಮೋರಿಸ್‌ನಿಂದ ನಿರ್ದೇಶಿಸಲ್ಪಟ್ಟಿದ್ದ ಈ ಚಿತ್ರದಲ್ಲಿ ಜಾಕಿ ಗ್ಲೀಸನ್‌ ನಟಿಸಿದ್ದ. 1994ರಲ್ಲಿ ದೂರದರ್ಶನಕ್ಕಾಗಿದ್ದ ಮೂರನೇ ಆವೃತ್ತಿಯೊಂದನ್ನು ಅಲೆನ್‌ ನಿರ್ದೇಶಿಸಿದ, ಅದರಲ್ಲಿ ನಟಿಸಿದ. ಮೈಕೇಲ್‌ . ಫಾಕ್ಸ್‌ ಮತ್ತು ಮೇಯಿಮ್‌ ಬಿಯಾಲಿಕ್‌ ಇವನೊಂದಿಗೆ ನಟಿಸಿದ್ದರು. ಆತ ಬರೆದ ಪ್ಲೇ ಇಟ್‌ ಎಗೇನ್‌, ಸ್ಯಾಮ್‌ ಎಂಬ ನಾಟಕವು ಬ್ರಾಡ್‌ವೇ ವಲಯದಲ್ಲಿ ಅದ್ಭುತ ಯಶಸ್ಸು ಕಂಡಿತು; ಇದರಲ್ಲಿ ಆತನೂ ನಟಿಸಿದ್ದ. 1969ರ ಫೆಬ್ರವರಿ 12ರಂದು ಪ್ರಾರಂಭಗೊಂಡ ಈ ನಾಟಕವು 453 ಪ್ರದರ್ಶನಗಳನ್ನು ಕಂಡಿತು. ಡಯೇನ್‌ ಕೀಟನ್‌ ಮತ್ತು ಆಂಟನಿ ರಾಬರ್ಟ್ಸ್‌ ಕೂಡಾ ಇದರಲ್ಲಿ ನಟಿಸಿದ್ದರು. ಹರ್ಬರ್ಟ್‌ ರಾಸ್‌‌ನಿಂದ ನಿರ್ದೇಶಿಸಲ್ಪಟ್ಟ ಈ ನಾಟಕದ ಚಲನಚಿತ್ರದ ರೂಪಾಂತರದಲ್ಲಿ ಅಲೆನ್‌, ಕೀಟನ್‌ ಮತ್ತು ರಾಬರ್ಟ್ಸ್‌ ತಂತಮ್ಮ ಪಾತ್ರಗಳನ್ನು ಪುನರಾವರ್ತಿಸಿಕೊಳ್ಳುತ್ತಿದ್ದರು. ಲೈಫ್‌ ನಿಯತಕಾಲಿಕವು ತನ್ನ ಮಾರ್ಚ್‌ 21ರ ಸಂಚಿಕೆಗಾಗಿ ತನ್ನ ಮುಖಪುಟದಲ್ಲಿ ಅಲೆನ್‌ನ ಛಾಯಾಚಿತ್ರವನ್ನು ಹಾಕಿಕೊಂಡಿತು. ಅಲೆನ್‌ ಓರ್ವ ನಿಪುಣ ಲೇಖಕನೂ ಆಗಿದ್ದು, ತನ್ನ ಕಿರುಕೃತಿಗಳು ಹಾಗೂ ನಾಟಕಗಳ ನಾಲ್ಕು ಸಂಕಲನಗಳನ್ನು ಪ್ರಕಟಿಸಿದ್ದಾನೆ. ಅವುಗಳೆಂದರೆ ಗೆಟಿಂಗ್ ಈವನ್‌, ವಿಥೌಟ್‌ ಫೆದರ್ಸ್‌, ಸೈಡ್‌ ಇಫೆಕ್ಟ್ಸ್‌ ಮತ್ತು ಮಿಯರ್‌ ಅನಾರ್ಕಿ. ಅವನ ಆರಂಭಿಕ ಹಾಸ್ಯ ಕಾದಂಬರಿಯು .. ಪೆರೆಲ್‌ಮನ್‌ನ ನಗೆಪಾಟಲಿನ, ಪದ ಚಮತ್ಕಾರದ-ಸವಾರಿಯನ್ನೊಳಗೊಂಡ ಹಾಸ್ಯದಿಂದ ಅತೀವವಾಗಿ ಪ್ರಭಾವಿತವಾಗಿತ್ತು. === ಆರಂಭಿಕ ಚಲನಚಿತ್ರಗಳು === ವಾಟ್ಸ್‌ ನ್ಯೂ, ಪುಸ್ಸಿಕ್ಯಾಟ್‌? ಎಂಬುದು ಅವನ ಮೊದಲ ಚಲನಚಿತ್ರ ನಿರ್ಮಾಣವಾಗಿತ್ತು. 1965ರಲ್ಲಿ ಬಂದ ಈ ಚಿತ್ರಕ್ಕೆ ಆರಂಭಿಕ ಚಿತ್ರಕಥೆಯನ್ನು ಅವನೇ ಬರೆದ. ಚಿತ್ರಕಥೆಯನ್ನು ಪರಿಷ್ಕರಿಸಲು ಹಾಗೂ ಚಿತ್ರದಲ್ಲಿನ ಒಂದು ಪುಟ್ಟ ಪಾತ್ರದಲ್ಲಿ ಕಾಣಿಸಿಕೊಳ್ಳಲು ವಾರೆನ್‌ ಬೀಟಿ ಇವನ ಎರವಲು ಸೇವೆಯನ್ನು ಪಡೆದ. ಚಿತ್ರಕಥೆಯನ್ನು ಪರಿಷ್ಕರಿಸಿ ಬರೆಯುವ ಸಂದರ್ಭದಲ್ಲಿ ಬೀಟಿಯ ಪಾತ್ರವು ಚಿಕ್ಕದಾಗಿ ಬೆಳೆಯಿತು ಮತ್ತು ಅಲೆನ್‌ನ ಪಾತ್ರವು ದೊಡ್ಡದಾಗಿ ಬೆಳೆಯಿತು. ಇದರಿಂದ ಮನಸ್ಸು ಕೆಡಿಸಿಕೊಂಡ ಬೀಟಿ ಚಿತ್ರನಿರ್ಮಾಣವನ್ನೇ ಬಿಟ್ಟುಹೋದ. ಬೀಟಿಯ ಪಾತ್ರಕ್ಕಾಗಿ ಪೀಟರ್‌ ಒ'ಟೂಲಿಯನ್ನು ಕರೆತರಲಾಯಿತು ಮತ್ತು ಜೊತೆಗೆ ಪೀಟರ್‌ ಸೆಲ್ಲರ್ಸ್‌ನನ್ನೂ ಕರೆತರಲಾಯಿತು; ವುಡಿ ಅಲೆನ್‌ನ ಅವಸರದ ಪರಿಷ್ಕರಣೆಗಳನ್ನು ಪ್ರಚೋದಿಸುವ ಅತ್ಯುತ್ತಮ ಸಾಲುಗಳು/ದೃಶ್ಯಗಳ ಪೈಕಿ ಅನೇಕವನ್ನು ಹಕ್ಕೊತ್ತಾಯಿಸುವಷ್ಟರ ಮಟ್ಟಿಗೆ ಸೆಲ್ಲರ್ಸ್‌ ದೊಡ್ಡ ತಾರೆಯಾಗಿದ್ದ. ಅಲೆನ್‌ನ ಮೊದಲ ನಿರ್ದೇಶನದ ಪ್ರಯತ್ನವು ವಾಟ್ಸ್‌ ಅಪ್‌, ಟೈಗರ್‌ ಲಿಲಿ? ಎಂಬ ಚಿತ್ರವಾಗಿತ್ತು. ಈ ಚಿತ್ರದಲ್ಲಿ (1966ರಲ್ಲಿ ಬಂದ ಈ ಚಿತ್ರಕ್ಕೆ ಮಿಕಿ ರೋಸ್‌ ಸಹ-ಬರಹಗಾರನಾಗಿದ್ದ) ಆಗ ಅಸ್ತಿತ್ವದಲ್ಲಿದ್ದ ಒಂದು ಜಪಾನೀ ಗೂಢಚರ್ಯೆಯ ಚಲನಚಿತ್ರವೊಂದಕ್ಕೆ ( : [1965] — "ಇಂಟರ್‌ನ್ಯಾಷನಲ್‌ ಸೀಕ್ರೆಟ್‌ ಪೊಲೀಸ್‌: ಕೀ ಆಫ್‌ ಕೀಸ್‌") ಅಲೆನ್‌ ಮತ್ತು ಅವನ ಸ್ನೇಹಿತರು ಸಂಪೂರ್ಣ ಹೊಸ, ಹಾಸ್ಯಮಯ ಸಂಭಾಷಣೆಯೊಂದಿಗೆ ಇಂಗ್ಲಿಷ್‌ ಭಾಷೆಯಲ್ಲಿ ಮರು-ಮಾತಿನ ಲೇಪನವನ್ನು ಮಾಡಿದ್ದರು. ಆತ ಕ್ಯಾಸಿನೊ ರೊಯೇಲ್‌‌ ಎಂಬ ಜೇಮ್ಸ್‌ ಬಾಂಡ್‌ ಅಣಕದಲ್ಲಿ ಅಭಿನಯಿಸಿದ್ದ. === 1960ರ ದಶಕ ಮತ್ತು 1970ರ ದಶಕ === ಟೇಕ್‌ ದಿ ಮಂಕಿ ಅಂಡ್‌ ರನ್‌ (1969) ಮತ್ತು ನಂತರದಲ್ಲಿ ಬನಾನಾಸ್‌, ಎವೆರಿಥಿಂಗ್‌ ಯು ಆಲ್ವೇಸ್‌ ವಾಂಟೆಡ್‌ ಟು ನೊ ಎಬೌಟ್‌ ಸೆಕ್ಸ್‌* (*ಬಟ್‌ ವರ್ ಅಫ್ರೈಡ್‌ ಟು ಆಸ್ಕ್‌), ಸ್ಲೀಪರ್‌ ಹಾಗೂ ಲವ್‌ ಅಂಡ್‌ ಡೆತ್‌ ಎಂಬ ಚಿತ್ರಗಳನ್ನು ಅಲೆನ್‌ ನಿರ್ದೇಶಿಸಿದ. ಟೇಕ್‌ ದಿ ಮಂಕಿ ಅಂಡ್‌ ರನ್‌ ಮತ್ತು ಬನಾನಾಸ್‌ ಚಿತ್ರವೆರಡಕ್ಕೂ ಅವನ ಬಾಲ್ಯದ ಗೆಳೆಯ ಮಿಕಿ ರೋಸ್‌ ಸಹ-ಕಥೆಗಾರನಾಗಿದ್ದ. 1972ರಲ್ಲಿ ಹರ್ಬರ್ಟ್‌ ರಾಸ್‌ ನಿದೇರ್ಶನದ ಪ್ಲೇ ಇಟ್‌ ಎಗೇನ್‌, ಸ್ಯಾಮ್‌ ನ ಚಲನಚಿತ್ರ ರೂಪಾಂತರದಲ್ಲಿ ಆತ ಅಭಿನಯಿಸಿದ. ಅಲೆನ್‌ನ ಎಲ್ಲಾ ಆರಂಭಿಕ ಚಲನಚಿತ್ರಗಳು ಅಪ್ಪಟ ಹಾಸ್ಯಚಿತ್ರಗಳಾಗಿದ್ದು, ಕೋಡಂಗಿ ಹಾಸ್ಯ, ಸೃಜನಶೀಲ ದೃಶ್ಯದ ಹಾಸ್ಯ ಪ್ರಸಂಗಗಳು ಮತ್ತು ತಡೆರಹಿತ ಏಕ-ಪಂಕ್ತಿಗಳನ್ನು ಅವು ಹೆಚ್ಚಾಗಿ ನೆಚ್ಚಿಕೊಂಡಿದ್ದವು. ಈ ಚಲನಚಿತ್ರಗಳ ಮೇಲೆ ಪ್ರಭಾವ ಬೀರಿದ ಅನೇಕ ಗಮನಾರ್ಹ ವ್ಯಕ್ತಿಗಳಲ್ಲಿ ಬಾಬ್‌ ಹೋಪ್‌, ಗ್ರೌಚೋ ಮಾರ್ಕ್ಸ್ (ಜೊತೆಗೆ, ಒಂದು ಹಂತಕ್ಕೆ, ಹಾರ್ಪೋ ಮಾರ್ಕ್ಸ್) ಮತ್ತು ಹಂಫ್ರೆ ಬೊಗಾರ್ಟ್‌ ಸೇರಿದ್ದಾರೆ. 1976ರಲ್ಲಿ, ಮಾರ್ಟಿನ್‌ ರಿಟ್‌‌ನಿಂದ ನಿರ್ದೇಶಿಸಲ್ಪಟ್ಟ ದಿ ಫ್ರಂಟ್‌ ಚಿತ್ರದಲ್ಲಿ ಆತ ನಟಿಸಿದ. 1950ರ ದಶಕದಲ್ಲಿನ ಹಾಲಿವುಡ್‌‌ನ ಕಪ್ಪುಪಟ್ಟಿಯಲ್ಲಿ ಸೇರಿಸುವಿಕೆಯ ಒಂದು ಹಾಸ್ಯಭರಿತ ಹಾಗೂ ಕಟುವಾದ ಕಥನ ಇದಾಗಿತ್ತು. 1977ರಲ್ಲಿ ಆನ್ನಿ ಹಾಲ್‌ ಚಲನಚಿತ್ರವು ನಾಲ್ಕು ಅಕಾಡೆಮಿ ಪ್ರಶಸ್ತಿಗಳನ್ನು ಗೆದ್ದಿತು. ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಹಾಗೂ ಪ್ರಮುಖ ಪಾತ್ರವೊಂದರಲ್ಲಿ ನಟಿಸಿದ ಡಯೇನ್‌ ಕೀಟನ್‌ಗೆ ದಕ್ಕಿದ ಅತ್ಯುತ್ತಮ ನಟಿ ಪ್ರಶಸ್ತಿಗಳು ಇದರಲ್ಲಿ ಸೇರಿದ್ದವು. ಆನ್ನಿ ಹಾಲ್‌ ಚಿತ್ರವು ಆಧುನಿಕ ಪ್ರಣಯಪ್ರಧಾನ ಹಾಸ್ಯಕ್ಕಾಗಿರುವ ಒಂದು ಮಾನದಂಡವನ್ನು ಸಿದ್ಧಪಡಿಸಿತು ಮತ್ತು ಚಲನಚಿತ್ರದಲ್ಲಿ ಡಯೇನ್‌ ಕೀಟನ್‌ಳಿಂದ ಧರಿಸಲ್ಪಟ್ಟ ಅನನ್ಯ ವಸ್ತ್ರಗಳಿಂದಾಗಿ ಒಂದು ಕಿರು ಫ್ಯಾಷನ್‌ ಪ್ರವೃತ್ತಿಯನ್ನೂ ಶುರುಮಾಡಿತು (ಕತ್ತುಪಟ್ಟಿಗಳೊಂದಿಗಿನ ಟೈಗಳಂಥ ವಾಡಿಕೆಯದಲ್ಲದ, ಗಂಡಸಿನ ಲಕ್ಷಣದ ಬಟ್ಟೆಗಳು, ವಾಸ್ತವವಾಗಿ ಇವು ಕೀಟನ್‌ಳ ಸ್ವಂತದ ಬಟ್ಟೆಗಳಾಗಿದ್ದವು). ತಯಾರಿಕೆಯ ಹಂತದಲ್ಲಿರುವಾಗ, "ಅನ್ಹೆಡೋನಿಯಾ" ಎಂಬುದು ಅದರ ಚಾಲ್ತಿಯಲ್ಲಿದ್ದ ಶೀರ್ಷಿಕೆಯಾಗಿತ್ತು. ಆನಂದವನ್ನು ಅನುಭವಿಸಲು ಇರುವ ಅಸಾಮರ್ಥ್ಯ ಎಂಬುದು ಅದರರ್ಥವಾಗಿತ್ತು ಮತ್ತು ಒಂದು ಕೊಲೆಯ ರಹಸ್ಯದ ಸುತ್ತ ಅದರ ಕಥಾವಸ್ತುವು ಸುತ್ತುತ್ತಿತ್ತು. ಚಿತ್ರದ ಚಿತ್ರೀಕರಣವಾಗುತ್ತಿದ್ದಂತೆ, ಕೊಲೆಯ ರಹಸ್ಯದ ಕಥಾವಸ್ತುವು ಅಂದುಕೊಂಡ ಫಲಿತಾಂಶವನ್ನು ನೀಡುವುದಿಲ್ಲ ಎಂಬುದು ಸ್ಪಷ್ಟವಾಗಿ ಗೋಚರಿಸಿತು (ಮತ್ತು ನಂತರ 1993ರಲ್ಲಿ ಬಂದ ಅವನ ಚಿತ್ರವಾದ ಮ್ಯಾನ್‌ಹಾಟನ್‌ ಮರ್ಡರ್ ಮಿಸ್ಟರಿ ಯಲ್ಲಿ ಇದನ್ನು ಬಳಸಲಾಯಿತು). ಹೀಗಾಗಿ ಅಲೆನ್‌ನ ಪಾತ್ರವಾದ ಆಲ್ವಿ ಸಿಂಗರ್‌ ಹಾಗೂ ಕೀಟನ್‌ಳ ಪಾತ್ರವಾದ ಆನ್ನಿ ಹಾಲ್ ನಡುವಿನ ಪ್ರಣಯಪೂರ್ವಕ ಹಾಸ್ಯದ ಮೇಲೆ ಹೆಚ್ಚಿನ ಗಮನವನ್ನು ಹರಿಸಲು, ಚಿತ್ರವು ನಿರ್ಮಾಣವು ಅಂತ್ಯ ಗೊಂಡ ನಂತರ ಅಲೆನ್‌ ಅದನ್ನು ಮರು-ಕತ್ತರಿ ಪ್ರಯೋಗಕ್ಕೆ ಈಡುಮಾಡಿದ. ಆನ್ನಿ ಹಾಲ್‌ ಎಂದು ಮರುಶೀರ್ಷಿಕೆಗೆ ಒಳಗಾದ ಹೊಸ ಆವೃತ್ತಿಯು (ಕೀಟನ್‌ನ ಹೆಸರಿಟ್ಟುಕೊಂಡಿರುವುದು, ಹಾಲ್‌ ಎಂಬುದು ಅವಳಿಗೆ ನೀಡಲಾದ ಅಂತ್ಯನಾಮ ಮತ್ತು ಆನ್ನಿ ಎಂಬುದು ಒಂದು ಉಪನಾಮ), ಆನಂದವನ್ನು ಅನುಭವಿಸುವುದಕ್ಕಾಗಿರುವ ಅಸಾಮರ್ಥ್ಯದ ವಸ್ತು-ವಿಷಯವನ್ನು ಈಗಲೂ ಹೊಂದಿದೆ. 35ರ ಸಂಖ್ಯೆಯ ಶ್ರೇಯಾಂಕದಲ್ಲಿ ಇದು ಅಮೆರಿಕನ್‌ ಫಿಲ್ಮ್‌ ಇನ್‌ಸ್ಟಿಟ್ಯೂಟ್‌ನ "100 ಅತ್ಯುತ್ತಮ ಚಲನಚಿತ್ರಗಳ" ಪಟ್ಟಿಯಲ್ಲಿ ದಾಖಲಾಯಿತು ಮತ್ತು 4ರ ಸಂಖ್ಯೆಯ ಶ್ರೇಯಾಂಕದಲ್ಲಿ "100 ಅತ್ಯುತ್ತಮ ಹಾಸ್ಯಚಿತ್ರಗಳ" ಪಟ್ಟಿಯಲ್ಲಿ ದಾಖಲಾಯಿತು. ಆನ್ನಿ ಹಾಲ್‌ ಚಿತ್ರವು ಅಲೆನ್‌ನ ಚಿತ್ರಗಳ ಪೈಕಿ ಅತ್ಯುತ್ತಮ ಚಿತ್ರವೆಂದು ಪರಿಗಣಿಸಲ್ಪಟ್ಟಿದೆ. 1979ರಲ್ಲಿ ಬಿಡುಗಡೆಯಾದ ಮ್ಯಾನ್‌ಹಾಟನ್‌ ಎಂಬ ಚಲನಚಿತ್ರವು ಒಂದು ಕಪ್ಪು-ಬಿಳುಪು ಚಿತ್ರವಾಗಿದ್ದು, ನ್ಯೂಯಾರ್ಕ್‌ ನಗರಕ್ಕೆ ಸಲ್ಲಿಸಲಾಗಿರುವ ಒಂದು ಗೌರವಾರ್ಪಣೆಯಂತೆ ಇದನ್ನು ನೋಡಬಹುದಾಗಿದೆ. ಅಷ್ಟೇ ಅಲ್ಲ, ನ್ಯೂಯಾರ್ಕ್‌ ನಗರವು ಈ ಚಲನಚಿತ್ರದ ನಿಜ ವಾದ "ಪ್ರಮುಖ ಪಾತ್ರ" ಎಂಬಂತೆ ವಿವರಿಸಲ್ಪಟ್ಟಿದೆ. ಅಲೆನ್‌ನ ಇನ್ನೂ ಅನೇಕ ಚಲನಚಿತ್ರಗಳಲ್ಲಿರುವಂತೆ, ಮೇಲ್ಮಧ್ಯಮ ವರ್ಗದ ವಿದ್ವಾಂಸರು ಚಿತ್ರದ ಪ್ರಮುಖ ಪಾತ್ರಗಳಾಗಿದ್ದಾರೆ. ಈ ಚಿತ್ರವು ಡಾಂಭಿಕ ಮೇಧಾವಿಗಳ ಕುರಿತು ತಮಾಷೆ ಮಾಡುತ್ತದೆಯಾದರೂ, ಕಥೆಯು ಅಸ್ಪಷ್ಟವಾದ ಉಲ್ಲೇಖಗಳಿಂದ ತುಂಬಿಕೊಂಡಿರುವುದರಿಂದ ಶ್ರೀಸಾಮಾನ್ಯ-ಪ್ರೇಕ್ಷಕರಿಗೆ ಅಷ್ಟಾಗಿ ತಲುಪುವುದಿಲ್ಲ ಎಂದು ಹೇಳಬಹುದು. ಮ್ಯಾನ್‌ಹಾಟನ್‌ ಚಿತ್ರದಲ್ಲಿ ಕಂಡುಬರುವ ಬುದ್ಧಿವಂತ ವ್ಯಕ್ತಿಗಳ ಪ್ರೀತಿ-ದ್ವೇಷದ ಅಭಿಪ್ರಾಯವು, ಕ್ರೈಮ್ಸ್‌ ಅಂಡ್‌ ಮಿಸ್‌ಡಿಮೀನರ್‌ ಮತ್ತು ಆನ್ನಿ ಹಾಲ್‌ ಸೇರಿದಂತೆ ಅಲೆನ್‌ನ ಬಹುತೇಕ ಚಿತ್ರಗಳ ವಿಶಿಷ್ಟ ಲಕ್ಷಣವಾಗಿದೆ. ಓರ್ವ ಮಧ್ಯ-ವಯಸ್ಸಿನ ಐಸಾಕ್‌ ಡೇವಿಸ್‌ (ಅಲೆನ್‌) ಹಾಗೂ ಓರ್ವ 17-ವರ್ಷ-ವಯಸ್ಸಿನ ಟ್ರೇಸಿಯ (ಮೇರಿಯಲ್ ಹೆಮಿಂಗ್ವೇ) ನಡುವಿನ ಜಟಿಲಗೊಂಡ ಸಂಬಂಧದ ಮೇಲೆ ಮ್ಯಾನ್‌ಹಾಟನ್‌ ಚಿತ್ರವು ಗಮನಹರಿಸುತ್ತದೆ. ಆನ್ನಿ ಹಾಲ್‌ ಮತ್ತು ಮ್ಯಾನ್‌ಹಾಟನ್‌ ಚಿತ್ರಗಳ ನಡುವಿನ ಅವಧಿಯಲ್ಲಿ, ಇಂಟೀರಿಯರ್ಸ್‌ (1978) ಎಂಬ ಗೋಳಾಟದ ರೂಪಕ ಚಿತ್ರಕ್ಕೆ ಅಲೆನ್‌ ಕಥೆಯನ್ನು ಬರೆದು ನಿರ್ದೇಶಿಸಿದ. ಅಲೆನ್‌ನ ಒಂದು ಕಾಲದ ಪ್ರಮುಖ ಪ್ರೇರಣೆಗಳಲ್ಲಿ ಒಬ್ಬನಾಗಿದ್ದ ಸ್ವೀಡಿಷ್‌ ನಿರ್ದೇಶಕ ದಿವಂಗತ ಇಂಗ್ಮರ್‌ ಬರ್ಗ್‌ಮನ್‌ ಚಿತ್ರದ ಶೈಲಿಯಲ್ಲಿ ಈ ಚಿತ್ರವಿತ್ತು. ತನ್ನ "ಮುಂಚಿನ, ತಮಾಷೆಯ ಹಾಸ್ಯಚಿತ್ರಗಳಿಂದ" (1980ರ ಸ್ಟಾರ್‌ಡಸ್ಟ್‌ ಮೆಮರೀಸ್‌‌ ನಿಂದ ಆಯ್ದ ಒಂದು ಸಾಲು) ಅಲೆನ್‌ ಗಣನೀಯ ಪ್ರಮಾಣದಲ್ಲಿ ಹೊರಳುದಾರಿಯನ್ನು ತುಳಿದಿರುವುದನ್ನು ಇಂಟೀರಿಯರ್ಸ್‌ ಚಿತ್ರವು ಪ್ರತಿನಿಧಿಸಿತ್ತು. === 1980ರ ದಶಕ === 1980ರ ದಶಕದಲ್ಲಿ ಬಂದ ಅಲೆನ್‌ನ ಚಲನಚಿತ್ರಗಳು, ಹಾಸ್ಯಚಿತ್ರಗಳು ಕೂಡಾ, ಅತಿ ಗಂಭೀರವಾದ ಮತ್ತು ತತ್ತ್ವಜ್ಞಾನದ ಒಳಧ್ವನಿಗಳನ್ನು ಹೊಂದಿವೆ. ಸೆಪ್ಟೆಂಬರ್‌ ಮತ್ತು ಸ್ಟಾರ್‌ಡಸ್ಟ್‌ ಮೆಮರೀಸ್‌‌ ನಂಥ ಕೆಲವು ಚಿತ್ರಗಳು, ಐರೋಪ್ಯ ನಿರ್ದೇಶಕರ ಚಿತ್ರ ಗಳಿಂದ, ಅದರಲ್ಲೂ ಅತ್ಯಂತ ಗಮನಾರ್ಹವಾಗಿ ಇಂಗ್ಮರ್‌ ಬರ್ಗ್‌ಮನ್‌ ಮತ್ತು ಫೆಡೆರಿಕೊ ಫೆಲಿನಿಯ ಚಿತ್ರಗಳಿಂದ ಹೆಚ್ಚಿನ ಮಟ್ಟದಲ್ಲಿ ಪ್ರಭಾವಿತವಾಗಿವೆ. ಸ್ಟಾರ್‌ಡಸ್ಟ್‌ ಮೆಮರೀಸ್‌ ಚಿತ್ರವು ಸ್ಯಾಂಡಿ ಬೇಟ್ಸ್‌ ಪಾತ್ರವನ್ನು ಒಂದು ಪ್ರಮುಖ ಪಾತ್ರವಾಗಿ ಹೊರಹೊಮ್ಮಿಸಿದೆ. ಅಲನ್‌ನಿಂದ ನಿರ್ವಹಿಸಲ್ಪಟ್ಟಿದ್ದ ಈ ಪಾತ್ರವು ಓರ್ವ ಯಶಸ್ವೀ ಚಲನಚಿತ್ರ ತಯಾರಕನ ಪಾತ್ರವಾಗಿದ್ದು, ತನ್ನ ಅಭಿಮಾನಿಗಳ ಕುರಿತು ಅಸಮಾಧಾನ ಹಾಗೂ ತಿರಸ್ಕಾರವನ್ನು ಆತ ವ್ಯಕ್ತಪಡಿಸುವುದು ಅದರ ವೈಶಿಷ್ಟ್ಯವಾಗಿದೆ. ಕಾಯಿಲೆಯಿಂದ ನರಳುತ್ತಿದ್ದ ಓರ್ವ ಸ್ನೇಹಿತನ ಇತ್ತೀಚಿನ ಸಾವಿನಿಂದಾದ ಪ್ರಭಾವಕ್ಕೆ ಒಳಗಾದ ಆ ಪಾತ್ರವು ಹೀಗೆ ಹೇಳುತ್ತದೆ: "ನಾನು ಇನ್ನು ಮುಂದೆ ತಮಾಷೆಯ ಚಿತ್ರಗಳನ್ನು ಮಾಡುವುದಿಲ್ಲ", ಮತ್ತು ಚಲನಚಿತ್ರ ದಾದ್ಯಂತ ಹರಿದಾಡುವ ಒಂದು ಹಾಸ್ಯಪ್ರಸಂಗವು ಹಲವಾರು ಜನರನ್ನು ಒಳಗೊಂಡಿದ್ದು (ಭೇಟಿನೀಡಿದ ಬಾಹ್ಯಾಕಾಶದ ಅನ್ಯಗ್ರಹ ಜೀವಿಗಳ ಒಂದು ಗುಂಪೂ ಸೇರಿದಂತೆ), ಅವರು ಆತನ ಚಿತ್ರಗಳನ್ನು, "ಅದರಲ್ಲೂ ವಿಶೇಷವಾಗಿ ಅವನ ಮುಂಚಿನ ಹಾಸ್ಯಚಿತ್ರಗಳನ್ನು" ಮೆಚ್ಚಿಕೊಳ್ಳುವುದಾಗಿ ಬೇಟ್ಸ್‌ಗೆ ಹೇಳುತ್ತಾರೆ. ಇಂದಿನವರೆಗಿನ ಲೆಕ್ಕದಲ್ಲಿ ಹೇಳುವುದಾದರೆ, ಇದು ತನ್ನ ಅತ್ಯುತ್ತಮ ಚಲನಚಿತ್ರಗಳ ಪೈಕಿ ಒಂದು ಎಂದು ಅಲನ್‌ ನಂಬುತ್ತಾನೆ. ಆದಾಗ್ಯೂ, 1980ರ ದಶಕದ ಮಧ್ಯಭಾಗದ ವೇಳೆಗೆ, ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ ಮತ್ತು ಕ್ರೈಮ್ಸ್‌ ಅಂಡ್‌ ಮಿಸ್‌ಡಿಮೀನರ್‌‌ ನಂಥ ಚಿತ್ರಗಳು ಬಿಡುಗಡೆಯಾಗುವುದರೊಂದಿಗೆ, ದುರಂತದ ಮತ್ತು ಹಾಸ್ಯದ ಅಂಶಗಳನ್ನು ಚಿತ್ರದ ಕಥೆಯಲ್ಲಿ ಸಂಯೋಜಿಸಲು ಅಲೆನ್‌ ಶುರುಮಾಡಿದ. ಈ ಎರಡೂ ಚಿತ್ರಗಳಲ್ಲಿ ಆತ ಹೇಳುವ ಎರಡು ವಿಭಿನ್ನ ಕಥೆಗಳು ಅಂತ್ಯದಲ್ಲಿ ಒಂದಕ್ಕೊಂದು ಸಂಬಂಧ ಹೊಂದಿರುತ್ತವೆ. ಝೆಲಿಗ್‌ ಎಂಬ ಶೀರ್ಷಿಕೆಯನ್ನುಳ್ಳ ಸಾಕ್ಷ್ಯಚಿತ್ರದ, ಸ್ಪಷ್ಟವಾಗಿ ವಿಲಕ್ಷಣವಾಗಿರುವ ದುರಂತ-ಹಾಸ್ಯದ ವಿಕೃತರೂಪವನ್ನೂ ಸಹ ಆತ ನಿರ್ಮಿಸಿದ್ದಾನೆ. ಮನರಂಜನಾ ಉದ್ಯಮದ ಕುರಿತಾದ ಮೂರು ಚಲನಚಿತ್ರಗಳನ್ನೂ ಸಹ ಆತ ನಿರ್ಮಿಸಿದ್ದಾನೆ. ಬ್ರಾಡ್‌ವೇ ಡ್ಯಾನಿ ರೋಸ್‌ ಎಂಬ ಚಿತ್ರವು ಮೊದಲನೆಯದಾಗಿದ್ದು, ಇದರಲ್ಲಿ ಆತ ನ್ಯೂಯಾರ್ಕ್‌ ಮನರಂಜನಾ ಉದ್ಯಮದ ಓರ್ವ ಮಧ್ಯವರ್ತಿಯ ಪಾತ್ರವನ್ನು ನಿರ್ವಹಿಸಿದ್ದಾನೆ; ದಿ ಪರ್ಪಲ್‌ ರೋಸ್‌ ಆಫ್‌ ಕೈರೋ ಎಂಬುದು ಎರಡನೆಯ ಚಿತ್ರವಾಗಿದ್ದು, ಖಿನ್ನತೆಯ ಸಂದರ್ಭದಲ್ಲಿ ಚಲನಚಿತ್ರವೊಂದರ ಮಹತ್ವವನ್ನು ಇದು ತೋರಿಸಿಕೊಡುತ್ತದೆ. ನಿಷ್ಕಪಟ ಸ್ವಭಾವದ ಸೆಸಿಲಿಯಾ ಪಾತ್ರದ ಮೂಲಕ ಈ ಮಹತ್ವವು ಅನಾವರಣಗೊಳ್ಳುತ್ತದೆ. ಕೊನೆಯದಾಗಿ, ರೇಡಿಯೋ ಡೇಸ್‌ ಎಂಬ ಚಲನಚಿತ್ರವನ್ನು ಅಲೆನ್‌ ನಿರ್ಮಿಸಿದ್ದು, ಇದು ಬ್ರೂಕ್ಲಿನ್‌ನಲ್ಲಿನ ಆತನ ಬಾಲ್ಯದ ಕುರಿತಾದ, ಹಾಗೂ ರೇಡಿಯೋದ ಮಹತ್ವದ ಕುರಿತಾದ ಒಂದು ಚಲನಚಿತ್ರವಾಗಿದೆ. ಪರ್ಪಲ್‌ ರೋಸ್‌ ಚಿತ್ರವನ್ನು ಟೈಮ್‌ ಮ್ಯಾಗ ಝೀನ್‌ ಸಾರ್ವಕಾಲಿಕವಾದ 100 ಅತ್ಯುತ್ತಮ ಚಲನಚಿತ್ರಗಳ ಪೈಕಿ ಒಂದು ಎಂದು ಹೆಸರಿಸಿದೆ. ಈ ಚಿತ್ರವನ್ನು ಅಲೆನ್‌ ತನ್ನ ಮೂರು ಅತ್ಯುತ್ತಮ ಚಲನಚಿತ್ರಗಳ ಪೈಕಿ ಒಂದು ಎಂದು ವಿವರಿಸಿದ್ದು, ಸ್ಟಾರ್‌ಡಸ್ಟ್‌ ಮೆಮರೀಸ್‌ ಮತ್ತು ಮ್ಯಾಚ್‌ ಪಾಯಿಂಟ್‌ ಎಂಬ ಚಿತ್ರಗಳು ಅವನ ಪ್ರಕಾರ ಇನ್ನೆರಡು ಅತ್ಯುತ್ತಮ ಚಿತ್ರಗಳಾಗಿವೆ. (ಗುಣಮಟ್ಟದ ಆಧಾರದಲ್ಲಿ ಅವುಗಳನ್ನು "ಅತ್ಯುತ್ತಮ" ಎಂದು ಅಲೆನ್‌ ವ್ಯಾಖ್ಯಾನಿಸಿಲ್ಲ, ಆದರೆ ತನ್ನ ಮೂಲ ದೃಷ್ಟಿಕೋನಕ್ಕೆ ಅತ್ಯಂತ ಸನಿಹದಲ್ಲಿ ಅವು ಹೊರಹೊಮ್ಮಿರುವುದರಿಂದ ಅವು ಅತ್ಯುತ್ತಮ ಎಂಬುದು ಅವನ ಅಭಿಪ್ರಾಯ.) 80ರ ದಶಕವು ಅಂತ್ಯವಾಗುವುದಕ್ಕೆ ಮುಂಚೆ, ಆತ ನಿರ್ಮಿಸಿದ ಇತರ ಚಿತ್ರಗಳು ಇಂಗ್ಮರ್‌ ಬರ್ಗ್‌ಮನ್‌‌ನ ಚಲನಚಿತ್ರಗಳಿಂದ ಪ್ರಬಲವಾಗಿ ಪ್ರಭಾವಿತವಾಗಿದ್ದವು. ಸೆಪ್ಟೆಂಬರ್‌ ಚಿತ್ರವು ಆಟಮ್‌ ಸೊನಾಟಾ ಚಿತ್ರವನ್ನು ಹೋಲುತ್ತದೆ, ಮತ್ತು ಅನದರ್‌ ವುಮನ್‌ ಚಿತ್ರದಲ್ಲಿ ವೈಲ್ಡ್‌ ಸ್ಟ್ರಾಬೆರೀಸ್‌ ಚಿತ್ರದಿಂದ ಪಡೆದ ಅನೇಕ ಅಂಶಗಳನ್ನು ಅಲೆನ್‌ ಬಳಸುತ್ತಾನೆ. ಇದೇ ರೀತಿಯಲ್ಲಿ, ಫೆಡೆರಿಕೊ ಫೆಲಿನಿಯ ಶ್ರೇಷ್ಠ ಚಿತ್ರವಾದ ಅಮಾರ್‌ಕಾರ್ಡ್‌ , ಅಲೆನ್‌ನ ರೇಡಿಯೋ ಡೇಸ್‌ ಚಿತ್ರದ ಮೇಲೆ ಬಲವಾದ ಪ್ರೇರಣೆಯನ್ನು ಉಂಟುಮಾಡಿದೆ. === 1990ರ ದಶಕ === 1992ರಲ್ಲಿ ಬಂದ ಷಾಡೋಸ್‌ ಅಂಡ್‌ ಫಾಗ್‌ ಎಂಬ ಅವನ ಚಲನಚಿತ್ರವು ಜರ್ಮನ್‌ ಅಭಿವ್ಯಕ್ತಿವಾದಿಗಳಿಗೆ ಕಪ್ಪು-ಬಿಳುಪಿನ ರೂಪದಲ್ಲಿ ಸಲ್ಲಿಸಲಾದ ಒಂದು ಗೌರವಾರ್ಪಣೆಯಾಗಿದ್ದು, ಇದು ಕರ್ಟ್‌ ವೇಲ್‌ ನೀಡಿದ ಸಂಗೀತವನ್ನು ಒಳಗೊಂಡಿದೆ. ವಿಮರ್ಶಾತ್ಮಕವಾಗಿ ಮೆಚ್ಚುಗೆಯನ್ನು ಪಡೆದ ಹಸ್ಬೆಂಡ್ಸ್‌ ಅಂಡ್‌ ವೈವ್ಸ್‌ (1992) ಎಂಬ ರೂಪಕ ಚಿತ್ರವನ್ನು ನಂತರ ಅಲೆನ್‌ ನಿರ್ಮಿಸಿದ. ಇದು ಎರಡು ಆಸ್ಕರ್‌ ನಾಮನಿರ್ದೇಶನಗಳನ್ನು ಸ್ವೀಕರಿಸಿತು. ಅವೆಂದರೆ: ಜೂಡಿ ಡೇವಿಸ್‌ಗೆ ಅತ್ಯುತ್ತಮ ಪೋಷಕ ನಟಿಯ ನಾಮನಿರ್ದೇಶನ ಹಾಗೂ ಅಲೆನ್‌ಗೆ ಅತ್ಯುತ್ತಮ ಮೂಲ ಚಿತ್ರಕಥೆಗೆ ಮೀಸಲಾದ ನಾಮನಿರ್ದೇಶನ. ಅವನ ಮ್ಯಾನ್‌ಹಾಟನ್‌ ಮರ್ಡರ್ ಮಿಸ್ಟರಿ (1993) ಚಲನಚಿತ್ರವು ಕಟುಹಾಸ್ಯದೊಂದಿಗೆ ಅನಿಶ್ಚಿತತೆಯ (ಸಸ್ಪೆನ್ಸ್‌) ಅಂಶವನ್ನು ಸಂಯೋಜಿಸಿತು ಮತ್ತು ಡಯೇನ್‌ ಕೀಟನ್‌, ಅಲನ್‌ ಆಲ್ಡಾ ಮತ್ತು ಆಂಜೆಲಿಕಾ ಹೂಸ್ಟನ್‌ ಇವರೇ ಮೊದಲಾದ ಕಲಾವಿದರ ಮರಳುವಿಕೆಗೆ ಕಾರಣವಾಯಿತು. ನಂತರ, ಬುಲೆಟ್ಸ್‌ ಓವರ್ ಬ್ರಾಡ್‌ವೇ ಯಂಥ (1994) ಹಗುರವಾದ ಅನುಭೂತಿಗಳ ಚಿತ್ರಗಳಿಗೆ ಆತ ಮರಳಿದ. ಈ ಚಿತ್ರವು ಅವನಿಗೆ ಅತ್ಯುತ್ತಮ ನಿರ್ದೇಶಕನಿಗಾಗಿರುವ ಅಕಾಡೆಮಿ ಪ್ರಶಸ್ತಿಯ ನಾಮನಿರ್ದೇಶನವೊಂದನ್ನು ದಕ್ಕಿಸಿಕೊಟ್ಟಿತು. ಇದಾದ ನಂತರ, ಎವೆರಿಒನ್‌ ಸೇಸ್‌ ಐ ಲವ್‌ ಯೂ (1996) ಎಂಬ ಸಂಗೀತಮಯ ಚಿತ್ರವನ್ನು ಆತ ನೀಡಿದ. ಎವೆರಿಒನ್‌ ಸೇಸ್‌ ಐ ಲವ್‌ ಯೂ ಚಿತ್ರದಲ್ಲಿನ ಹಾಡುವ ಮತ್ತು ನರ್ತಿಸುವ ದೃಶ್ಯಗಳು, ಫ್ರೆಡ್‌ ಆಸ್ಟೇರ್‌ ಮತ್ತು ಜಿಂಜರ್ ರೋಜರ್ಸ್‌ ನಟಿಸಿರುವ ಅನೇಕ ಸಂಗೀತಮಯ ಚಿತ್ರಗಳನ್ನು ಹೋಲುತ್ತವೆ. ಗ್ರೀಕ್‌ ನಾಟಕವು ಒಂದು ದೊಡ್ಡ ಪಾತ್ರವನ್ನು ವಹಿಸಿರುವ ಮೈಟಿ ಅಫ್ರೋಡೈಟ್‌ (1995) ಎಂಬ ಹಾಸ್ಯಚಿತ್ರವು, ಮಿರಾ ಸೊರ್ವಿನೊಗೆ ಒಂದು ಅಕಾಡೆಮಿ ಪ್ರಶಸ್ತಿಯನ್ನು ಗೆದ್ದುಕೊಟ್ಟಿತು. 1999ರಲ್ಲಿ ಬಂದ ಅಲೆನ್‌ನ ಜಾಝ್‌-ಆಧಾರಿತ ಹಾಸ್ಯ-ರೂಪಕವಾದ ಸ್ವೀಟ್‌ ಅಂಡ್‌ ಲೋಡೌನ್‌ ಚಿತ್ರವು ಕೂಡಾ ಎರಡು ಅಕಾಡೆಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡಿತು. ಸೀನ್‌ ಪೆನ್‌ (ಅತ್ಯುತ್ತಮ ನಟ) ಮತ್ತು ಸಮಂತಾ ಮಾರ್ಟನ್‌ (ಅತ್ಯುತ್ತಮ ಪೋಷಕ ನಟಿ) ಇವೇ ಆ ಎರಡು ವಿಭಾಗಗಳಾಗಿದ್ದವು. ಈ ತೆಳುಹಾಸ್ಯದ ಚಿತ್ರಗಳಿಗೆ ಪ್ರತಿಯಾಗಿ, ಡೀಕನ್ಸ್‌ಟ್ರಕ್ಟಿಂಗ್‌ ಹ್ಯಾರಿ (1997) ಮತ್ತು ಸೆಲೆಬ್ರಿಟಿ (1998) ಎಂಬ ಚಿತ್ರಗಳನ್ನು ನೀಡುವ ಮೂಲಕ ದಶಕದ ಅಂತ್ಯದ ವೇಳೆಗೆ ಅಲೆನ್‌ ತನ್ನ ಅಭಿಪ್ರಾಯ ಬದಲಾವಣೆ ಮಾಡಿಕೊಂಡು ಕಡು-ವಿಡಂಬನಾತ್ಮಕ ವಿಷಯ-ವಲಯಕ್ಕೆ ಲಗ್ಗೆಹಾಕಿದ. ಜಸ್ಟ್‌ ಷೂಟ್‌ ಮಿ! ಎಂಬ ಕಾರ್ಯಕ್ರಮದಲ್ಲಿ 1997ರಲ್ಲಿ ಬಂದ "ಮೈ ಡಿನ್ನರ್ ವಿತ್ ವುಡಿ" ಎಂಬ ಸಂಚಿಕೆಯಲ್ಲಿ ದೂರವಾಣಿಯ ಮೂಲಕ ಅಲೆನ್‌ ತನ್ನ ಇದುವರೆಗಿನ (2009) ಏಕೈಕ ಸಾಂದರ್ಭಿಕ ಹಾಸ್ಯದ "ಕಾಣಿಸುವಿಕೆ"ಯನ್ನು ನಿರ್ವಹಿಸಿದ್ದು, ಇದು ಅವನ ಹಲವಾರು ಚಲನಚಿತ್ರಗಳಿಗೆ ಸಲ್ಲಿಸಿದ ಒಂದು ಗೌರವಾರ್ಪಣೆಯಾಗಿದೆ. 1998ರಲ್ಲಿ ಬಂದ ಆಂಟ್ಜ್‌ ಎಂಬ ಅನಿಮೇಟೆಡ್‌ ಚಲನಚಿತ್ರದಲ್ಲಿ ಅಲೆನ್‌ ಪ್ರಮುಖ ಪಾತ್ರಕ್ಕೆ ತನ್ನ ಧ್ವನಿಯನ್ನು ನೀಡಿದ್ದಾನೆ. ಈ ಹಿಂದೆ ಆತನೊಟ್ಟಿಗೆ ಕಾರ್ಯ ನಿರ್ವಹಿಸಿದ್ದ ಅನೇಕ ನಟರೂ ಈ ಚಿತ್ರದಲ್ಲಿ ನಟಿಸಿದ್ದು, ಅಲೆನ್‌ ನಿರ್ವಹಿಸಿರುವ ಕೇವಲ ಒಂದು ಕೀಟದ ಪಾತ್ರವು ಆತನ ಮುಂಚಿನ ಹಲವಾರು ನರವಿಕೃತ ಪಾತ್ರಗಳನ್ನು ಹೋಲುತ್ತದೆ. === 2000ದ ದಶಕ === ಸ್ಮಾಲ್‌ ಟೈಂ ಕ್ರೂಕ್ಸ್‌ (2000) ಚಿತ್ರವು ಡ್ರೀಮ್‌ವರ್ಕ್ಸ್‌ ಸ್ಟುಡಿಯೋನೊಂದಿಗಿನ ಆತನ ಮೊದಲ ಚಿತ್ರವಾಗಿತ್ತು ಮತ್ತು ನಿರ್ದೇಶನದಲ್ಲಿನ ಒಂದು ಬದಲಾವಣೆಯನ್ನು ಅದು ಪ್ರತಿನಿಧಿಸಿತು: ಅಲೆನ್‌ ಹೆಚ್ಚು ಸಂದರ್ಶನಗಳನ್ನು ನೀಡಲು ಪ್ರಾರಂಭಿಸಿದ ಮತ್ತು ತನ್ನ ಕೋಡಂಗಿ ತಮಾಷೆಯ ಹಾಸ್ಯದ ಬೇರುಗಳಿಗೆ ಮರಳುವಲ್ಲಿನ ಒಂದು ಸ್ಪಷ್ಟ ಪ್ರಯತ್ನವನ್ನು ಮಾಡಿದ. ಸ್ಥಳೀಯ ಮಾರುಕಟ್ಟೆಯಲ್ಲಿ 17 ದಶಲಕ್ಷ $ನಷ್ಟು ಹಣಕ್ಕಿಂತಲೂ ಹೆಚ್ಚು ಹಣವನ್ನು ಸಂಗ್ರಹಿಸುವ ಮೂಲಕ, ಸ್ಮಾಲ್‌ ಟೈಂ ಕ್ರೂಕ್ಸ್‌ ಚಿತ್ರವು ಗಮನಾರ್ಹವಾದ ಯಶಸ್ಸನ್ನೇ ದಾಖಲಿಸಿತು. ಆದರೆ ಅಲೆನ್‌ನ ಮುಂದಿನ ನಾಲ್ಕು ಚಲನಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ಕುಸಿದು ಬಿದ್ದವು. ಅಲೆನ್‌ನ ಇದುವರೆಗಿನ ಅತ್ಯಂತ ವೆಚ್ಚದಾಯಕ ಚಲನಚಿತ್ರವಾದ ದಿ ಕರ್ಸ್‌ ಆಫ್‌ ದಿ ಜೇಡ್‌ ಸ್ಕಾರ್ಪಿಯನ್‌ (ಇದರ ಅಂದಾಜುವೆಚ್ಚ 33 ದಶಲಕ್ಷ $ನಷ್ಟು) ಕೂಡಾ ಇದರಲ್ಲಿ ಸೇರಿತ್ತು. ಹಾಲಿವುಡ್‌ ಎಂಡಿಂಗ್‌ , ಎನಿಥಿಂಗ್‌ ಎಲ್ಸ್‌ , ಮತ್ತು ಮೆಲಿಂಡಾ ಅಂಡ್‌ ಮೆಲಿಂಡಾ ಚಲನಚಿತ್ರಗಳಿಗೆ ರಾಟನ್‌ ಟೊಮ್ಯಾಟೋಸ್‌ ಎಂಬ ಚಲನಚಿತ್ರ-ವಿಮರ್ಶೆಯ ವೆಬ್‌ಸೈಟ್‌ "ಕಳಪೆಯಾಗಿದೆ" (ರಾಟನ್‌) ಎಂಬ ಶ್ರೇಯಾಂಕಗಳನ್ನು ನೀಡಿತು ಮತ್ತು ಈ ಚಿತ್ರಗಳ ಪೈಕಿ ಪ್ರತಿಯೊಂದೂ ದೇಶೀಯ ಮಾರುಕಟ್ಟೆಯಲ್ಲಿ 5 ದಶಲಕ್ಷ $ಗಿಂತ ಕಡಿಮೆ ಪ್ರಮಾಣದ ಹಣವನ್ನು ಗಳಿಸಿದವು. 1999ರ ದಶಕದಲ್ಲಿ ಬಂದ ಸ್ವೀಟ್‌ ಅಂಡ್‌ ಲೋಡೌನ್‌ ನಂತರದ ಅಲೆನ್‌ನ ಚಲನಚಿತ್ರಗಳು ಸಾಧಾರಣ ಮಟ್ಟಕ್ಕಿಂತಲೂ ಕೆಳಗಿದ್ದವು ಎಂದು ಕೆಲವೊಂದು ವಿಮರ್ಶಕರು ಸಮರ್ಥಿಸಿದರು ಮತ್ತು ಅಲೆನ್‌ನ ಅತ್ಯುತ್ತಮ ವರ್ಷಗಳು ಈಗ ಅವನ ಹಿಂದೆಯೇ ಉಳಿದು ಬಿಟ್ಟಿರುವುದಕ್ಕೆ ಕಳವಳವನ್ನು ವ್ಯಕ್ತಪಡಿಸಿದರು. ತನ್ನ ಧರ್ಮಪುತ್ರನಾದ ಕ್ವಿನ್ಸಿ ರೋಸ್‌ಗೆ‌, ಮೆಲಿಂಡಾ ಅಂಡ್‌ ಮೆಲಿಂಡಾ ಚಿತ್ರದಲ್ಲಿ ವುಡಿ ಒಂದು ಸಣ್ಣ ಪಾತ್ರವನ್ನು ನೀಡಿದ. ಕಳೆದ ಹತ್ತು ವರ್ಷಗಳ ಅವಧಿಯಲ್ಲಿ ಮ್ಯಾಚ್‌ ಪಾಯಿಂಟ್‌ (2005) ಚಲನಚಿತ್ರವು ಅಲೆನ್‌ನ ಅತ್ಯಂತ ಯಶಸ್ವೀ ಚಲನಚಿತ್ರಗಳ ಪೈಕಿ ಒಂದಾಗಿತ್ತು ಹಾಗೂ ಸಾರ್ವತ್ರಿಕವಾಗಿ ಅತ್ಯಂತ ಧನಾತ್ಮಕ ವಿಮರ್ಶೆಗಳು-ಅಭಿಪ್ರಾಯಗಳನ್ನು ಅದು ಸ್ವೀಕರಿಸಿತು. ಲಂಡನ್‌ನಲ್ಲಿ ಈ ಚಿತ್ರದ ಭೂಮಿಕೆಯನ್ನು ಸಿದ್ಧಗೊಳಿಸಲಾಗಿದ್ದು, ಜೋನಾಥನ್‌ ರೈಸ್‌-ಮೇಯರ್ಸ್‌ ಮತ್ತು ಸ್ಕಾರ್ಲೆಟ್‌ ಜೋಹಾನ್‌ಸನ್‌ ಈ ಚಿತ್ರದಲ್ಲಿ ನಟಿಸಿದ್ದರು. ಡ್ರೀಮ್‌ವರ್ಕ್ಸ್‌ ಹಣೆಪಟ್ಟಿಯ ಅಡಿಯಲ್ಲಿನ ಅಲೆನ್‌ನ ಮೊದಲ ನಾಲ್ಕು ಚಲನಚಿತ್ರಗಳಿಗಿಂತ ಇದು ಗಮನಾರ್ಹವಾಗಿ ಗಮನಾರ್ಹವಾಗಿ ಗಾಢವಾಗಿತ್ತು. ಮ್ಯಾಚ್‌ ಪಾಯಿಂಟ್‌ ಚಿತ್ರದಲ್ಲಿ, ನ್ಯೂಯಾರ್ಕ್‌ನ ಮೇಧಾವಿ ಮೇಲ್ವರ್ಗದಿಂದ ಲಂಡನ್‌ನ ಹಣವಂತ ಮೇಲ್ವರ್ಗದ ಕಡೆಗೆ ಅಲೆನ್‌ ತನ್ನ ಗಮನವನ್ನು ವರ್ಗಾಯಿಸುತ್ತಾನೆ. ಅಲೆನ್‌ನ ಅನೇಕ ವಿಮರ್ಶಾತ್ಮಕ ವಿಡಂಬನಾತ್ಮಕ ಚಿತ್ರಗಳಿಗಿಂತ ವಿಭಿನ್ನವಾಗಿರುವ ಸಂದರ್ಭದಲ್ಲೇ, ಮ್ಯಾಚ್‌ ಪಾಯಿಂಟ್‌ ಚಿತ್ರವು ಸಾಮಾಜಿಕ ವಿಶ್ಲೇಷಣೆಯ ಅಂತರ್ಧ್ವನಿಯನ್ನು ಕೂಡ ಹೊಂದಿದೆ. ಇದು ಅದೃಷ್ಟದ ವಿಷಯದಲ್ಲಿ ಅತ್ಯಂತ ಸ್ಪಷ್ಟವಾಗಿದ್ದು, ಚಲನಚಿತ್ರದಲ್ಲಿನ ಹಲವು ಮಟ್ಟಗಳಲ್ಲಿ ಇದು ತನ್ನ ಕೊಡುಗೆ ನೀಡಿದೆ. ದೇಶೀಯ ಮಾರುಕಟ್ಟೆಯಲ್ಲಿ ಮ್ಯಾಚ್‌ ಪಾಯಿಂಟ್‌ ಚಿತ್ರವು 23 ದಶಲಕ್ಷ $ಗಿಂತ ಹೆಚ್ಚಿನ ಹಣವನ್ನೂ (ಸುಮಾರು 20 ವರ್ಷಗಳ ಅವಧಿಯಲ್ಲಿನ ಅವನ ಯಾವುದೇ ಚಲನಚಿತ್ರಗಳಿಗಿಂತ ಹೆಚ್ಚಿನ ಹಣ) ಮತ್ತು ಅಂತರರಾಷ್ಟ್ರೀಯ ಗಲ್ಲಾಪೆಟ್ಟಿಗೆಯ ಮಾರಾಟದಲ್ಲಿ 62 ದಶಲಕ್ಷ $ಗಿಂತಲೂ ಹೆಚ್ಚಿನ ಹಣವನ್ನೂ ಗಳಿಸಿತು. 1998ರ ನಂತರದಲ್ಲಿನ, ಅತ್ಯುತ್ತಮ ಬರಹಗಾರಿಕೆ - ಮೂಲ ಚಿತ್ರಕಥೆ ಎಂಬ ವಿಭಾಗದಲ್ಲಿ ಮ್ಯಾಚ್‌ ಪಾಯಿಂಟ್‌ ಚಿತ್ರವು ಅಲೆನ್‌ಗೆ ಅವನ ಮೊದಲ ಅಕಾಡೆಮಿ ಪ್ರಶಸ್ತಿಯ ನಾಮನಿರ್ದೇಶನವನ್ನು ಗಳಿಸಿಕೊಟ್ಟಿತು ಮತ್ತು 1987ರಿಂದೀಚೆಗಿನ ಅವನ ಮೊದಲ ಗ್ಲೋಬ್‌ ನಾಮ ನಿರ್ದೇಶನಗಳಾದ ನಿರ್ದೇಶನ ಮತ್ತು ಬರಹಗಾರಿಕೆಯ ವಿಭಾಗದಲ್ಲಿನ ನಾಮನಿರ್ದೇಶನಗಳನ್ನೂ ಸಹ ಆತ ಗಳಿಸಿದ. ಪ್ರೀಮಿಯರ್ ಮ್ಯಾಗಝೀನ್‌ ಜೊತೆಗಿನ ಸಂದರ್ಶನವೊಂದರಲ್ಲಿ, ಇದು ತಾನು ಇದುವರೆಗೆ ಮಾಡಿದ ಚಲನಚಿತ್ರಗಳಲ್ಲೇ ಅತ್ಯುತ್ತಮ ಚಲನಚಿತ್ರ ಎಂದು ಅಲೆನ್‌ ಹೇಳಿದ. ಸ್ಕೂಪ್‌ ಚಲನಚಿತ್ರವನ್ನು ಚಿತ್ರೀಕರಿಸಲು ಅಲೆನ್‌ ಲಂಡನ್‌ಗೆ ಮರಳಿದ. ಈ ಚಿತ್ರದಲ್ಲಿ ಜೋಹಾನ್‌ಸನ್ ಮಾತ್ರವೇ ಅಲ್ಲದೇ‌, ಹ್ಯೂ ಜ್ಯಾಕ್‌ಮನ್‌, ಇಯಾನ್‌ ಮೆಕ್‌ಷೇನ್‌ ಮತ್ತು ಕೆವಿನ್‌ ಮೆಕ್‌ನ್ಯಾಲಿ ಮೊದಲಾದ ಕಲಾವಿದರು ನಟಿಸಿದರು. 2006ರ ಜುಲೈ 28ರಂದು ಈ ಚಿತ್ರವು ಬಿಡುಗಡೆಯಾಯಿತು ಮತ್ತು ಸಮ್ಮಿಶ್ರ ಪ್ರತಿಕ್ರಿಯೆಗಳನ್ನು ಪಡೆಯಿತು. ಲಂಡನ್‌ನಲ್ಲಿ ಆತ ಕ್ಯಾಸಾಂಡ್ರಾಸ್‌ ಡ್ರೀಮ್‌ ಚಿತ್ರವನ್ನೂ ಚಿತ್ರೀಕರಿಸಿದ್ದಾನೆ. ಕ್ಯಾಸಾಂಡ್ರಾಸ್‌ ಡ್ರೀಮ್‌ ಚಿತ್ರದಲ್ಲಿ ಕಾಲಿನ್‌ ಫರೆಲ್‌‌, ಎವಾನ್‌ ಮೆಕ್‌ಗ್ರೆಗರ್‌, ಮತ್ತು ಟಾಮ್‌ ವಿಲ್ಕಿನ್‌ಸನ್‌ ನಟಿಸಿದ್ದು, ಇದು 2007ರ ನವೆಂಬರ್‌ನಲ್ಲಿ ಬಿಡುಗಡೆ ಯಾಯಿತು. ಲಂಡನ್‌ನಲ್ಲಿನ ತನ್ನ ಮೂರನೇ ಚಲನಚಿತ್ರವನ್ನು ಸಂಪೂರ್ಣಗೊಳಿಸಿದ ನಂತರ, ಅಲೆನ್‌ ಸ್ಪೇನ್‌ಗೆ ತೆರಳಿದ. ಅವೈಲೆಸ್‌, ಬಾರ್ಸಿಲೋನಾ ಮತ್ತು ಒವಿಯೆಡೊ ಮೊದಲಾದ ಪ್ರದೇಶಗಳಲ್ಲಿ ವಿಕಿ ಕ್ರಿಸ್ಟಿನಾ ಬಾರ್ಸಿಲೋನಾ ಚಿತ್ರದ ಚಿತ್ರೀಕರಣಕ್ಕೆ ಸಂಬಂಧಿಸಿದಂತೆ ಒಪ್ಪಂದವೊಂದನ್ನು ಅವನು ಮಾಡಿಕೊಂಡ. 2007ರ ಜುಲೈ 9ರಂದು ಈ ತಾಣಗಳಲ್ಲಿ ಚಿತ್ರೀಕರಣವು ಪ್ರಾರಂಭವಾಯಿತು. ಸ್ಕಾರ್ಲೆಟ್‌ ಜೋಹಾನ್‌ಸನ್‌, ಜೇವಿಯರ್ ಬರ್ಡೆಮ್‌, ರೆಬೆಕಾ ಹಾಲ್‌, ಮತ್ತು ಪೆನೆಲೋಪ್‌ ಕ್ರುಝ್‌ ಸೇರಿದಂತೆ ಅಂತರರಾಷ್ಟ್ರೀಯ ಮಟ್ಟದ ನಟರು ಹಾಗೂ ನಟಿಯರನ್ನು ಈ ಚಿತ್ರವು ಒಳಗೊಂಡಿದೆ. ಅಲ್ಲಿನ ತನ್ನ ಅನುಭವದ ಕುರಿತು ಮಾತನಾಡುತ್ತಾ ಅಲೆನ್‌ ಹೇಳಿದ್ದು ಹೀಗೆ: "ಮೀಡಿಯಾಪ್ರೋ ಜೊತೆಯಲ್ಲಿ ಕೆಲಸ ಮಾಡಲು ಮತ್ತು ಸ್ಪೇನ್‌ನಲ್ಲಿ ಚಲನಚಿತ್ರವೊಂದನ್ನು ಮಾಡಲು ಸಾಧ್ಯವಾಗಿದ್ದಕ್ಕೆ ನನಗೆ ಹರ್ಷವಾಗಿದೆ. ಈ ದೇಶಕ್ಕೆ ನನ್ನ ಹೃದಯದಲ್ಲಿ ತುಂಬಾ ವಿಶೇಷವಾದ ಸ್ಥಾನವಿದೆ". ವಿಕಿ ಕ್ರಿಸ್ಟಿನಾ ಬಾರ್ಸಿಲೋನಾ ಚಿತ್ರವು ಎಲ್ಲರಿಂದಲೂ ಉತ್ತಮವಾಗಿ ಸ್ವೀಕರಿಸಲ್ಪಟ್ಟಿತು. ಅಷ್ಟೇ ಅಲ್ಲ, ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿ ಪ್ರದಾನ ಸಮಾರಂಭದಲ್ಲಿ "ಅತ್ಯುತ್ತಮ ಸಂಗೀತಮಯ ಅಥವಾ ಹಾಸ್ಯಚಿತ್ರ" ಎಂಬ ಪ್ರಶಸ್ತಿಯನ್ನೂ ಇದು ಗೆದ್ದಿತು. ಚಲನಚಿತ್ರದಲ್ಲಿನ ತನ್ನ ಪಾತ್ರನಿರ್ವಹಣೆಗಾಗಿ ಅತ್ಯುತ್ತಮ ಪೋಷಕ ನಟಿಗಾಗಿರುವ ಅಕಾಡೆಮಿ ಪ್ರಶಸ್ತಿಯನ್ನು ಪೆನೆಲೋಪ್‌ ಕ್ರುಝ್‌ ಸ್ವೀಕರಿಸಿದಳು. ತಾನು ಐರೋಪ್ಯ ಮಾರುಕಟ್ಟೆಯನ್ನು ಅವಲಂಬಿಸಿ "ಬದುಕಿರುವುದಾಗಿ" ಅಲೆನ್‌ ಹೇಳಿದ್ದಾನೆ. ಅಲ್ಲಿನ ಪ್ರೇಕ್ಷಕರು, ಅದರಲ್ಲೂ ವಿಶೇಷವಾಗಿ ಸ್ಪೇನ್‌ ಮತ್ತು ಫ್ರಾನ್ಸ್‌ನಲ್ಲಿನ ಪ್ರೇಕ್ಷಕರು ಆತನ ಚಿತ್ರಗಳನ್ನು ಉತ್ತಮವಾದ ರೀತಿಯಲ್ಲಿ ಸ್ವೀಕರಿಸಿದ್ದು, ಈ ಎರಡೂ ದೇಶಗಳಲ್ಲಿ ಆತನ ಒಂದು ಬೃಹತ್‌ ಅಭಿಮಾನಿ ಬಳಗವೇ ಇದೆ (ಹಾಲಿವುಡ್‌ ಎಂಡಿಂಗ್‌ ಚಿತ್ರದಲ್ಲಿ ಈ ಕುರಿತು ಒಂದಷ್ಟು ತಮಾಷೆಯೂ ಕೇಳಿಬಂದಿತ್ತು). 2004ರಲ್ಲಿನ ಸಂದರ್ಶನವೊಂದರಲ್ಲಿ ಅಲೆನ್‌ ಮಾತನಾಡುತ್ತಾ, "ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಅಂಶಗಳು ಬಹಳಷ್ಟು ಬದಲಾವಣೆಯಾಗಿವೆ ಮತ್ತು ಉತ್ತಮವಾದ ಸಣ್ಣ ಚಲನಚಿತ್ರಗಳನ್ನು ಮಾಡುವುದು ಈಗ ತುಂಬಾ ಕಷ್ಟ. ಉತ್ತಮವಾದ ಚಲನಚಿತ್ರಗಳ ಕುರಿತು ಅತಿಯಾಸೆಯ ಸ್ಟುಡಿಯೋಗಳು ಕಡಿಮೆ ಪ್ರಮಾಣದ ಕಾಳಜಿಯನ್ನು ವಹಿಸುವುದು ತರವಲ್ಲ – ಒಂದು ವೇಳೆ ಅವು ಒಂದು ಉತ್ತಮವಾದ ಚಲನಚಿತ್ರವನ್ನು ಪಡೆದರೆ ಅವು ದುಪ್ಪಟ್ಟು ಸಂತೋಷಪಡುತ್ತವೆ, ಆದರೆ ಹಣಮಾಡುವ ಚಲನಚಿತ್ರಗಳೇ ಅವುಗಳ ಗುರಿಯಾಗಿದೆ. 500 ದಶಲಕ್ಷ $ನಷ್ಟು ಹಣವನ್ನು ಗಳಿಸುವ ಈ 100 ದಶಲಕ್ಷ $ನ ಚಿತ್ರಗಳನ್ನು ಮಾತ್ರವೇ ಅವು ಬಯಸುತ್ತವೆ. " 2008ರ ಏಪ್ರಿಲ್‌ನಲ್ಲಿ, ವಯಸ್ಸಾದ ಪ್ರೇಕ್ಷಕರನ್ನು ಗಮನದಲ್ಲಿಟ್ಟುಕೊಂಡಿದ್ದ ಚಲನಚಿತ್ರವೊಂದರ ಚಿತ್ರೀಕರಣವನ್ನು ಅವನು ಶುರುಮಾಡಿದ. ಲ್ಯಾರಿ ಡೇವಿಡ್‌, ಪೆಟ್ರೀಷಿಯಾ ಕ್ಲಾರ್ಕ್‌ಸನ್‌ ಮತ್ತು ಎವಾನ್‌ ರ್ಯಾಚೆಲ್‌ ವುಡ್‌ ಮೊದಲಾದ ತಾರೆಯರು ಇದರಲ್ಲಿ ನಟಿಸಿದ್ದರು. 2009ರಲ್ಲಿ ಬಿಡುಗಡೆಯಾಗಬೇಕಿದ್ದ ಈ ಚಲನಚಿತ್ರದ ಶೀರ್ಷಿಕೆಯನ್ನು 2008ರ ಜುಲೈನಲ್ಲಿ ಆತ ಪ್ರಕಟಿಸಿದ. ಅದು ವಾಟೆವರ್ ವರ್ಕ್ಸ್ ಎಂಬ ಚಿತ್ರವಾಗಿತ್ತು. ಗಾಡವಾದ ಹಾಸ್ಯಚಿತ್ರ ಎಂದು ವಿವರಿಸಲ್ಪಟ್ಟ ಈ ಚಲನಚಿತ್ರವು, ಒಡ್ಡೊಡ್ಡಾದ ಒಂದು ಆತ್ಮಹತ್ಯಾ ಪ್ರಯತ್ನವು ಗೊಂದಲಮಯ ತ್ರಿಕೋನ ಪ್ರೇಮಕಥೆಯಾಗಿ ಬದಲಾಗುವ ಕಥೆಯನ್ನು ಹೊಂದಿದೆ. ವಾಟೆವರ್ ವರ್ಕ್ಸ್ ಚಿತ್ರದ ಕಥೆಯನ್ನು ಅಲೆನ್‌ 1970ರ ದಶಕದಲ್ಲಿ ಬರೆದ ಮತ್ತು ಲ್ಯಾರಿ ಡೇವಿಡ್‌ನಿಂದ ಈಗ ನಿರ್ವಹಿಸಲ್ಪಟ್ಟ ಪಾತ್ರವು ಮೂಲತಃ ಝೆರೊ ಮೊಸ್ಟೆಲ್‌ಗಾಗಿ ಬರೆಯಲ್ಪಟ್ಟಿತ್ತು. ಆನ್ನಿ ಹಾಲ್‌ ಚಿತ್ರವು ಬಿಡುಗಡೆಯಾದ ವರ್ಷದಲ್ಲಿ ಝೆರೊ ಮೊಸ್ಟೆಲ್‌ ಮರಣ ಹೊಂದಿದ್ದ. ಅಲೆನ್‌ನ ಸದ್ಯದ ಯೋಜನೆಯಾದ ಯೂ ವಿಲ್‌ ಮೀಟ್‌ ಎ ಟಾಲ್‌ ಡಾರ್ಕ್‌ ಸ್ಟ್ರೇಂಜರ್‌ ಚಿತ್ರವು ಲಂಡನ್‌ನಲ್ಲಿ ಚಿತ್ರೀಕರಿಸಲ್ಪಟ್ಟಿದ್ದು, ಆಂಟೋನಿಯೋ ಬ್ಯಾಂಡೆರಸ್‌, ಜೋಷ್‌ ಬ್ರಾಲಿನ್‌, ಸರ್‌ ಆಂಟನಿ ಹಾಪ್ಕಿನ್ಸ್‌, ಅನುಪಮ್‌ ಖೇರ್‌, ಫ್ರೀಡಾ ಪಿಂಟೋ ಮತ್ತು ನವೋಮಿ ವಾಟ್ಸ್‌ ಮೊದಲಾದವರು ಇದರಲ್ಲಿ ನಟಿಸಿದ್ದಾರೆ. 2009ರ ಜುಲೈನಲ್ಲಿ ಚಿತ್ರೀಕರಣವು ಪ್ರಾರಂಭವಾಯಿತು. ವರದಿಗಳು ಸೂಚಿಸಿರುವ ಪ್ರಕಾರ, ವುಡಿ ಅಲೆನ್‌ನ ಮುಂದಿನ ಯೋಜನೆಯು 2010ರ ಬೇಸಿಗೆಯಲ್ಲಿ ಯುರೋಪ್‌ನಲ್ಲಿ ಚಿತ್ರೀಕರಣಗೊಳ್ಳಲಿದೆ, ಮತ್ತು, ಅವನ 2011ರ ಯೋಜನೆಯು ಪ್ಯಾರಿಸ್‌ನಲ್ಲಿ ಚಿತ್ರೀಕರಣಗೊಳ್ಳಲಿದೆ. == ಚಲನಚಿತ್ರ ಪ್ರಪಂಚದಲ್ಲಿನ ವಿಶೇಷ ಗೌರವ == ಅವನ ವೃತ್ತಿಜೀವನ ಪ್ರಯಾಣದಾದ್ಯಂತದ ಚಲನಚಿತ್ರೋತ್ಸವಗಳು ಮತ್ತು ವಾರ್ಷಿಕ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳ ಸಮಾರಂಭಗಳಲ್ಲಿ ನೀಡಲಾಗುವ ಪ್ರಶಸ್ತಿಗಳು ಹಾಗೂ ವಿಶೇಷ ಗೌರವಗಳನ್ನು ಗಣನೀಯ ಸಂಖ್ಯೆಯಲ್ಲಿ ಅಲೆನ್‌ ಸ್ವೀಕರಿಸಿದ್ದಾನೆ. ಇವು ಓರ್ವ ನಿರ್ದೇಶಕ, ಚಿತ್ರಕಥಾ ಲೇಖಕ, ಮತ್ತು ನಟನಾಗಿ ಅವನು ಸಲ್ಲಿಸಿರುವ ಸೇವೆಯನ್ನು ಗೌರವಿಸುತ್ತಾ ನೀಡಿರುವ ಪ್ರಶಸ್ತಿಗಳಾಗಿವೆ. ಚಲನಚಿತ್ರೋತ್ಸವಗಳಲ್ಲಿ ತನ್ನ ಚಿತ್ರಗಳ ಪೂರ್ವಪ್ರದರ್ಶನವನ್ನು ಮಾಡುವಾಗ, ತನ್ನ ಚಲನಚಿತ್ರಗಳನ್ನು ಸ್ಪರ್ಧೆಗೆಂದು ಅಲೆನ್‌ ಪ್ರದರ್ಶಿಸುವುದಿಲ್ಲ. ಇದರಿಂದಾಗಿ ಸಂಭವನೀಯ ಪ್ರಶಸ್ತಿಗಳಿಗಾಗಿರುವ ಪರಿಗಣನೆಯಿಂದ ಅವುಗಳನ್ನು ಉದ್ದೇಶಪೂರ್ವಕವಾಗಿ ಆತ ಆಚೆಗೆ ತರುತ್ತಾನೆ. ಅಲೆನ್‌ನ ಆನ್ನಿ ಹಾಲ್‌ ಚಲನಚಿತ್ರವು ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿಯೂ ಸೇರಿದಂತೆ 1977ರಲ್ಲಿ ನಾಲ್ಕು ಅಕಾಡೆಮಿ ಪ್ರಶಸ್ತಿಗಳನ್ನು ಗೆದ್ದುಕೊಂಡಿತು. 1977ರ ಮೇ 2ರಂದು ದಿ ನ್ಯೂಯಾರ್ಕರ್‌ ಪತ್ರಿಕೆಯಲ್ಲಿ ಪ್ರಕಟವಾದ "ದಿ ಕಗಲ್‌ಮಾಸ್‌ ಎಪಿಸೋಡ್‌" ಎಂಬ ತನ್ನ ಸಣ್ಣ ಕಥೆಗೆ 1978ರ . ಹೆನ್ರಿ ಪ್ರಶಸ್ತಿಯನ್ನು ಅಲೆನ್‌ ಗೆದ್ದುಕೊಂಡ. ಅತ್ಯುತ್ತಮ ವಿದೇಶೀ ಚಲನಚಿತ್ರಕ್ಕಾಗಿರುವ ಸೀಸರ್‌ ಪ್ರಶಸ್ತಿಯನ್ನು ಅಲೆನ್‌ ಎರಡು ಬಾರಿ ಗೆದ್ದಿದ್ದಾನೆ. 1980ರಲ್ಲಿ ಮ್ಯಾನ್‌ಹಾಟನ್‌ ಚಿತ್ರಕ್ಕಾಗಿ ಗೆದ್ದಿದ್ದು ಮೊದಲನೆಯ ಬಾರಿಯದಾದರೆ, 1986ರಲ್ಲಿ ದಿ ಪರ್ಪಲ್‌ ರೋಸ್‌ ಆಫ್‌ ಕೈರೋ ಚಿತ್ರಕ್ಕಾಗಿ ಗೆದ್ದಿದ್ದು ಎರಡನೆಯ ಬಾರಿಯದಾಗಿದೆ. ಅವನ ಇತರ ಏಳು ಚಲನಚಿತ್ರಗಳು ಬಹುಮಾನಕ್ಕಾಗಿ ನಾಮನಿರ್ದೇಶಿತವಾಗಿದ್ದವು. 1986ರಲ್ಲಿ, ದಿ ಪರ್ಪಲ್‌ ರೋಸ್‌ ಆಫ್‌ ಕೈರೋ ಚಿತ್ರಕ್ಕೆ ಅತ್ಯುತ್ತಮ ಚಿತ್ರಕಥೆಗಾಗಿರುವ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಯನ್ನು ಅಲನ್‌ ಗೆದ್ದುಕೊಂಡ, ಮತ್ತು 2009ರಲ್ಲಿ ವಿಕಿ ಕ್ರಿಸ್ಟೀನಾ ಬಾರ್ಸಿಲೋನಾ ಚಿತ್ರಕ್ಕೆ ಅತ್ಯುತ್ತಮ ಚಲನಚಿತ್ರ - ಹಾಸ್ಯ ಅಥವಾ ಸಂಗೀತಮಯ ಎಂಬ ವಿಭಾಗಕ್ಕಾಗಿರುವ ಇದೇ ಪ್ರಶಸ್ತಿಯನ್ನು ಗೆದ್ದುಕೊಂಡ. ಅತ್ಯುತ್ತಮ ನಿರ್ದೇಶಕನಾಗಿ ನಾಲ್ಕು ಬಾರಿ, ಅತ್ಯುತ್ತಮ ಚಿತ್ರಕಥೆಗಾಗಿ ನಾಲ್ಕು ಬಾರಿ ಹಾಗೂ ಅತ್ಯುತ್ತಮ ನಟನಿಗಾಗಿ (ಹಾಸ್ಯ/ಸಂಗೀತಮಯ) ಎರಡು ಬಾರಿ ಆತ ನಾಮನಿರ್ದೇಶನಗೊಂಡಿದ್ದಾನೆ. 1995ರ ವೆನಿಸ್‌ ಚಲನಚಿತ್ರೋತ್ಸವದಲ್ಲಿ, ವೃತ್ತಿಜೀವನದ ಬಂಗಾರದ ಸಿಂಹವೊಂದನ್ನು ಜೀವಮಾನ ಸಾಧನೆಗಾಗಿ ಅಲೆನ್‌ ಸ್ವೀಕರಿಸಿದ. 1996ರಲ್ಲಿ, ಡೈರೆಕ್ಟರ್ಸ್‌ ಗಿಲ್ಡ್‌ ಆಫ್ ಅಮೆರಿಕಾದಿಂದ ಒಂದು ಜೀವಮಾನ ಸಾಧನೆಯ ಪ್ರಶಸ್ತಿಯನ್ನು ಅಲೆನ್‌ ಸ್ವೀಕರಿಸಿದ. 2002ರಲ್ಲಿ, ಪ್ರಿನ್ಸ್‌ ಆಫ್‌ ಆಸ್ಟೂರಿಯಾಸ್‌ ಪ್ರಶಸ್ತಿಯನ್ನು ಅಲೆನ್‌ ಗೆದ್ದುಕೊಂಡ. ತರುವಾಯ, ಸ್ಪೇನ್‌ನ ಒವಿಯೆಡೊ ನಗರವು, ಅಲೆನ್‌ನ ಒಂದು ಸಹಜ ಗಾತ್ರದ ಪ್ರತಿಮೆಯನ್ನು ನಿಲ್ಲಿಸಿತು‌. 2002ರಲ್ಲಿ, ಕ್ಯಾನೆಸ್‌ ಉತ್ಸವದಿಂದ ಮಂಜೂರುಮಾಡಲ್ಪಟ್ಟ ಒಂದು ವಿಶೇಷ ಜೀವಮಾನ ಸಾಧನೆಯ ಪ್ರಶಸ್ತಿಯಾದ ಪಾಮೆ ಡೆಸ್‌ ಪಾಮೆಸ್‌ ನ್ನು ಅಲೆನ್‌ ಸ್ವೀಕರಿಸಿದ. ಈ ಪ್ರಶಸ್ತಿಗೆ ಪಾತ್ರನಾದ ಮತ್ತೊಬ್ಬ ಪ್ರತಿಭಾವಂತನೆಂದರೆ ಇಂಗ್ಮರ್‌ ಬರ್ಗ್‌ಮನ್‌. 2005ರ ಒಂದು ಜನಮತ ಸಂಗ್ರಹವಾದ ದಿ ಕಮೆಡಿಯನ್ಸ್‌ ಕಮೆಡಿಯನ್‌ ನಲ್ಲಿ, ಸಹವರ್ತಿ ಹಾಸ್ಯಗಾರರು ಹಾಗೂ ಹಾಸ್ಯಕ್ಕೆ ಸಂಬಂಧಿಸಿದ ಸಂಘದ ಸದಸ್ಯರಿಂದ ಹಿಂದೆಂದೂ ಇಲ್ಲದ ಮೂರನೇ ಮಹಾನ್‌ ಹಾಸ್ಯ ಕಲಾವಿದ ಎಂದು ಅಲೆನ್‌ನನ್ನು ಚುನಾಯಿಸಿದರು. 2007ರ ಜೂನ್‌ನಲ್ಲಿ, ಪಾಂಪಿಯು ಫಾಬ್ರಾ ವಿಶ್ವವಿದ್ಯಾಲಯದಿಂದ (ಬಾರ್ಸಿಲೋನಾ, ಸ್ಪೇನ್‌) ಆನರಿಸ್‌ ಕೌಸಾ ಎಂಬ ಒಂದು .. ಪದವಿಯನ್ನು ಅಲೆನ್‌ ಸ್ವೀಕರಿಸಿದ. === ಅಕಾಡೆಮಿ ಪ್ರಶಸ್ತಿಗಳು === ವುಡಿ ಅಲೆನ್‌ ಮೂರು ಅಕಾಡೆಮಿ ಪ್ರಶಸ್ತಿಗಳನ್ನು ಗೆದ್ದುಕೊಂಡಿದ್ದಾನೆ ಹಾಗೂ ಒಟ್ಟಾರೆಯಾಗಿ 21 ಬಾರಿ ನಾಮನಿರ್ದೇಶಿತನಾಗಿದ್ದಾನೆ: ಓರ್ವ ಚಿತ್ರಕಥಾ ಲೇಖಕನಾಗಿ 14 ಬಾರಿ, ಓರ್ವ ನಿರ್ದೇಶಕನಾಗಿ ಆರು ಬಾರಿ, ಮತ್ತು ನಟನಾಗಿ ಒಂದು ಬಾರಿ. ಬೇರಾವುದೇ ಲೇಖಕನಿಗಿಂತ ಅವನು ಹೆಚ್ಚು ಬಾರಿ ಚಿತ್ರಕಥಾ ರಚನೆಗಾಗಿರುವ ಅಕಾಡೆಮಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿದ್ದಾನೆ; ಅವೆಲ್ಲವೂ "ಅತ್ಯುತ್ತಮ ಮೂಲ ಚಿತ್ರಕಥೆ" ವರ್ಗದಲ್ಲಿವೆ. ಆರು ಅತ್ಯುತ್ತಮ ನಿರ್ದೇಶಕ ನಾಮನಿರ್ದೇಶನಗಳೊಂದಿಗೆ ಆತ ಐದನೇ ಸಾರ್ವಕಾಲಿಕ ವ್ಯಕ್ತಿಯಾಗಿ ಸಮಾನಸ್ಥಾನ ಪಡೆದುಕೊಂಡಿದ್ದಾನೆ. ಅವನ ಚಿತ್ರಗಳ ನಟರು, ಅಲೆನ್‌ ಚಲನಚಿತ್ರಗಳಲ್ಲಿನ ತಮ್ಮ ಕೆಲಸಕ್ಕಾಗಿ, ಅದರಲ್ಲೂ ನಿರ್ದಿಷ್ಟವಾಗಿ ಅತ್ಯುತ್ತಮ ಪೋಷಕ ಪಾತ್ರದ ವರ್ಗದಲ್ಲಿ ನಿಯತವಾಗಿ ನಾಮನಿರ್ದೇಶನಗಳು ಹಾಗೂ ಅಕಾಡೆಮಿ ಪ್ರಶಸ್ತಿಗಳೆರಡನ್ನೂ ಸ್ವೀಕರಿಸಿದ್ದಾನೆ. ಆನ್ನಿ ಹಾಲ್‌ ಚಿತ್ರವು ನಾಲ್ಕು ಅಕಾಡೆಮಿ ಪ್ರಶಸ್ತಿಗಳನ್ನು ಗೆದ್ದುಕೊಂಡಿತು (ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ಚಿತ್ರಕಥೆ, ಅತ್ಯುತ್ತಮ ನಿರ್ದೇಶಕ ಮತ್ತು ಅತ್ಯುತ್ತಮ ನಟಿ). ಈ ಚಲನಚಿತ್ರವು ಐದನೇ ನಾಮನಿರ್ದೇಶನವೊಂದನ್ನು ಸ್ವೀಕರಿಸಿತು. ಅದು ಅತ್ಯುತ್ತಮ ನಟನಾಗಿ ಅಲೆನ್‌ ಸ್ವೀಕರಿಸಿದ ನಾಮನಿರ್ದೇಶನವಾಗಿತ್ತು. ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ ಚಿತ್ರವು ಮೂರು ಪ್ರಶಸ್ತಿಗಳನ್ನು ಗೆದ್ದುಕೊಂಡಿತು. ಅತ್ಯುತ್ತಮ ಚಿತ್ರಕಥೆ ಮತ್ತು ಎರಡೂ ಅತ್ಯುತ್ತಮ ಪೋಷಕನಟ ವರ್ಗಗಳಿಗಾಗಿ ಸಿಕ್ಕ ಪ್ರಶಸ್ತಿ ಇದಾಗಿತ್ತು; ಅತ್ಯುತ್ತಮ ಚಲನಚಿತ್ರ ಮತ್ತು ಅತ್ಯುತ್ತಮ ನಿರ್ದೇಶಕ ವರ್ಗವೂ ಸೇರಿದಂತೆ ಇತರ ನಾಲ್ಕು ವರ್ಗಗಳಲ್ಲಿ ಈ ಚಿತ್ರವು ನಾಮನಿರ್ದೇಶನಗೊಂಡಿತು. ಅಕಾಡೆಮಿಯಿಂದ ನೀಡಲಾದ ಸ್ನೇಹಪೂರ್ವಕ ಮಾನ್ಯತೆಯು ಸಿಕ್ಕಿತಾದರೂ, ಪ್ರಶಸ್ತಿ ಪ್ರದಾನ ಸಮಾರಂಭದಲ್ಲಿ ಪಾಲ್ಗೊಳ್ಳಲು ಅಲೆನ್‌ ನಿರಂತರವಾಗಿ ನಿರಾಕರಿಸುತ್ತಲೇ ಬಂದಿದ್ದಾನೆ ಅಥವಾ ತನ್ನ ಆಸ್ಕರ್‌ ಪ್ರಶಸ್ತಿಯ ಗೆಲುವುಗಳನ್ನು ಪರಿಗಣಿಸಲು ನಿರಾಕರಿಸಿದ್ದಾನೆ. ಈ ಮಾದರಿಯನ್ನು ಆತ ಕೇವಲ ಒಂದು ಬಾರಿ ಮುರಿದ. 2002ರಲ್ಲಿನ ಅಕಾಡೆಮಿ ಪ್ರಶಸ್ತಿಗಳ ಸಮಾರಂಭದಲ್ಲಿ, ಒಂದು ಅಘೋಷಿತ ಕಾಣಿಸಿಕೊಳ್ಳುವಿಕೆಯನ್ನು ಅಲೆನ್‌ ಮಾಡಿದ. 9-11 ದಾಳಿಗಳ ನಂತರ ನ್ಯೂಯಾರ್ಕ್‌ ನಗರದಲ್ಲಿ ತಮ್ಮ ಚಿತ್ರಗಳ ಚಿತ್ರೀಕರಣವನ್ನು ಮುಂದುವರಿಸುವಂತೆ ನಿರ್ಮಾಪಕರಿಗೆ ಒಂದು ಮನವಿ ಮಾಡಲು ಹೀಗೆ ಮಾಡಿದ ಆತ, "ನಾನು ಅರ್ಪಿಸುವಂಥಾದ್ದೇನೂ ಇಲ್ಲ. ನಾನು ಸ್ವೀಕರಿಸುವಂಥಾದ್ದೇನೂ ಇಲ್ಲ. ನಾನು ಕೇವಲ ನ್ಯೂಯಾರ್ಕ್‌ ನಗರದ ಕುರಿತು ಮಾತಾಡುವುದಷ್ಟೇ ಇದೆ" ಎಂದು ತಿಳಿಸಿದ. ನ್ಯೂಯಾರ್ಕ್‌‌ನ್ನು ಒಳಗೊಂಡಿರುವ ಚಲನಚಿತ್ರದ ತುಣುಕುಗಳ ಒಂದು ಸಂಕಲನವನ್ನು ಪರಿಚಯಿಸುವುದಕ್ಕೆ ಮುಂಚಿತವಾಗಿ ಅವನಿಗೆ ಎದ್ದುನಿಂತು ಮಾಡುವ ಮೆಚ್ಚುಗೆಯೊಂದನ್ನು ಅವನಿಗೆ ಸಲ್ಲಿಸಲಾಯಿತು. ಅಲೆನ್‌ನ ಚಲನಚಿತ್ರಗಳಲ್ಲಿನ ತಮ್ಮ ಕೆಲಸಕ್ಕಾಗಿ ಐವರು ನಟರು ಆರು ಅಕಾಡೆಮಿ ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ. ಅವರೆಂದರೆ: ಡಯೇನ್‌ ಕೀಟನ್‌ (ಅತ್ಯುತ್ತಮ ನಟಿ, ಆನ್ನಿ ಹಾಲ್‌ ), ಮೈಕೇಲ್‌ ಕೇನ್‌ (ಅತ್ಯುತ್ತಮ ಪೋಷಕ ನಟ, ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ ), ಡಯಾನ್ನೆ ವೀಸ್ಟ್‌ (ಅತ್ಯುತ್ತಮ ಪೋಷಕ ನಟಿ, ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ ಮತ್ತು ಬುಲೆಟ್ಸ್‌ ಓವರ್ ಬ್ರಾಡ್‌ವೇ ), ಮಿರಾ ಸೊರ್ವಿನೊ (ಅತ್ಯುತ್ತಮ ಪೋಷಕ ನಟಿ, ಮೈಟಿ ಅಫ್ರೋಡೈಟ್‌ ) ಮತ್ತು ಪೆನೆಲೋಪ್‌ ಕ್ರುಝ್‌ (ಅತ್ಯುತ್ತಮ ಪೋಷಕ ನಟಿ, ವಿಕಿ ಕ್ರಿಸ್ಟಿನಾ ಬಾರ್ಸಿಲೋನಾ ). ಅಲೆನ್‌ನ ಚಲನಚಿತ್ರಗಳಲ್ಲಿನ ತಮ್ಮ ಕೆಲಸಕ್ಕಾಗಿ ಹನ್ನೊಂದು ನಟರು ಅಕಾಡೆಮಿ ಪ್ರಶಸ್ತಿಯ ನಾಮನಿರ್ದೇಶನಗಳನ್ನು ಸ್ವೀಕರಿಸಿದ್ದಾರೆ. ಅವರೆಂದರೆ: ಸ್ವತಃ ಅಲೆನ್‌ (ಅತ್ಯುತ್ತಮ ನಟ, ಆನ್ನಿ ಹಾಲ್‌ ), ಜೆರಾಲ್ಡೀನ್‌ ಪೇಜ್‌ (ಅತ್ಯುತ್ತಮ ನಟಿ, ಇಂಟೀರಿ ಯರ್ಸ್‌ ), ಮಾರ್ಟಿನ್‌ ಲಾಂಡಾವ್‌ (ಅತ್ಯುತ್ತಮ ಪೋಷಕ ನಟ, ಕ್ರೈಮ್ಸ್‌ ಅಂಡ್‌ ಮಿಸ್‌ಡಿಮೀನರ್‌), ಚಾಝ್‌ ಪಾಮಿಂಟೆರಿ (ಅತ್ಯುತ್ತಮ ಪೋಷಕ ನಟ, ಬುಲೆಟ್ಸ್‌ ಓವರ್ ಬ್ರಾಡ್‌ವೇ), ಮೌರೀನ್‌ ಸ್ಟಾಪ್ಲೆಟನ್‌ (ಅತ್ಯುತ್ತಮ ಪೋಷಕ ನಟಿ, ಇಂಟೀರಿಯರ್ಸ್‌ ), ಮೇರಿಯಲ್ ಹೆಮಿಂಗ್ವೇ (ಅತ್ಯುತ್ತಮ ಪೋಷಕ ನಟಿ, ಮ್ಯಾನ್‌ಹಾಟನ್‌ ), ಜೂಡಿ ಡೇವಿಸ್‌ (ಅತ್ಯುತ್ತಮ ಪೋಷಕ ನಟಿ, ಹಸ್ಬೆಂಡ್ಸ್‌ ಅಂಡ್‌ ವೈವ್ಸ್‌ ), ಜೆನ್ನಿಫರ್‌ ಟಿಲ್ಲಿ (ಅತ್ಯುತ್ತಮ ಪೋಷಕ ನಟಿ, ಬುಲೆಟ್ಸ್‌ ಓವರ್ ಬ್ರಾಡ್‌ವೇ ), ಸೀನ್‌ ಪೆನ್‌ (ಅತ್ಯುತ್ತಮ ನಟ, ಸ್ವೀಟ್‌ ಅಂಡ್‌ ಲೋಡೌನ್‌ ), ಮತ್ತು ಸಮಂತಾ ಮಾರ್ಟನ್‌ (ಅತ್ಯುತ್ತಮ ಪೋಷಕ ನಟಿ, ಸ್ವೀಟ್‌ ಅಂಡ್‌ ಲೋಡೌನ್‌ ). === === ಅಲೆನ್‌ ಹಲವಾರು ಬ್ರಿಟಿಷ್‌ ಅಕಾಡೆಮಿ ಆಫ್‌ ಫಿಲ್ಮ್‌ ಅಂಡ್‌ ಟೆಲಿವಿಷನ್‌ ಆರ್ಟ್ಸ್‌() ಪ್ರಶಸ್ತಿಗಳನ್ನು ಗೆದ್ದಿದ್ದಾನೆ ಹಾಗೂ ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ನಿರ್ದೇಶಕ, ಅತ್ಯುತ್ತಮ ನಟ, ಮತ್ತು ಅತ್ಯುತ್ತಮ ಚಿತ್ರಕಥೆ ವಿಭಾಗಗಳಿಗಾಗಿರುವ ನಾಮನಿರ್ದೇಶನಗಳನ್ನು ಪಡೆದುಕೊಂಡಿದ್ದಾನೆ. 1997ರಲ್ಲಿ, ತನ್ನ ಕಾರ್ಯಸಾಧನೆಗಾಗಿ ಆತ ಗೌರವಾರ್ಥ ಫೆಲೋಷಿಪ್‌ನ್ನು ಸ್ವೀಕರಿಸಿದ. 1978 — ಗೆದ್ದಿದ್ದು — ಅತ್ಯುತ್ತಮ ಚಲನಚಿತ್ರ — ಆನ್ನಿ ಹಾಲ್‌ 1978 — ಗೆದ್ದಿದ್ದು — ಅತ್ಯುತ್ತಮ ಚಿತ್ರಕಥೆ — ಆನ್ನಿ ಹಾಲ್‌ (ಮಾರ್ಷಲ್‌ ಬ್ರಿಕ್ಮನ್‌ ಜೊತೆಗೆ) 1978 — ಗೆದ್ದಿದ್ದು — ಅತ್ಯುತ್ತಮ ನಿರ್ದೇಶನ — ಆನ್ನಿ ಹಾಲ್‌ 1980 — ಗೆದ್ದಿದ್ದು — ಅತ್ಯುತ್ತಮ ಚಲನಚಿತ್ರ — ಮ್ಯಾನ್‌ಹಾಟನ್‌ 1980 — ಗೆದ್ದಿದ್ದು — ಅತ್ಯುತ್ತಮ ಚಿತ್ರಕಥೆ — ಮ್ಯಾನ್‌ಹಾಟನ್‌ (ಮಾರ್ಷಲ್‌ ಬ್ರಿಕ್ಮನ್‌ ಜೊತೆಗೆ) 1985 — ಗೆದ್ದಿದ್ದು — ಅತ್ಯುತ್ತಮ ಚಿತ್ರಕಥೆ — ಬ್ರಾಡ್‌ವೇ ಡ್ಯಾನಿ ರೋಸ್‌ 1986 — ಗೆದ್ದಿದ್ದು — ಅತ್ಯುತ್ತಮ ಚಲನಚಿತ್ರ — ದಿ ಪರ್ಪಲ್‌ ರೋಸ್‌ ಆಫ್‌ ಕೈರೋ 1986 — ಗೆದ್ದಿದ್ದು — ಅತ್ಯುತ್ತಮ ಚಿತ್ರಕಥೆ — ದಿ ಪರ್ಪಲ್‌ ರೋಸ್‌ ಆಫ್‌ ಕೈರೋ 1987 — ಗೆದ್ದಿದ್ದು — ಅತ್ಯುತ್ತಮ ಚಿತ್ರಕಥೆ — ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ 1987 — ಗೆದ್ದಿದ್ದು — ಅತ್ಯುತ್ತಮ ನಿರ್ದೇಶನ — ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ 1993 — ಗೆದ್ದಿದ್ದು — ಅತ್ಯುತ್ತಮ ಚಿತ್ರಕಥೆ — ಹಸ್ಬೆಂಡ್ಸ್‌ ಅಂಡ್‌ ವೈವ್ಸ್‌ ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ , ರೇಡಿಯೋ ಡೇಸ್‌ , ಕ್ರೈಮ್ಸ್‌ ಅಂಡ್‌ ಮಿಸ್‌ಡಿಮೀನರ್‌ ಚಲನಚಿತ್ರಗಳಿಗಾಗಿ, ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿಗಾಗಿ ನಾಮನಿರ್ದೇಶಿತ. ಮ್ಯಾನ್‌ಹಾಟನ್‌ , ಹಾನ್ನಾ ಅಂಡ್‌ ಹರ್‌ ಸಿಸ್ಟರ್ಸ್‌ ಚಿತ್ರಗಳಲ್ಲಿನ ಅತ್ಯುತ್ತಮ ನಟ ಪ್ರಶಸ್ತಿಗಾಗಿ ನಾಮನಿರ್ದೇಶಿತ. ಮ್ಯಾನ್‌ಹಾಟನ್‌ , ಕ್ರೈಮ್ಸ್‌ ಅಂಡ್‌ ಮಿಸ್‌ಡಿಮೀನರ್‌ ಚಲನಚಿತ್ರಗಳಿಗಾಗಿ ಅತ್ಯುತ್ತಮ ನಿರ್ದೇಶಕ ಪ್ರಶಸ್ತಿಗಾಗಿ ನಾಮನಿರ್ದೇಶಿತ. ಝೆಲಿಗ್‌ , ರೇಡಿಯೋ ಡೇಸ್‌ , ಕ್ರೈಮ್ಸ್‌ ಅಂಡ್‌ ಮಿಸ್‌ಡಿಮೀನರ್‌ , ಬುಲೆಟ್ಸ್‌ ಓವರ್ ಬ್ರಾಡ್‌ವೇ (ಡೋಗ್ಲಸ್‌ ಮೆಕ್‌ಗ್ರಾತ್‌ ಜೊತೆಗೆ) ಚಿತ್ರಗಳಿಗೆ ಅತ್ಯುತ್ತಮ ಚಿತ್ರಕಥೆ ಪ್ರಶಸ್ತಿಗಾಗಿ ನಾಮನಿರ್ದೇಶಿತ. === ಶೀರ್ಷಿಕೆ ಅನುಕ್ರಮಗಳು === ವಾಸ್ತವಿಕವಾಗಿ, ಆನ್ನಿ ಹಾಲ್‌ ನಂತರ ಬಂದ ಅಲೆನ್‌ನ ಎಲ್ಲಾ ಚಲನಚಿತ್ರಗಳೂ ಅದೇ ಶೈಲಿಯ ಶೀರ್ಷಿಕೆ ಅನುಕ್ರಮದೊಂದಿಗೆ ಪ್ರಾರಂಭವಾಗುತ್ತವೆ. ಕಪ್ಪು-ಬಿಳುಪಿನ ಶೀರ್ಷಿಕೆ ಫಲಕಗಳ ಒಂದು ಸರಣಿಯನ್ನು ವಿಂಟೇಜ್‌ ಅಕ್ಷರ ಮಾದರಿಯಲ್ಲಿ (ಬಹುತೇಕ ವೇಳೆ ವಿಂಡ್ಸರ್‌ ಮಾದರಿಯಲ್ಲಿ) ಸಂಯೋಜಿಸುವ ಕ್ರಮವು ಜಪಾನೀ ನಿರ್ದೇಶಕ ಯಸುಜಿರೋ ಒಝುವನ್ನು ನೆನಪಿಗೆ ತರುತ್ತದೆ. ಚಲನಚಿತ್ರದ ಕಥೆಯಲ್ಲಿ (ಉದಾಹರಣೆಗೆ, ರೇಡಿಯೋ ಡೇಸ್‌ ಚಿತ್ರ) ನಂತರ ಎದ್ದು ಕಾಣುವಂತೆ ಸಂದರ್ಭನುಸಾರ ಅಲಂಕರಿಸುವ ಜಾಝ್‌ ಸಂಗೀತದ ಆಯ್ಕೆಯೊಂದಕ್ಕೆ ಇದು ಸಿದ್ಧಗೊಳಿಸಲ್ಪಟ್ಟಿರುತ್ತದೆ. ಹೆಚ್ಚುವರಿಯಾಗಿ, ಇಂಥ ಒಂದು ಶೀರ್ಷಿಕೆ ಫಲಕದ ನೇಲೆ ಪಾತ್ರವರ್ಗದ ಹೆಸರನ್ನು ಇರಿಸಲಾಗುತ್ತದೆ ಮತ್ತು ಚಲನಚಿತ್ರವು ಯಾವ ಕಾಲದಲ್ಲಿ ನಿರ್ಮಿಸಲ್ಪಟ್ಟಿತೋ ಆ ಸಮಯದಲ್ಲಿದ್ದ ನಟರ "ತಾರಾಗಿರಿಗೆ" ಅನುಸಾರವಾದ ಅನುಕ್ರಮದಲ್ಲಿರದೆ, ವರ್ಣಮಾಲೆಯು ಅನುಕ್ರಮದಲ್ಲಿ ಹೆಸರು ಗಳನ್ನು ಪಟ್ಟಿ ಮಾಡಲಾಗಿರುತ್ತದೆ. ಇದು ಮೂಕಿ-ಯುಗದ ಚಲನಚಿತ್ರಗಳನ್ನು ನೆನಪಿಗೆ ತರುತ್ತದೆ. ಡೀಕನ್ಸ್‌ಟ್ರಕ್ಟಿಂಗ್‌ ಹ್ಯಾರಿ ಚಿತ್ರದಲ್ಲಿ ಒಂದು ಸಣ್ಣ ಬದಲಾವಣೆಯಿದೆ. ಇಲ್ಲಿ ಶೀರ್ಷಿಕೆಗಳನ್ನು ಒಂದು ಕುಣಿಕೆಯಂಥ ನಮೂನೆಯ ಚಿತ್ರಸರಣಿಯೊಂದಿಗೆ ಹೆಣೆಯಲಾಗಿದೆ. ಮ್ಯಾನ್‌ಹಾಟನ್‌ ಚಿತ್ರವು ಇದಕ್ಕಿರುವ ಮತ್ತೊಂದು ಅಪವಾದವಾಗಿದೆ. ಗೆರ್ಷ್‌ವಿನ್‌ನ "ರಾಪ್ಸೋಡಿ ಇನ್‌ ಬ್ಲ್ಯೂ"ಗೆಂದು ಸಿದ್ಧಪಡಿಸಲಾಗಿದ್ದ ನಗರದ ಕಪ್ಪು-ಬಿಳುಪು ಚಿತ್ರಸರಣಿಗಳ ಒಂದು ಶ್ರೇಣಿಯೊಂದಿಗೆ ಈ ಚಲನಚಿತ್ರವು ಪ್ರಾರಂಭವಾಗುತ್ತದೆ; ಆರಂಭಿಕ ನಿರೂಪಣೆಯು ಮುಗಿದ ನಂತರ ಚಲನಚಿತ್ರದ ಶೀರ್ಷಿಕೆಯು ಬರುತ್ತದೆ. == ರಂಗಭೂಮಿ == ತನ್ನ ಚಲನಚಿತ್ರಗಳಿಗಾಗಿ ಅಲೆನ್‌ ಚಿರಪರಿಚಿತನಾಗಿದ್ದರೂ ಸಹ, ರಂಗಭೂಮಿಯಲ್ಲಿಯೂ ಒಂದು ಯಶಸ್ವೀ ವೃತ್ತಿಜೀವನವನ್ನು ಅಲೆನ್‌ ನಡೆಸಿದ. ಫ್ರಂ ಟು ಎಂಬ ಟೀಕಾನಾಟಕಕ್ಕಾಗಿ ರೇಖಾಚಿತ್ರಗಳನ್ನು ಅಲೆನ್‌ ಬರೆಯುತ್ತಿದ್ದಾಗ 1960ರಷ್ಟು ಮುಂಚೆಯೇ ಈ ವೃತ್ತಿಜೀವನ ಆರಂಭವಾಯಿತು. ಡೋಂಟ್‌ ಡ್ರಿಂಕ್‌ ದಿ ವಾಟರ್‌ ಅವನ ಮೊಟ್ಟಮೊದಲ ಮಹಾನ್‌ ಯಶಸ್ಸಾಗಿತ್ತು. 1968ರಲ್ಲಿ ಪ್ರಾರಂಭಗೊಂಡ ಈ ನಾಟಕವು ಬ್ರಾಡ್‌ವೇ ರಂಗವಲಯದಲ್ಲಿ ಸುಮಾರು ಎರಡು ವರ್ಷಗಳವರೆಗೆ 598 ಪ್ರದರ್ಶನಗಳನ್ನು ಕಂಡಿತು. 1969ರಲ್ಲಿ ಪ್ರಾರಂಭವಾದ ಪ್ಲೇ ಇಟ್‌ ಎಗೇನ್‌, ಸ್ಯಾಮ್‌ ನಾಟಕದೊಂದಿಗೆ ಅವನ ಯಶಸ್ಸು ಮತ್ತಷ್ಟು ಮುಂದುವರಿಯಿತು. ಅಲೆನ್‌ ಹಾಗೂ ಡಯೇನ್‌ ಕೀಟನ್‌ ಇದರಲ್ಲಿ ನಟಿಸಿದ್ದರು. ಈ ನಾಟಕವು 453 ಪ್ರದರ್ಶನಗಳನ್ನು ಕಂಡಿತು ಮತ್ತು ಮೂರು ಟೋನಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡಿತ್ತು. ಇಷ್ಟಾಗಿಯೂ ಆ ನಾಮನಿರ್ದೇಶನಗಳ ಪೈಕಿ ಯಾವುದೂ ಅಲೆನ್‌ನ ಬರಹಗಾರಿಕೆ ಅಥವಾ ನಟನೆಗೆ ಸಂಬಂಧಪಟ್ಟಿರಲಿಲ್ಲ. 70ರ ದಶಕದಲ್ಲಿ, ಅಲೆನ್‌ ಹಲವಾರು ಏಕಾಂಕ ನಾಟಕಗಳನ್ನು ಬರೆದ. ಅವುಗಳಲ್ಲಿ ಅತ್ಯಂತ ಗಮನಾರ್ಹವಾದ ಗಾಡ್‌ ಮತ್ತು ಡೆತ್‌ , ವಿಥೌಟ್‌ ಫೆದರ್ಸ್‌ ಎಂಬ ಅವನ ಸಂಕಲನದಲ್ಲಿ 1975ರಲ್ಲಿ ಪ್ರಕಟಗೊಂಡವು. 1981ರಲ್ಲಿ ಅಲೆನ್‌ನ ನಾಟಕವಾದ ದಿ ಫ್ಲೋಟಿಂಗ್‌ ಲೈಟ್‌ ಬಲ್ಬ್‌ ಬ್ರಾಡ್‌ವೇ ರಂಗವಲಯದಲ್ಲಿ ಪ್ರಾರಂಭವಾಯಿತು. ಈ ನಾಟಕವು ವಿಮರ್ಶಾತ್ಮಕವಾಗಿ ಯಶಸ್ಸು ಕಂಡರೂ ವ್ಯಾವಹಾರಿಕವಾಗಿ ವಿಫಲವಾಯಿತು. ಎರಡು ಟೋನಿ ಪ್ರಶಸ್ತಿಯ ನಾಮನಿರ್ದೇಶನಗಳು, ಬ್ರಿಯಾನ್‌ ಬೇಕರ್‌ನ (ಈತ 1981ರ ಥಿಯೇಟರ್‌ ವರ್ಲ್ಡ್‌ ಪ್ರಶಸ್ತಿ ಮತ್ತು ಡ್ರಾಮಾ ಡೆಸ್ಕ್‌ ಪ್ರಶಸ್ತಿಯೊಂದನ್ನು ತನ್ನ ನಟನೆಗಾಗಿ ಗೆದ್ದಿದ್ದ) ನಟನೆಗಾಗಿ ಒಂದು ಟೋನಿ ವಿಜಯವು ದಕ್ಕಿದ ಮೇಲೂ, ಸದರಿ ನಾಟಕವು ಕೇವಲ 62 ಪ್ರದರ್ಶನಗಳನ್ನಷ್ಟೇ ಕಾಣಬೇಕಾಯಿತು. 2008ರ ಜನವರಿಯಲ್ಲಿದ್ದಂತೆ, ಇದು ಬ್ರಾಡ್‌ವೇ ರಂಗವಲಯದಲ್ಲಿ ಪ್ರದರ್ಶನಗೊಂಡ ಅಲೆನ್‌ನ ಕೊನೆಯ ಕೃತಿಯಾಗಿದೆ. ವೇದಿಕೆಯಿಂದ ಒಂದು ಸುದೀರ್ಘಾವಧಿಯ ಭಂಗದ ನಂತರ, ಸೆಂಟ್ರಲ್‌ ಪಾರ್ಕ್‌ ವೆಸ್ಟ್‌ ಎಂಬ ಒಂದು ಏಕಾಂಕ-ನಾಟಕದೊಂದಿಗೆ ಅಲೆನ್‌ 1995ರಲ್ಲಿ ರಂಗಭೂಮಿಗೆ ಮರಳಿದ. ರಂಗಭೂಮಿಯ ಸಂಜೆಯೊಂದರಲ್ಲಿ ಬಂದ ಒಂದು ಕಂತು ಇದಾಗಿದ್ದು, ಅದು ಡೆತ್‌ ಡಿಫೈಯಿಂಗ್ ಆಕ್ಟ್ಸ್‌ ಎಂಬ ಹೆಸರಿನಿಂದಲೂ ಪರಿಚಿತವಾಗಿತ್ತು. ಅದೂ ಕೂಡಾ ಡೇವಿಟ್‌ ಮ್ಯಾಮೆಟ್‌ ಹಾಗೂ ಎಲೇನ್‌ ಮೇ ಎಂಬಿಬ್ಬರಿಂದ ಮಾಡಲ್ಪಟ್ಟ ಹೊಸ ಕೆಲಸವೊಂದರಿಂದ ರೂಪಿಸಲ್ಪಟ್ಟಿತ್ತು. ನಂತರದ ಒಂದೆರಡು ವರ್ಷಗಳವರೆಗೆ, ಅಲೆನ್‌ ರಂಗಭೂಮಿಯೊಂದಿಗೆ ನೇರವಾಗಿ ತೊಡಗಿಸಿಕೊಳ್ಳಲಿಲ್ಲ. ಆದರೂ ಅವನ ಕೃತಿಗಳ ಗಮನಾರ್ಹ ನಿರ್ಮಾಣಗಳು ವೇದಿಕೆಯನ್ನೇರುತ್ತಿದ್ದವು. ಗಾಡ್‌ ಕೃತಿಯ ಒಂದು ನಿರ್ಮಾಣವು ರಯೋ ಡಿ ಜನೈರೋನಲ್ಲಿರುವ ದಿ ಬ್ಯಾಂಕ್‌ ಆಫ್ ಬ್ರೆಝಿಲ್‌ ಕಲ್ಚರಲ್‌ ಸೆಂಟರ್‌‌ದಲ್ಲಿ ರಂಗಮಂಚವನ್ನೇರಿತು ಮತ್ತು ಅಲೆನ್‌ನ ಚಲನಚಿತ್ರಗಳಾದ ಬುಲೆಟ್ಸ್‌ ಓವರ್ ಬ್ರಾಡ್‌ವೇ ಹಾಗೂ ಸೆಪ್ಟೆಂಬರ್‌‌ ನ ರಂಗಭೂಮಿಯ ರೂಪಾಂತರಗಳು ಅಲನ್‌ನ ಪಾಲ್ಗೊಳ್ಳುವಿಕೆ ಇಲ್ಲದೆಯೇ ಕ್ರಮವಾಗಿ ಇಟಲಿ ಮತ್ತು ಫ್ರಾನ್ಸ್‌ನಲ್ಲಿ ನಿರ್ಮಾಣಗೊಂಡವು. 1997ರಲ್ಲಿ, ತನ್ನ ಪತ್ನಿ [[ಸೂನ್‌-ಯಿ ಪ್ರೆವಿನ್‌/0}ಗಾಗಿ ಒಂದು ಮುಖ್ಯತಾರೆಯ ಪಾತ್ರವನ್ನು ರಚಿಸಲು ಅಲೆನ್‌ ರಂಗಭೂಮಿಗೆ ಹಿಂದಿರುಗುತ್ತಾನೆ ಎಂಬ ಗಾಳಿಸುದ್ದಿಗಳು ಸುಳ್ಳಾಗಿ ಮಾರ್ಪಟ್ಟವು.|ಸೂನ್‌-ಯಿ ಪ್ರೆವಿನ್‌/0}ಗಾಗಿ ಒಂದು ಮುಖ್ಯತಾರೆಯ ಪಾತ್ರವನ್ನು ರಚಿಸಲು ಅಲೆನ್‌ ರಂಗಭೂಮಿಗೆ ಹಿಂದಿರುಗುತ್ತಾನೆ ಎಂಬ ಗಾಳಿಸುದ್ದಿಗಳು ಸುಳ್ಳಾಗಿ ಮಾರ್ಪಟ್ಟವು.]] 2003ರಲ್ಲಿ, ರೈಟರ್ಸ್‌ ಬ್ಲಾಕ್‌ ಎಂಬ ನಾಟಕದೊಂದಿಗೆ ಅಲೆನ್‌ ಅಂತಿಮವಾಗಿ ರಂಗಮಂಚಕ್ಕೆ ಮರಳಿದ. ಇದು ಎರಡು ಏಕಾಂಕಗಳ ಒಂದು ಸಂಜೆಯಾಗಿದ್ದು--ಓಲ್ಡ್‌ ಸೇಬ್ರೂಕ್‌ ಮತ್ತು ರಿವರ್‌ಸೈಡ್‌ ಡ್ರೈವ್‌—ಅವು ಬ್ರಾಡ್‌ವೇ ವಲಯದಿಂದ-ಆಚೆಗೆ ಆಡಲ್ಪಟ್ಟವು. ಈ ನಿರ್ಮಾಣದಿಂದಾಗಿ ಅಲೆನ್‌ ರಂಗಮಂಚದಲ್ಲಿನ ನಿರ್ದೇಶನಕ್ಕೆ ಪಾದಾರ್ಪಣ ಮಾಡುವಂತಾಯಿತು‌. ಈ ನಿರ್ಮಾಣವು ತನ್ನ ಸಂಪೂರ್ಣ ಪ್ರದರ್ಶನದಾದ್ಯಂತ ಭರ್ತಿ ಪ್ರದರ್ಶನಗಳನ್ನು ಕಂಡಿತು. ಅದೇ ವರ್ಷದಲ್ಲಿ, ಬುಲೆಟ್ಸ್‌ ಓವರ್ ಬ್ರಾಡ್‌ವೇ ಯನ್ನು ಆಧರಿಸಿದ ಒಂದು ಸಂಗೀತಮಯ ನಾಟಕಕ್ಕಾಗಿ ಅಲೆನ್‌ ಪುಸ್ತಕವೊಂದನ್ನು ಬರೆಯುತ್ತಿದ್ದಾನೆ ಎಂಬ ವರದಿಗಳು ಬಂದವಾದರೂ, ಅಂಥಾ ಯಾವ ಪ್ರದರ್ಶನವೂ ರೂಪುಗೊಳ್ಳಲಿಲ್ಲ. 1981ರ ನಂತರದ ಅಲೆನ್‌ನ ಮೊದಲ ಸಂಪೂರ್ಣ ಅವಧಿಯ ನಾಟಕವಾದ ಎ ಸೆಕೆಂಡ್‌ ಹ್ಯಾಂಡ್‌ ಮೆಮರಿ 2004ರಲ್ಲಿ ಅಲೆನ್‌ನಿಂದ ನಿರ್ದೇಶಿಸಲ್ಪಟ್ಟಿತು ಮತ್ತು ಬ್ರಾಡ್‌ವೇ ರಂಗವಲಯದಿಂದ-ಆಚೆಗೆ ಒಂದು ವಿಸ್ತರಿತ ಪ್ರದರ್ಶನವನ್ನು ಕಂಡಿತು. ರಂಗಭೂಮಿಯಲ್ಲಿ ಅಲೆನ್‌ ಮತ್ತೆರಡು ಸೃಜನಶೀಲ ಪಾದಾರ್ಪಣೆಗಳನ್ನು ಮಾಡಲಿದ್ದಾನೆ ಎಂದು 2007ರ ಜೂನ್‌ನಲ್ಲಿ ಪ್ರಕಟಿಸಲಾಯಿತು. ತಾನು ಬರೆಯದ ಕೃತಿಯೊಂದನ್ನು ನಿರ್ದೇಶಿಸುವುದು ಹಾಗೂ 2008ರ ಸೆಪ್ಟೆಂಬರ್‌ 6ರಂದು ಡೊರೊಥಿ ಚಾಂಡ್ಲರ್ ಪೆವಿಲಿಯನ್‌ನಲ್ಲಿ ಪ್ರಥಮ ಪ್ರದರ್ಶನ ಕಂಡ ಗೀತನಾಟಕವೊಂದನ್ನು ನಿರ್ದೇಶಿಸುವುದು ಇವೇ ಆ ಎರಡು ಸೃಜನಶೀಲ ಪಾದಾರ್ಪಣೆಗಳಾಗಿದ್ದವು. ಇವುಗಳ ಪೈಕಿ ಇದ್ದ ಗೀತನಾಟಕವು ಲಾಸ್‌ ಏಂಜಲೀಸ್‌ ಅಪೆರಾಗಾಗಿ ಪಸಿನಿಯು ಬರೆದ ಗಿಯಾನಿ ಸ್ಕಿಚಿ ಯ ಒಂದು ಮರು-ವಿವರಣೆಯಾಗಿತ್ತು. ಗೀತನಾಟಕವನ್ನು ತಾನು ನಿರ್ದೇಶಿಸುವುದರ ಕುರಿತಾಗಿ ಮಾತನಾಡುತ್ತಾ ಅಲೆನ್‌ ಹೇಳಿದ, “ನಾನು ಏನು ಮಾಡುತ್ತಿರುವೆ ಎಂಬುದರ ಬಗ್ಗೆ ನನಗಾವ ಕಲ್ಪನೆಯೂ ಇಲ್ಲ.” ಅವನ ಗೀತನಾಟಕದ ತಯಾರಿಕೆಯು ಇಟಲಿಯ ಸ್ಪೊಲೆಟೋದಲ್ಲಿನ ಫೆಸ್ಟಿವಲ್‌ ಆಫ್ ಟೂ ವರ್ಲ್ಡ್ಸ್ ಉತ್ಸವವನ್ನು 2009ರ ಜೂನ್‌ನಲ್ಲಿ ಪ್ರಾರಂಭಿಸಿತು. == ಮದುವೆಗಳು ಹಾಗೂ ಸಂಬಂಧಗಳು == === ಹಾರ್ಲೀನ್‌ ರೋಸೆನ್‌ === 19ನೇ ವಯಸ್ಸಿನಲ್ಲಿದ್ದಾಗ, 16-ವರ್ಷ-ವಯಸ್ಸಿನ ಹಾರ್ಲೀನ್‌ ರೋಸೆನ್‌ ಎಂಬಾಕೆಯನ್ನು ಅಲೆನ್‌ ಮದುವೆಯಾದ. 1954ರಿಂದ 1959ರವರೆಗಿನ ಐದು "ಕಿರಿಕಿರಿಗೊಳಿಸುವ, ಸ್ಥಿರವಲ್ಲದ ವರ್ಷಗಳ"ವರೆಗೆ ಈ ಮದುವೆಯು ಬಾಳಿತು. ತನ್ನ ನಿಂತಾಡುವ ನಾಟಕದಲ್ಲಿ "ದಿ ಡ್ರೆಡ್‌ ಮಿಸಿಸ್‌ ಅಲೆನ್‌" ಎಂದು ಅಲೆನ್‌ನಿಂದ ಉಲ್ಲೇಖಿಸಲ್ಪಟ್ಟ ರೋಸೆನ್‌, ನಂತರದಲ್ಲಿ ಅಲೆನ್‌ ವಿರುದ್ಧ ಮಾನನಷ್ಟದ ಮೊಕದ್ದಮೆ ಹೂಡಿದಳು. ತಮ್ಮ ವಿಚ್ಛೇದನದ ಕೆಲ ದಿನಗಳ ನಂತರ TVಯೊಂದರಲ್ಲಿ ಕಾಣಿಸಿಕೊಂಡು ಮಾಡಿದ ಟೀಕೆಗಳಿಗಾಗಿ ಈ ಕ್ರಮವನ್ನು ಅವಳು ಜರುಗಿಸಿದಳು. 1960ರ ದಶಕದ ಮಧ್ಯಭಾಗದ ತನ್ನ ನಿಂತಾಡುವ ಸಂಪುಟವಾದ ಸ್ಟ್ಯಾಂಡಪ್‌ ಕಾಮಿಕ್‌ ನಲ್ಲಿ ಅಲೆನ್‌ ಈ ಕುರಿತಾದ ಬೇರೆಯದೇ ಕಥೆಯನ್ನು ಹೇಳುತ್ತಾನೆ. ತನ್ನ ನಾಟಕದ ಅಂಕದಲ್ಲಿ ಅಲೆನ್‌ ಹೇಳಿದ ಪ್ರಕಾರ, ಸಂದರ್ಶನವೊಂದರಲ್ಲಿ ತಾನು ಹಾರಿಸಿದ ಚಟಾಕಿಯೊಂದರ ಕಾರಣದಿಂದಾಗಿ ರೋಸೆನ್‌ ಅವನ ವಿರುದ್ಧ ಮೊಕದ್ದಮೆ ಹೂಡಿದಳು. ತನ್ನ ವಾಸದ ಕೊಠಡಿಯ ಹೊರಗಡೆ ರೋಸೆನ್‌ ಲೈಂಗಿಕವಾಗಿ ಆಕ್ರಮಣಕ್ಕೊಳಗಾಗಿದ್ದಳು ಮತ್ತು ಅಲೆನ್ ಪ್ರಕಾರ‌, ಅವಳು "ಮಾನಭಂಗಕ್ಕೆ ಒಳಗಾಗಿದ್ದಳು" ಎಂದು ವೃತ್ತಪತ್ರಿಕೆಗಳು ವರದಿ ಮಾಡಿದ್ದವು. ಸಂದರ್ಶನದಲ್ಲಿ ಮಾತಾಡುತ್ತಾ ಅಲೆನ್‌, "ನನ್ನ ಮಾಜಿ-ಹೆಂಡತಿಯನ್ನು ತಿಳಿದಿರುವ ಪ್ರಕಾರ, ಪ್ರಾಯಶಃ ಅದೊಂದು ಅನುಕಂಪ ಹುಟ್ಟಿಸುವ ಮಾನಭಂಗವಲ್ಲ" ಎಂದು ಹೇಳಿದ್ದ. ದಿ ಡಿಕ್‌ ಕ್ಯಾವೆಟ್‌ ಷೋ ದಲ್ಲಿನ ಒಂದು ನಂತರದ ಸಂದರ್ಶನದಲ್ಲಿ, ಈ ವಿಷಯವನ್ನು ಮತ್ತೊಮ್ಮೆ ಪ್ರಸ್ತಾಪಿಸಿದ ಅಲೆನ್‌, ತನ್ನ ಟೀಕೆಗಳನ್ನು ಪುನರುಚ್ಚರಿಸಿದ ಮತ್ತು ತಾನು ಮೊಕದ್ದಮೆಗೆ ಈಡಾಗಿರುವ ಮಾನಹಾನಿಯ ಮೊತ್ತವು "1 ದಶಲಕ್ಷ $ನಷ್ಟು" ಎಂದು ಹೇಳಿದ. === ಲೂಸಿ ಲ್ಯಾಸೆರ್‌ === ಲೂಸಿ ಲ್ಯಾಸೆರ್‌ ಎಂಬಾಕೆಯನ್ನು 1966ರಲ್ಲಿ ಅಲೆನ್‌ ಮದುವೆಯಾದ. ಅಲೆನ್‌ ಮತ್ತು ಲ್ಯಾಸೆರ್‌ 1969ರಲ್ಲಿ ವಿಚ್ಛೇದನಗೊಂಡರು ಮತ್ತು 1997ರವರೆಗೂ ಅಲೆನ್‌ ಮತ್ತೆ ಮದುವೆಯಾಗಲಿಲ್ಲ. ವಿಚ್ಛೇದನಗಳ ನಂತರ ಅಲೆನ್‌ನ ನಾಲ್ಕು ಚಲನಚಿತ್ರಗಳಲ್ಲಿ ಲ್ಯಾಸೆರ್‌ ಕಾಣಿಸಿಕೊಂಡಳು--ಟೇಕ್‌ ದಿ ಮಂಕಿ ಅಂಡ್‌ ರನ್‌ , ಬನಾನಾಸ್‌, ಎವೆರಿಥಿಂಗ್‌ ಯು ಆಲ್ವೇಸ್‌ ವಾಂಟೆಡ್‌ ಟು ನೊ ಎಬೌಟ್‌ ಸೆಕ್ಸ್‌ (ಬಟ್‌ ವರ್ ಅಫ್ರೈಡ್‌ ಟು ಆಸ್ಕ್‌) ಮತ್ತು ಸ್ಲೀಪರ್‌—ಹಾಗೂ ಸ್ಟಾರ್‌ಡಸ್ಟ್‌ ಮೆಮರೀಸ್‌ ಚಿತ್ರದಲ್ಲಿ ಒಂದು ಸಂಕ್ಷಿಪ್ತ ಪಾತ್ರದಲ್ಲಿ ಕಾಣಿಸಿಕೊಂಡಳು. ಹಸ್ಬೆಂಡ್ಸ್‌ ಅಂಡ್‌ ವೈವ್ಸ್‌ ("ಅಪಾಯಕಾರಿ ಹೆಂಗಸು") ಚಿತ್ರದಲ್ಲಿನ "ಹ್ಯಾರಿಯೆಟ್‌ ಹರ್ಮಾನ್‌" ಪಾತ್ರದ ಮಗ್ಗುಲುಗಳನ್ನು ಲ್ಯಾಸೆರ್‌ನೊಂದಿಗಿನ ತನ್ನ ಸಂಬಂಧದ ಮೇಲೆ ಅಲೆನ್‌ ಬಿಡಿಬಿಡಿಯಾಗಿ ಆಧರಿಸಿದ್ದಾನೆ ಎಂದು ಆಪಾದಿಸಲಾಗಿದೆ. === ಡಯೇನ್‌ ಕೀಟನ್‌ === 1970ರಲ್ಲಿ, ತನ್ನ ಬ್ರಾಡ್‌ವೇ ರಂಗವಲಯದ ನಾಟಕವಾದ ಪ್ಲೇ ಇಟ್‌ ಎಗೇನ್‌, ಸ್ಯಾಮ್‌ ನಲ್ಲಿ ಡಯೇನ್‌ ಕೀಟನ್‌ಳಿಗೆ ಪಾತ್ರನಿರ್ವಹಿಸುವ ಅವಕಾಶವನ್ನು ಅಲೆನ್‌ ನೀಡಿದ. ಇದು ಒಂದು ಯಶಸ್ವೀ ಪ್ರದರ್ಶನವನ್ನು ಕಂಡಿತು. ಈ ಸಮಯದ ಅವಧಿಯಲ್ಲಿ, ಅವಳು ಅಲೆನ್‌ನೊಂದಿಗೆ ಪ್ರಣಯಪೂರ್ವಕವಾಗಿ ತೊಡಗಿಸಿಕೊಂಡಳು‌ ಮತ್ತು ಅಲೆನ್‌ ಹಾಗೂ ಕೀಟನ್‌ ಒಂದು ವರ್ಷದ ನಂತರ ಬೇರೆಯಾದರೂ ಸಹ, ತಮ್ಮ ಸಂಬಂಧವು ಅಂತ್ಯಗೊಂಡ ನಂತರವೂ ಆಕೆಯು ಅವನ ಹಲವಾರು ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುವುದನ್ನು ಮುಂದುವರಿಸಿದಳು. ಸ್ಲೀಪರ್‌ ಚಿತ್ರದಲ್ಲಿ ಭವಿಷ್ಯವಾದದಲ್ಲಿ ನಂಬಿಕೆಯಿಟ್ಟಿರುವ ಓರ್ವ ಕವಯಿತ್ರಿಯಾಗಿ ಮತ್ತು ಲವ್‌ ಅಂಡ್‌ ಡೆತ್‌ ಚಿತ್ರದಲ್ಲಿ ಓರ್ವ ಸಂಯೋಜಿತ ಪಾತ್ರವಾಗಿ ಕಾಣಿಸಿಕೊಂಡಿದ್ದು ಇದರಲ್ಲಿ ಸೇರಿತ್ತು. ಈ ಪಾತ್ರವು ಟಾಲ್‌ಸ್ಟಾಯ್‌ ಮತ್ತು ದಾಸ್ತೀವ್ಸ್‌ಕಿಯ ಕಾದಂಬರಿಗಳನ್ನು ಆಧರಿಸಿತ್ತು. ಅಲೆನ್‌ ಮತ್ತು ಕೀಟನ್‌ರವರ ವೃತ್ತಿಜೀವನಗಳಲ್ಲಿ ಆನ್ನಿ ಹಾಲ್‌ ಚಿತ್ರವು ಅತ್ಯಂತ ಪ್ರಮುಖವಾಗಿತ್ತು. ಇಷ್ಟೇ ಅಲ್ಲದೇ, ಸದರಿ ಪಾತ್ರವನ್ನು ಅವಳಿಗೆಂದೇ ಬರೆಯಲಾಗಿತ್ತು ಮತ್ತು ಡಯೇನ್‌ ಕೀಟನ್‌ಗೆ ಡಯೇನ್‌ ಹಾಲ್‌ ಎಂಬ ಹೆಸರನ್ನು ನೀಡಲಾಗಿದ್ದುದರ ಕುರಿತು ಶೀರ್ಷಿಕೆಯೂ ಹೇಳುತ್ತದೆ ಎಂಬ ಮಾತೂ ಚಾಲ್ತಿಯಲ್ಲಿದೆ. ನಂತರ ಅವಳು ಇಂಟೀರಿಯರ್ಸ್‌ ಮತ್ತೊಮ್ಮೆ ಕವಯಿತ್ರಿಯಾಗಿ ಕಾಣಿಸಿಕೊಂಡಳು. ಇದಾದ ನಂತರ ಮ್ಯಾನ್‌ಹಾಟನ್‌ ಚಿತ್ರವು ಬಂದಿತು. 1987ರಲ್ಲಿ, ರೇಡಿಯೋ ಡೇಸ್‌ ಚಿತ್ರದಲ್ಲಿ ಓರ್ವ ರಾತ್ರಿ-ಕ್ಲಬ್‌ನ ಗಾಯಕಿಯಾಗಿ ಒಂದು ಕಿರುದೃಶ್ಯದಲ್ಲಿ ಅವಳು ಕಾಣಿಸಿಕೊಂಡಿದ್ದಳು ಮತ್ತು ಮ್ಯಾನ್‌ಹಾಟನ್‌ ಮರ್ಡರ್ ಮಿಸ್ಟರಿ ಚಿತ್ರಕ್ಕಾಗಿದ್ದ ಸಹ-ತಾರೆಯ ಪಾತ್ರದಲ್ಲಿ ಮಿಯಾ ಫಾರೋಳನ್ನು ಬದಲಿಸಲು ಅವಳನ್ನು ಆಯ್ಕೆಮಾಡಲಾಯಿತು. ಈ ಚಲನಚಿತ್ರವನ್ನು ನಿರ್ಮಿಸುವಾಗ, ತಮ್ಮ ವೈಯಕ್ತಿಕ ಹಾಗೂ ಕಾರ್ಯಸಂಬಂಧಿ ಸಂಬಂಧದಲ್ಲಿ ಅಲೆನ್‌ ಹಾಗೂ ಫಾರೋ ಸಮಸ್ಯೆಗಳನ್ನು ಎದುರಿಸಲು ಶುರುಮಾಡಿದ ನಂತರ ಈ ನಿರ್ಧಾರಕ್ಕೆ ಬರಲಾಯಿತು. ಮ್ಯಾನ್‌ಹಾಟನ್‌ ಮರ್ಡರ್ ಮಿಸ್ಟರಿ ಚಿತ್ರದ ನಂತರ ಅಲೆನ್‌ನೊಂದಿಗೆ ಕೀಟನ್‌ ಕೆಲಸ ಮಾಡಿಲ್ಲ. === ಸ್ಟೇಸಿ ನೆಲ್ಕಿನ್‌ === ಮ್ಯಾನ್‌ಹಾಟನ್‌ ಚಲನಚಿತ್ರವು ನಟಿ ಸ್ಟೇಸಿ ನೆಲ್ಕಿನ್‌ ಜೊತೆಗಿನ ಅವನ ಪ್ರಣಯ ಸಂಬಂಧವನ್ನು ಆಧರಿಸಿತ್ತು ಎಂದು ಹೇಳಲಾಗುತ್ತದೆ. ಆನ್ನಿ ಹಾಲ್‌ ಚಿತ್ರದಲ್ಲಿನ ಅವಳ ಚಿಕ್ಕ ಭಾಗವು ಸಂಕಲನ ಕೊಠಡಿಯ ಮಾಳಿಗೆಯ ಮೇಲೆ ಅಂತ್ಯಗೊಂಡಿತು ಮತ್ತು ಅವರ ಸಂಬಂಧವನ್ನು ಅಲೆನ್‌ ಸಾರ್ವಜನಿಕವಾಗಿ ಎಂದಿಗೂ ಒಪ್ಪಿಕೊಳ್ಳಲಿಲ್ಲವಾದರೂ, ಆ ಸಂಬಂಧವು ಅವಳು 17 ವರ್ಷದವಳಾಗಿದ್ದಾಗ ಮತ್ತು ನ್ಯೂಯಾರ್ಕ್‌‌ನ ಸ್ಟೂವೆಸ್ಯಾಂಟ್‌ ಪ್ರೌಢಶಾಲೆಯಲ್ಲಿ ಓರ್ವ ವಿದ್ಯಾರ್ಥಿಯಾಗಿದ್ದಾಗ ವರದಿಯಾಗಿರುವಂತೆ ಪ್ರಾರಂಭವಾಯಿತು. === ಮಿಯಾ ಫಾರೋ === 1980ರ ಸುಮಾರಿಗೆ ಪ್ರಾರಂಭವಾಗಿರುವಂತೆ, ನಟಿ ಮಿಯಾ ಫಾರೋಳೊಂದಿಗಿನ ಒಂದು 12-ವರ್ಷದ ಸಂಬಂಧವನ್ನು ಅಲೆನ್‌ ಪ್ರಾರಂಭಿಸಿದ. 1982ರಿಂದ 1992ರವರೆಗಿನ ಅವನ ಹಲವಾರು ಚಲನಚಿತ್ರಗಳಲ್ಲಿ ಅವಳು ಪ್ರಮುಖ ಪಾತ್ರಗಳನ್ನು ವಹಿಸಿದ್ದಳು. ಫಾರೋ ಮತ್ತು ಅಲೆನ್‌ ಎಂದಿಗೂ ಮದುವೆಯಾಗಲಿಲ್ಲ. ಆದರೆ ಇಬ್ಬರು ಮಕ್ಕಳನ್ನು ಅವರು ಒಟ್ಟಾಗಿ ದತ್ತು ಸ್ವೀಕಾರ ಮಾಡಿದರು: ಡೈಲನ್‌ ಫಾರೋ (ತನ್ನ ಹೆಸರನ್ನು ಎಲಿಝಾ ಎಂದು ಅವಳು ಬದಲಿಸಿಕೊಂಡಳು ಮತ್ತು ಈಗ ಅವಳು ಮ್ಯಾಲೋನ್‌ ಎಂದು ಚಿರಪರಿಚಿತಳಾಗಿದ್ದಾಳೆ) ಮತ್ತು ಮೋಷೆ ಫಾರೋ (ಈಗ ಅವನು ಮೋಸೆಸ್‌ ಎಂದು ಚಿರಪರಿಚಿತ) ಆ ಇಬ್ಬರು ಮಕ್ಕಳಾಗಿದ್ದರು; ಅವರು ಸ್ಯಾಚೆಲ್‌ ಫಾರೋ ಎಂಬ ಒಂದು ಜೈವಿಕ ಮಗುವನ್ನೂ ಹೊಂದಿದ್ದರು (ಈಗ ಅವನ ಹೆಸರು ರೋನನ್‌ ಸೀಮಸ್‌ ಫಾರೋ). ಸೂನ್‌-ಯಿ ಫಾರೋ ಪ್ರೆವಿನ್‌ (ಫಾರೋ ಮತ್ತು ಆಂಡ್ರೆ ಪ್ರೆವಿನ್‌‌ನ ದತ್ತುಪುತ್ರಿ, ಈಗ ಅವಳ ಹೆಸರು ಸೂನ್‌-ಯಿ ಪ್ರೆವಿನ್‌) ಸೇರಿದಂತೆ, ಫಾರೋಳ ಇತರ ಜೈವಿಕ ಮತ್ತು ದತ್ತುಮಕ್ಕಳ ಪೈಕಿ ಯಾರನ್ನೂ ಅಲೆನ್‌ ದತ್ತು ಸ್ವೀಕರಿಸಲಿಲ್ಲ. ಸೂನ್‌-ಯಿಯ ಬೆತ್ತಲೆ ಚಿತ್ರಗಳನ್ನು ಅಲೆನ್‌ ತೆಗೆದಿರುವುದನ್ನು ಫಾರೋ ಪತ್ತೆಮಾಡಿದ ನಂತರ, ಅಲೆನ್‌ ಮತ್ತು ಫಾರೋ 1992ರಲ್ಲಿ ಬೇರೆಯಾದರು. ವಾಟ್‌ ಫಾಲ್ಸ್‌ ಅವೇ (ನ್ಯೂಯಾರ್ಕ್‌: ಡಬಲ್‌ಡೇ, 1997) ಎಂಬ ತನ್ನ ಆತ್ಮಚರಿತ್ರೆಯಲ್ಲಿ, ಸೂನ್‌-ಯಿ ಜೊತೆಗಿನ ಒಂದು ಸಂಬಂಧವನ್ನು ಅಲೆನ್‌ ಒಪ್ಪಿಕೊಂಡಿದ್ದ ಎಂದು ಫಾರೋ ಹೇಳುತ್ತಾಳೆ. ಅಲೆನ್‌ ಮತ್ತು ಫಾರೋ ಬೇರ್ಪಟ್ಟ ನಂತರ, ತಮ್ಮ ಮೂರು ಮಕ್ಕಳ ಪಾಲನೆಯ ಕುರಿತಾದ ಒಂದು ಸುದೀರ್ಘ ಸಾರ್ವಜನಿಕ ಕಾನೂನು ಸಮರವು ಪ್ರಾರಂಭವಾಯಿತು. ತಮ್ಮ ದತ್ತುಪುತ್ರಿಯಾದ ಡೈಲನ್‌ ಏಳು ವರ್ಷದವಳಾಗಿದ್ದಾಗ ಅಲೆನ್‌ ಅವಳೊಂದಿಗೆ ಲೈಂಗಿಕ ಸಂಬಂಧವನ್ನು ಬೆಳೆಸಿದ್ದ ಎಂದು ನ್ಯಾಯಾಲಯದ ನಡೆವಳಿಗಳ ಅವಧಿಯಲ್ಲಿ ಫಾರೋ ಆಪಾದಿಸಿದಳು. ಲೈಂಗಿಕ ದುರುಪಯೋಗದ ಆಪಾದನೆಗಳು ಅನಿರ್ಣಾಯಕವಾಗಿದ್ದವು ಎಂದು ಅಂತಿಮವಾಗಿ ತೀರ್ಮಾನಕ್ಕೆ ಬಂದ ನ್ಯಾಯಾಧೀಶರು, ಸೂನ್‌-ಯಿ ಜೊತೆಗಿನ ಅಲೆನ್‌ನ ವರ್ತನೆಯನ್ನು "ತೀರಾ ಅನುಚಿತವಾದುದು" ಎಂದು ಕರೆದರು. ಸದರಿ ವಿವಾದದ ತನಿಖೆಯನ್ನು ನಡೆಸಿದ ತಂಡದ ವರದಿಯನ್ನು "ನಿರ್ಮಲಗೊಳಿಸಲ್ಪಟ್ಟಿದೆ. ಆದ್ದರಿಂದ, ಕಡಿಮೆ ವಿಶ್ವಾಸಾರ್ಹವಾಗಿದೆ" ಎಂದು ಕರೆದ ಅವಳು, "ವರದಿಯ ವಿಶ್ವಾಸಾರ್ಹತೆಯ ಬಗೆಗೆ ತಾನು ಕಾದಿರಿಸುವಿಕೆಗಳನ್ನು ಹೊಂದಿದ್ದಾಗಿ" ಮಾತನ್ನು ಸೇರಿಸಿದಳು. ತಮ್ಮ ಮಕ್ಕಳ ರಕ್ಷಣೆ-ಪಾಲನೆಯ ಕುರಿತಾದ ಸಮರವನ್ನು ಫಾರೋ ಅಂತಿಮವಾಗಿ ಗೆದ್ದಳು. ಮ್ಯಾಲೋನ್‌ಳೊಂದಿಗಿನ ಭೇಟಿಯ ಹಕ್ಕುಗಳನ್ನು ಅಲೆನ್‌ಗೆ ನಿರಾಕರಿಸಲಾಯಿತು ಮತ್ತು ಮೇಲ್ವಿಚಾರಣೆಯ ಅಡಿಯಲ್ಲಿ ಮಾತ್ರವೇ ರೋನನ್‌ಳನ್ನು ನೋಡಬಹುದು ಎಂದು ತಿಳಿಸಲಾಯಿತು. ಅಷ್ಟು ಹೊತ್ತಿಗೆ 14 ವರ್ಷವಾಗಿದ್ದ ಮೋಸೆಸ್‌, ಅಲೆನ್‌ನನ್ನು ನೋಡದಿರಲು ಆಯ್ಕೆಮಾಡಿಕೊಂಡಳು. 2005ರ ವ್ಯಾನಿಟಿ ಫೇರ್‌ ಸಂದರ್ಶನವೊಂದರಲ್ಲಿ ಅಲೆನ್‌ ಅಭಿಪ್ರಾಯಪಡುತ್ತಾ, ತನ್ನ ಪ್ರತಿಷ್ಠೆಗೆ ಹಗರಣದಿಂದ ಆಗಿರುವ ಹಾನಿಯ ಹೊರತಾಗಿಯೂ, ಸೂನ್‌-ಯಿ ಪ್ರೆವಿನ್‌ಳ ನಗ್ನ ಛಾಯಾಚಿತ್ರಗಳನ್ನು ಆಕಸ್ಮಿಕವಾಗಿ ಫಾರೋ ಪತ್ತೆ ಹಚ್ಚಿದ್ದರಿಂದಾಗಿ ಅವಳೆಡೆಗಿನ ಅಲೆನ್‌ನ ಆಕರ್ಷಣೆಯು ಫಾರೋಳ ಅರಿವಿಗೆ ಬಂದುದು "ಆದೃಷ್ಟವಶವಾದ ಘಟನೆಗಳ ಪೈಕಿ ಕೇವಲ ಒಂದು, ನನ್ನ ಜೀವನದಲ್ಲಿನ ಅದೃಷ್ಟದ ಮಹಾನ್‌ ತುಣುಕುಗಳ ಪೈಕಿ ಒಂದು. [...] ಒಳ್ಳೆಯದಾಗುವುದಕ್ಕೋಸ್ಕರ ಇದೊಂದು ನಿರ್ಣಾಯಕ ಘಟ್ಟವಾಗಿತ್ತು" ಎಂದು ಹೇಳಿದ. ಫಾರೋಳೊಂದಿಗಿನ ತನ್ನ ಸಂಬಂಧದ ಕುರಿತು ಮಾತನಾಡುತ್ತಾ, "ನಾನು ವಿಭಿನ್ನವಾಗಿ ವರ್ತಿಸಿರಬಹುದಾದ ಕೆಲವೊಂದು ವಿಷಯಗಳಿವೆ ಎಂದು ನನಗೆ ಖಾತ್ರಿಯಿದೆ. [...] ಪ್ರಾಯಶಃ ಸಿಂಹಾವಲೋಕನ ಮಾಡಿದಾಗ, ನಾನು ಮಾಡಿದುದಕ್ಕಿಂತ ಮುಂಚೆಯೇ ಆ ಸಂಬಂಧದಿಂದ ಹೊರಬರಬೇಕಿತ್ತು ಎನಿಸುತ್ತದೆ" ಎಂದು ಹೇಳಿದ. === ಸೂನ್‌-ಯಿ ಪ್ರೆವಿನ್‌ === 1992ರಲ್ಲಿ ಫಾರೋಳಿಂದ ತನ್ನ ಸಂಬಂಧವನ್ನು ಒಡೆದುಕೊಂಡ ನಂತರ, ಸೂನ್‌-ಯಿ ಪ್ರೆವಿನ್‌ ಜೊತೆಗಿನ ತನ್ನ ಸಂಬಂಧವನ್ನು ಅಲೆನ್‌ ಮುಂದುವರೆಸಿದ. ಫಾರೋಳೊಂದಿಗೆ ಅಲೆನ್‌ ಎಂದಿಗೂ ಮದುವೆಯಾಗಲಿಲ್ಲ ಅಥವಾ ಜೀವಿಸಲಿಲ್ಲವಾದರೂ, ಮತ್ತು ಎಂದಿಗೂ ಪ್ರೆವಿನ್‌ಳ ಕಾನೂನುಬದ್ಧ ಮಲತಂದೆಯಾಗಿರದಿದ್ದರೂ, ಅಲೆನ್‌ ಮತ್ತು ಪ್ರೆವಿನ್‌ ನಡುವಿನ ಸಂಬಂಧವನ್ನು ಅನೇಕ ಬಾರಿ ಓರ್ವ ತಂದೆಯು ತನ್ನ "ಮಲಮಗಳ" ಜೊತೆ ವಿಹಾರ ನಡೆಸುತ್ತಿರುವುದು ಎಂದು ಉಲ್ಲೇಖಿಸಲಾಗುತ್ತದೆ; ಏಕೆಂದರೆ ಆ ಮಗುವಿನ ಜೀವನದಲ್ಲಿ ಓರ್ವ ತಂದೆಯಂಥ ಸ್ಥಾನದಲ್ಲಿ ಅವನು ಗ್ರಹಿಸಲ್ಪಟ್ಟಿದ್ದ. ಉದಾಹರಣೆಗೆ, 1991ರಲ್ಲಿ, ದಿ ನ್ಯೂಯಾರ್ಕ್‌ ಟೈಮ್ಸ್‌ ಪತ್ರಿಕೆಯು ಅಲೆನ್‌ನ ಕೌಟುಂಬಿಕ ಜೀವನದ ಕುರಿತು ವಿವರಿಸುತ್ತಾ ಹೀಗೆ ವರದಿಮಾಡಿತ್ತು. "ಮದುವೆಯಾದ ಕೆಲವೇ ಜೋಡಿಗಳು ಮದುವೆಯಾದವರಂತೆ ಹೆಚ್ಚಿನ ರೀತಿಯಲ್ಲಿ ಕಾಣಿಸುತ್ತವೆ. ಅವರು ಪರಸ್ಪರರೊಂದಿಗೆ ನಿರಂತರ ಸಂಪರ್ಕದಲ್ಲಿರುತ್ತಾರೆ ಮತ್ತು ಅಲೆನ್‌ ಮಾಡಿದ ರೀತಿಯಲ್ಲಿ ಅನೇಕ ತಂದೆಯರು ತಮ್ಮ ಮಕ್ಕಳೊಂದಿಗೆ ಹೆಚ್ಚು ಸಮಯವನ್ನು ಕಳೆಯುವುದಿಲ್ಲ." ಅಲೆನ್‌ ಎಂದಿಗೂ ತನಗೊಬ್ಬ ಅಪ್ಪನ-ಸ್ವರೂಪದಲ್ಲಿ ಕಾಣಿಸಲಿಲ್ಲ ಎಂಬುದಾಗಿ ಪ್ರೆವಿನ್‌ಳಿಂದ ಬಂದ ಪ್ರತಿಪಾದನೆಗಳ ಹೊರತಾಗಿಯೂ, ಆ ಸಂಬಂಧವು ಒಂದು ಪ್ರಸಿದ್ಧ ಮೊಕದ್ದಮೆಯಾಗಿ ಮಾರ್ಪಟ್ಟಿತು. ಅಷ್ಟು ಹೊತ್ತಿಗೆ ಅಲೆನ್‌ಗೆ 56 ವರ್ಷ ವಯಸ್ಸಾಗಿತ್ತು ಮತ್ತು ಪ್ರೆವಿನ್‌ಗೆ 22 ವರ್ಷ ವಯಸ್ಸಾಗಿತ್ತು. ಅವರ ವಯಸ್ಸಿನಲ್ಲಿರುವ ಅಂತರವು "ಒಂದು ಆರೋಗ್ಯಕರ, ಸರಿಸಮನಾದ ಸಂಬಂಧವನ್ನು" ಉಂಟು ಮಾಡುವಲ್ಲಿ ಸಹಾಯಕವಾಗಿತ್ತೇ ಎಂದು ಕೇಳಲಾದ ಪ್ರಶ್ನೆಗೆ, ಸಂಬಂಧವೊಂದರಲ್ಲಿ ಸಮಾನತೆಯೆಂಬುದು ಅನಿವಾರ್ಯವಾಗಿ ಒಂದು ಅತ್ಯವಶ್ಯಕವಾದ ವಿಷಯವಲ್ಲ ಎಂದು ತಿಳಿಸಿದ ಅಲೆನ್‌, "ತನಗೇನು ಬೇಕೋ ಅದನ್ನೇ ಹೃದಯವು ಬಯಸುತ್ತದೆ. ಆ ವಿಷಯಗಳಿಗೆ ಯಾವುದೇ ತರ್ಕದ ಆಧಾರವಿಲ್ಲ. ನೀವು ಯಾರನ್ನೋ ಭೇಟಿ ಮಾಡುತ್ತೀರಿ ಮತ್ತು ನೀವು ಪ್ರೀತಿಯಲ್ಲಿ ಬೀಳುತ್ತೀರಿ, ಅಷ್ಟೇ" ಎಂದು ಹೇಳಿದ. 1997ರ ಡಿಸೆಂಬರ್‌ 24ರಂದು ಇಟಲಿಯ ವೆನಿಸ್‌ನಲ್ಲಿನ ಪಲಾಝೋ ಕ್ಯಾವಲಿಯಲ್ಲಿ ಅಲೆನ್‌ ಮತ್ತು ಪ್ರೆವಿನ್‌ ಮದುವೆಯಾದರು. ಈ ಜೋಡಿಯು ಇಬ್ಬರು ಹೆಣ್ಣುಮಕ್ಕಳನ್ನು ದತ್ತು ತೆಗೆದುಕೊಂಡಿದೆ. ಜಾಝ್‌ ಸಂಗೀತಗಾರರಾದ ಸಿಡ್ನಿ ಬೆಚೆಟ್‌ ಮತ್ತು ಮಂಝೀ ಜಾನ್ಸನ್‌‌ರ ನೆನಪಿನಲ್ಲಿ ಮಕ್ಕಳಿಗೆ ಬೆಚೆಟ್‌ ಮತ್ತು ಮಂಝೀ ಎಂದು ಹೆಸರಿಡಲಾಗಿದೆ. ಅಲೆನ್‌ ಮತ್ತು ಫಾರೋರ ಏಕೈಕ ಜೈವಿಕ ಪುತ್ರನಾದ ರೋನನ್‌ ಸೀಮಸ್‌ ಫಾರೋ, ಅಲನ್‌ ಕುರಿತು ಹೀಗೆ ಹೇಳಿದ್ದಾನೆ‌: "ಅವನು ನನ್ನ ತಂದೆಯಾಗಿದ್ದು, ನನ್ನ ಸೋದರಿಯನ್ನು ಮದುವೆಯಾಗಿದ್ದಾನೆ. ಇದರರ್ಥ ನಾನು ಅವನ ಮಗ ಮತ್ತು ಅವನ ಭಾವ. ಅದು ಒಂದು ರೀತಿಯಲ್ಲಿ ನೈತಿಕ ಉಲ್ಲಂಘನೆಯಾಗಿದೆ. ನಾನು ಅವನನ್ನು ನೋಡಲಾರೆ. ನಾನು ನನ್ನ ತಂದೆಯೊಂದಿಗೆ ಒಂದು ಸಂಬಂಧವನ್ನು ಹೊಂದಲಾರೆ ಮತ್ತು ನೈತಿಕವಾಗಿ ಸುಸಂಗತವಾಗಿರಲಾರೆ. ಈ ಎಲ್ಲಾ ದತ್ತುಮಕ್ಕಳೊಂದಿಗೂ ನಾನು ಜೀವಿಸಿದೆ, ಆದ್ದರಿಂದ ಅವರೆಲ್ಲಾ ನನ್ನ ಕುಟುಂಬವೇ. ಸೂನ್‌-ಯಿಯು ನನ್ನ ಸೋದರಿಯಾಗಿರಲಿಲ್ಲ ಎಂದು ಹೇಳುವುದು ಎಲ್ಲಾ ದತ್ತುಮಕ್ಕಳಿಗೂ ಅವಮಾನ ಮಾಡಿದಂತೆ." == ಕ್ಲ್ಯಾರಿನೆಟ್‌ ವಾದಕ == ಅಲೆನ್‌ ಜಾಝ್‌ ಸಂಗೀತದ ಓರ್ವ ತೀವ್ರಾಸಕ್ತಿಯ ಅಭಿಮಾನಿಯಾಗಿದ್ದು, ಇದು ಆತನ ಚಲನಚಿತ್ರಗಳ ಧ್ವನಿಪಥಗಳಲ್ಲಿ ಎದ್ದುಕಾಣುವಂತೆ ಹಲವು ಬಾರಿ ಕಂಡು ಬಂದಿದೆ. ಮಗುವಾಗಿರುವಾಗಲೇ ಸಂಗೀತ ವಾದನವನ್ನು ಶುರುಮಾಡಿದ ಅವನು, ತನ್ನ ರಂಗನಾಮವನ್ನು ಕ್ಲ್ಯಾರಿನೆಟ್‌ ವಾದಕ ವುಡಿ ಹರ್ಮನ್‌ನಿಂದ ಪಡೆದ. ಕಡೇಪಕ್ಷ 1960ರ ದಶಕದ ಅಂತ್ಯದಿಂದ ಆತ ಸಾರ್ವಜನಿಕವಾಗಿ ಪ್ರದರ್ಶನ ನೀಡಿದ್ದು, ಗಮನಾರ್ಹವಾಗಿ ಪ್ರಸರ್ವೇಷನ್‌ ಹಾಲ್‌ ಜಾಝ್‌ ಬ್ಯಾಂಡ್‌‌ನೊಂದಿಗೆ ಸ್ಲೀಪರ್‌ ನ ಧ್ವನಿಪಥದಲ್ಲಿ ತನ್ನ ಕೊಡುಗೆಯನ್ನು ನೀಡಿದ್ದಾನೆ. 1971ರ ಅಕ್ಟೋಬರ‍್ 20ರಂದು ದಿ ಡಿಕ್‌ ಕ್ಯಾವೆಟ್‌ ಷೋ ನಲ್ಲಿ ಅವನ ಆರಂಭಿಕ ಪ್ರಸ್ತುತಿಗಳಲ್ಲೊಂದು ದೂರದರ್ಶನದ ಮೂಲಕ ಪ್ರಸಾರವಾಯಿತು. ವುಡಿ ಅಲೆನ್‌ ಮತ್ತು ಅವನ ನ್ಯೂ ಓರ್ಲಿಯಾನ್ಸ್‌ ಜಾಝ್‌ ವಾದ್ಯವೃಂದವು, ಮ್ಯಾನ್‌ಹಾಟನ್‌ನ ಕಾರ್ಲೈಲ್‌ ಹೊಟೇಲ್‌‌ನಲ್ಲಿ ಪ್ರತಿ ಸೋಮವಾರದ ಸಂಜೆ ಸಂಗೀತವನ್ನು ನುಡಿಸುತ್ತದೆ. ಇಪ್ಪತ್ತನೇ ಶತಮಾನದ ಆರಂಭದಿಂದ ಪಡೆಯಲಾದ ಶಿಷ್ಟ ನ್ಯೂ ಓರ್ಲಿಯಾನ್ಸ್‌ ಜಾಝ್‌‌ನಲ್ಲಿ ಈ ತಂಡವು ಪರಿಣತಿಯನ್ನು ಪಡೆದಿದೆ. ವೈಲ್ಡ್‌ ಮ್ಯಾನ್‌ ಬ್ಲೂಸ್‌ ಎಂಬ ಸಾಕ್ಷ್ಯಚಿತ್ರವು (ಬಾರ್ಬರಾ ಕೊಪಲ್‌ನಿಂದ ನಿರ್ದೇಶಿಸಲ್ಪಟ್ಟದ್ದು) ಅಲೆನ್‌ ಮತ್ತು ಅವನ ತಂಡವು ಕೈಗೊಂಡ 1996ರ ಒಂದು ಐರೋಪ್ಯ ಪ್ರವಾಸವನ್ನು ಹಾಗೂ ಪ್ರೆವಿನ್‌ನೊಂದಿಗಿನ ಅವನ ಸಂಬಂಧವನ್ನು ದಾಖಲಿಸುತ್ತದೆ. ಈ ವಾದ್ಯವೃಂದವು ಎರಡು CDಗಳನ್ನು ಬಿಡುಗಡೆ ಮಾಡಿದೆ: ದಿ ಬಂಕ್ ಪ್ರಾಜೆಕ್ಟ್‌ (1993) ಮತ್ತು ವೈಲ್ಡ್‌ ಮ್ಯಾನ್‌ ಬ್ಲೂಸ್‌ ನ ಧ್ವನಿಪಥ (1997). ಅಲೆನ್‌ ಮತ್ತು ಅವನ ತಂಡವು, 2008ರ ಜೂನ್‌ನಲ್ಲಿ ಎರಡು ಸತತ ರಾತ್ರಿಗಳಲ್ಲಿನ ಮಾಂಟ್ರಿಯಲ್‌ ಜಾಝ್‌ ಉತ್ಸವದಲ್ಲಿ ಸಂಗೀತವನ್ನು ನುಡಿಸಿದೆ. == ವುಡಿ ಅಲೆನ್‌ ಕುರಿತಾದ ಅಥವಾ ಅವನಿಂದ ಪ್ರೇರಿತಗೊಂಡ ಕೆಲಸ == ಬಾರ್ಬರಾ ಕೊಪಲ್‌ನಿಂದ ನಿರ್ದೇಶಿಸಲ್ಪಟ್ಟ ವೈಲ್ಡ್‌ ಮ್ಯಾನ್‌ ಬ್ಲೂಸ್‌ ನ್ನು ಹೊರತುಪಡಿಸಿ, ವುಡಿ ಅಲೆನ್‌ನ್ನು ಒಳಗೊಂಡಿರುವ ಹಲವಾರು ಇತರ ಸಾಕ್ಷ್ಯಚಿತ್ರಗಳು ಅಸ್ತಿತ್ವದಲ್ಲಿವೆ. 2002ರ ಕೇಬಲ್‌-ದೂರದರ್ಶನದ ಸಾಕ್ಷ್ಯಚಿತ್ರವಾದ ವುಡಿ ಅಲೆನ್‌: ಎ ಲೈಫ್ ಇನ್‌ ಫಿಲ್ಮ್‌ ಇದರಲ್ಲಿ ಸೇರಿದೆ. ಟೈಮ್‌ ಮ್ಯಾಗಝೀನ್‌‌ ನ ಚಲನಚಿತ್ರ ವಿಮರ್ಶಕ ರಿಚರ್ಡ್‌ ಷಿಕೆಲ್‌ನಿಂದ ನಿರ್ದೇಶಿಸಲ್ಪಟ್ಟಿರುವಈ ಸಾಕ್ಷ್ಯಚಿತ್ರವು, ಅಲೆನ್‌ನ ಸಂದರ್ಶನಗಳನ್ನು ಅವನ ಚಲನಚಿತ್ರಗಳ ತುಣುಕುಗಳೊಂದಿಗೆ ಪರಸ್ಪರ ಹೆಣೆಯುತ್ತದೆ. ಮೀಟಿಂಗ್‌ ಎಂಬ ಮತ್ತೊಂದು ಕೃತಿಯು ಫ್ರೆಂಚ್‌ ನಿರ್ದೇಶಕ ಜೀನ್‌-ಲ್ಯೂಕ್‌ ಗೊಡಾರ್ಡ್‌ನಿಂದ ಮಾಡಲ್ಪಟ್ಟ ಅಲೆನ್‌ನ ಒಂದು ಕಿರು ಸಂದರ್ಶನವನ್ನು ಒಳಗೊಂಡಿದೆ. ವೇಟಿಂಗ್‌ ಫಾರ್‌ ವುಡಿ ಅಲೆನ್‌ ಎಂಬುದು 2004ರ ಒಂದು ಕಿರುಚಿತ್ರವಾಗಿದ್ದು, ಮೋದಿ ರೋಸೆನ್‌ಫೀಲ್ಡ್‌ ಇದರಲ್ಲಿ ನಟಿಸಿದ್ದಾನೆ. ಇದು ಸ್ಯಾಮ್ಯುಯೆಲ್‌ ಬೆಕೆಟ್‌ನ ವೇಟಿಂಗ್‌ ಫಾರ್‌ ಗೊಡಾಟ್‌ ಚಿತ್ರವನ್ನು ವಿಕಟಾನುಕರಣೆ ಮಾಡುತ್ತದೆ. 1976ರಿಂದ 1984ರವರೆಗೆ, ಸ್ಟುವರ್ಟ್‌ ಹಂಪ್ಲೆ ಎಂಬಾತ ಅಲೆನ್‌ನ ಚಲನಚಿತ್ರ ಪಾತ್ರವನ್ನು ಆಧರಿಸಿ ಇನ್‌ಸೈಡ್‌ ವುಡಿ ಅಲೆನ್‌ ಎಂಬ ಹಾಸ್ಯಮಯ ಚಿತ್ರಾವಳಿಯನ್ನು ಬರೆದು ಚಿತ್ರಿಸಿದ್ದಾನೆ. ಗ್ಲೌಕೊ ಡೆಲ್ಲಾ ಸಿಯುಕಾ (ಕೊಲಂಬಿಯಾ ಜರ್ನಲಿಸಂ ರಿವ್ಯೂ , ದಿ ನ್ಯೂಯಾರ್ಕರ್‌ , ಮತ್ತು ದಿ ಜ್ಯೂಯಿಷ್‌ ವೀಕ್‌ ಪತ್ರಿಕೆಗಳಿಗೆ ಸೆಪ್ಟೆಂಬರ್‌ 2003ರ ಸೆಪ್ಟೆಂಬರ್‌ನಿಂದ ಲೇಖನ ಬರೆಯುತ್ತಿರುವ ಓರ್ವ ಇಟಲಿಯವ) ವತಿಯಿಂದ ಬಂದ ಸೆಂಟ್ರಲ್‌ ಪಾರ್ಕ್‌ ವೆಸ್ಟ್‌ ಸ್ಟೋರೀಸ್‌ (ಬಾಲ್ದಿನಿ ಕ್ಯಾಸ್ಟೋಲ್ಡಿ ದಲಾಯ್‌ ಪಬ್ಲಿಷರ್‌, 2005) ಅಲೆನ್‌ನಿಂದ ಪ್ರೇರಿತಗೊಂಡಿವೆ. "ಡೆತ್‌ ಆಫ್‌ ಆನ್‌ ಇಂಟೀರಿಯ‌ರ್‌ ಡೆಕೋರೇಟರ್‌" ಎಂಬುದು ಡೆತ್‌ ಕ್ಯಾಬ್‌ ಫಾರ್‌ ಕ್ಯೂಟಿಯ ಗೀತ ಸಂಪುಟವಾದ ಟ್ರಾನ್ಸ್‌ಅಟ್ಲಾಂಟಿಸಿಸಂ ನಲ್ಲಿನ ಒಂದು ಹಾಡಾಗಿದ್ದು, ಇದು ವುಡಿ ಅಲೆನ್‌ನ ಇಂಟೀರಿಯರ್ಸ್‌ ನಿಂದ ಪ್ರೇರಿತವಾಗಿದೆ. ಅಮಾಂಡಾ ಫಿಲಿಪ್ಯಾಕಿ ಬರೆದಿರುವ ಲವ್‌ ಕ್ರೀಪ್ಸ್‌ ಎಂಬ ಒಂದು ಕಾದಂಬರಿಯಲ್ಲಿ, ಸೆಂಟ್ರಲ್‌ ಪಾರ್ಕ್‌ನಲ್ಲಿನ ಹಕ್ಕಿವೀಕ್ಷಕರ ಒಂದು ಸಮೂಹವು, ವುಡಿ ಅಲೆನ್‌ ಮತ್ತು ಸೂನ್‌-ಯಿ ತಮ್ಮ ಮೇಲಂತಸ್ತಿಗೆ ಹತ್ತುತ್ತಿರುವುದನ್ನು ಕಂಡು ತುಂಬಾ ಪ್ರಚೋದಿಸಲ್ಪಡುತ್ತಾರೆ. ಇದರಿಂದಾಗಿ ಸ್ಟಾಕಾಹಾಲಿಕ್ಸ್‌ ಅನೊನಿಮಸ್‌ನಿಂದ ಬಂದ ವಸೂಲಾತಿಯ ಬೇಟೆಗಾರರ ಸನಿಹದ ಒಂದು ಗುಂಪಿಗೆ ವಿಪರೀತ ಹಿಂಸೆಯಾಗಿ, ಅವರಲ್ಲೊಬ್ಬ ತನ್ನ ಸಮಚಿತ್ತತೆಯನ್ನು ಕಳೆದುಕೊಂಡು, ವುಡಿ ಅಲೆನ್‌ ಮತ್ತು ಸೂನ್‌-ಯಿಯರ ಕಡೆಗೆ ದಿಟ್ಟಿಸಿ ನೋಡಲು ಹಕ್ಕಿವೀಕ್ಷಕನೊಬ್ಬನ ಕೊರಳಲ್ಲಿದ್ದ ದುರ್ಬೀನನ್ನು ಕಿತ್ತುಕೊಳ್ಳುತ್ತಾನೆ. ಸೀನ್‌ಫೆಲ್ಡ್‌ ಎಂಬ ಸಾಂದರ್ಭಿಕ ಹಾಸ್ಯದಲ್ಲಿ ಬರುವ ಜಾರ್ಜ್‌ ಕಾಸ್ಟಾಂಝಾ ಪಾತ್ರವನ್ನು ಮೂಲತಃ ವುಡಿ ಅಲೆನ್‌ನ ಒಂದು ವ್ಯಂಗ್ಯಭಾವಚಿತ್ರವಾಗಿ ಪ್ರದರ್ಶಿಸಲಾಗಿತ್ತು. ಜಾಸನ್‌ ಅಲೆಕ್ಸಾಂಡರ್‌ನ ಅನುಸಾರ, ಕಾಸ್ಟಾಂಝಾ ಪಾತ್ರವು ಸದರಿ ಕಾರ್ಯಕ್ರಮದ ಸಹ-ಸೃಷ್ಟಿಕರ್ತನಾದ ಲ್ಯಾರಿ ಡೇವಿಡ್‌ ಮೇಲೆ ಆಧರಿಸಿದೆ ಎಂಬುದನ್ನು ನಟನು ಮುಂಚಿತವಾಗಿಯೇ ಅರಿತುಕೊಂಡ. 1998ರಲ್ಲಿ, ಸ್ಪಾನಿಷ್‌ ಕಾದಂಬರಿಯಾದ ಯೋ-ಯೋ ಬೋಯಿಂಗ್‌! ಗಿಯಾನಿಯಾ ಬ್ರಾಷಿಯಿಂದ ಬರೆಯಲ್ಪಟ್ಟಿತು. ಇದು ಒಂದು ಸಂತೋಷಕೂಟದ ದೃಶ್ಯವನ್ನು ಒಳಗೊಂಡಿದ್ದು, ಅದರಲ್ಲಿ ಫೆಡೆರಿಕೊ ಫೆಲಿನಿಯ ಚಲನಚಿತ್ರಗಳು ಹಾಗೂ ಸಾಹಿತ್ಯಿಕ ಶ್ರೇಷ್ಠ ಕೃತಿಗಳ ಕುರಿತು ವಿವರಿಸುವಾಗ, ವುಡಿ ಅಲೆನ್‌ ಚಡಪಡಿಸುತ್ತಾನೆ ಮತ್ತು ಉಗ್ಗುತ್ತಾನೆ. 2003ರಲ್ಲಿ ಬಂದ ಗೆಟ್‌ ದಿ ಸ್ಕ್ರಿಪ್ಟ್‌ ಟು ವುಡಿ ಅಲೆನ್‌ ಎಂಬ ಪ್ರಶಸ್ತಿ-ವಿಜೇತ ಚಲನಚಿತ್ರದಲ್ಲಿ ಕೀತ್‌ ಬ್ಲ್ಯಾಕ್‌ ಕಥೆ ಬರೆದ, ನಿರ್ದೇಶಿಸಿದ ಮತ್ತು ನಟಿಸಿದ. ಈ ಚಿತ್ರವು ಓರ್ವ ನರವಿಕೃತ ಯುವಕನ ಕುರಿತಾಗಿದ್ದು, ತನ್ನ ಚಿತ್ರಕಥೆಯನ್ನು ವುಡಿಗೆ ಕೊಡಲು ಆತ ಬೆನ್ನುಹತ್ತಿರುತ್ತಾನೆ. ಹಾರ್ವೆ ಪೆಕರ್‌ ಎಂಬ ಗ್ರಾಫಿಕ್‌ ಕಲಾವಿದನಿಂದ ಪ್ರೇರೇಪಿಸಲ್ಪಟ್ಟ/ಅವನ ಕುರಿತ ಅಮೆರಿಕನ್‌ ಸ್ಪ್ಲೆಂಡರ್‌ ಚಿತ್ರವನ್ನು ಅವಲೋಕಿಸುವಾಗ, ಪ್ರತ್ಯಕ್ಷವಾದ ಪ್ರಭಾವ ಅಥವಾ ರೂಪಸಾಮ್ಯಕ್ಕೆ ಸಂಬಂಧಿಸಿದಂತೆ ಒಂದು ಪ್ರಕರಣವನ್ನು ಮಾಡದ ಸಂದರ್ಭದಲ್ಲಿ, ಅಂಕಣ ಕಾರನಾದ ಜೇಮಿ ವೋಲ್ಫ್‌ ಒಂದು ಕಡೆಯಲ್ಲಿ ಚಲನಚಿತ್ರ ಹಾಗೂ ವಿಷಯ, ಹಾಗೂ ಮತ್ತೊಂದು ಕಡೆಯಲ್ಲಿ ಅಲೆನ್‌, ಆನ್ನಿ ಹಾಲ್‌ , ಮತ್ತು ಅಲೆನ್‌ನ ಇತರ ಚಲನಚಿತ್ರಗಳನ್ನು ಇಟ್ಟುಕೊಂಡು ಅವುಗಳ ನಡುವಿನ ಔಪಚಾರಿಕ ಸಮಾನಾಂತರಗಳಿಗೆ ಗಮನವನ್ನು ಸೆಳೆದ. == ಮನೋವಿಶ್ಲೇಷಣೆ == ಮನೋವಿಶ್ಲೇಷಣೆ ಒಳಪಡುವ ಮೂಲಕ ಅಲೆನ್‌ ಕನಿಷ್ಟ ಪಕ್ಷ 30 ವರ್ಷಗಳನ್ನು ಕಳೆದ. ಕೆಲವೊಮ್ಮೆ ಇದು ವಾರದಲ್ಲಿ ಮೂರು ದಿನಗಳು ಇರುತ್ತಿತ್ತು. ಅವನ ಅನೇಕ ಚಲನಚಿತ್ರಗಳಲ್ಲಿ ಮನೋವಿಶ್ಲೇಷಣೆಯ ಕುರಿತಾದ ಉಲ್ಲೇಖಗಳಿವೆ. ಆಂಟ್ಜ್‌ ಎಂಬ ಅನಿಮೇಟೆಡ್‌ ರೂಪಕ ಚಿತ್ರದ ಪ್ರಧಾನ ಪಾತ್ರವಾದ ಗೆ ಅಲೆನ್‌ ತನ್ನ ಧ್ವನಿದಾನ ಮಾಡಿದ್ದು, ಅಲೆನ್‌ ವಿಶ್ಲೇಷಣೆಯ ನಾಟಕೀಯ ತಂತ್ರದ ಒಂದು ಶ್ರೇಷ್ಠ ತುಣುಕಿನೊಂದಿಗೆ ಈ ಚಿತ್ರವು ಆರಂಭವಾಗುತ್ತದೆ. ಮೊಮೆಂಟ್‌ ಮ್ಯಾಗಝೀನ್‌ ಹೀಗೆ ಹೇಳುತ್ತದೆ: "ಇದು ಆತನ ಸ್ವಾರ್ಥಮಗ್ನ ಕೆಲಸವನ್ನು ಪ್ರಚೋದಿಸಿದೆ." ವುಡಿ ಅಲೆನ್‌ - ಎ ಬಯಾಗ್ರಫಿ ಎಂಬ ಕೃತಿಯ ಲೇಖಕನಾದ ಜಾನ್‌ ಬ್ಯಾಕ್ಸ್‌ಟರ್‌ ಹೀಗೆ ಬರೆದ: "ವಿಶ್ಲೇಷಣೆಯು ಪ್ರಚೋದನಕಾರಿಯಾಗಿರುವುದಷ್ಟೇ ಅಲ್ಲದೇ, ಉದ್ದೀಪಕವಾಗಿರುವುದನ್ನೂ ಅಲೆನ್‌ ನಿಸ್ಸಂಶಯವಾಗಿ ಕಂಡುಕೊಂಡ." ಪ್ರೆವಿನ್‌ಳೊಂದಿಗೆ ತನ್ನ ಸಂಬಂಧವನ್ನು ಶುರುಮಾಡಿದ ಸಮಯದಲ್ಲಿ ತನ್ನ ಮಾನಸಿಕ ಚಿಕಿತ್ಸೆಯ ಭೇಟಿಗಳನ್ನು ಅಂತ್ಯಗೊಳಿಸಿದುದಾಗಿ ಅಲೆನ್‌ ಹೇಳುತ್ತಾನೆ. ತಾನು ಈಗಲೂ ಇಕ್ಕಟ್ಟಿನ ಭೀತಿಯಿಂದ ನರಳುತ್ತಿರುವ ಮತ್ತು ಬಯಲು ಭೀತಿಗೆ ಸಿಲುಕಿರುವ ವ್ಯಕ್ತಿ ಎಂದು ಅವನು ಹೇಳುತ್ತಾನೆ. == ಚಲನಚಿತ್ರಗಳ ಪಟ್ಟಿ == == ರಂಗಭೂಮಿ ಕಾರ್ಯಗಳು == ಚಲನಚಿತ್ರಗಳಲ್ಲಿನ ನಿರ್ದೇಶನ, ಬರಹಗಾರಿಕೆ, ಮತ್ತು ಅಭಿನಯದ ಜೊತೆಗೆ, ಹಲವಾರು ಬ್ರಾಡ್‌ವೇ ರಂಗಭೂಮಿ ನಿರ್ಮಾಣಗಳಲ್ಲಿ ಅಲೆನ್‌ ಬರವಣಿಗೆಯನ್ನು ಹಾಗೂ ಅಭಿನಯವನ್ನು ಮಾಡಿದ್ದಾನೆ. == ಗ್ರಂಥಸೂಚಿ == === ಪ್ರಕಟಗೊಂಡ ನಾಟಕಗಳು === ಡೋಂಟ್‌ ಡ್ರಿಂಕ್‌ ದಿ ವಾಟರ್‌: ಎ ಕಾಮಿಡಿ ಇನ್‌ ಟೂ ಆಕ್ಟ್ಸ್ (1967), B0006BSWBW ಪ್ಲೇ ಇಟ್‌ ಎಗೇನ್‌, ಸ್ಯಾಮ್‌ (1969), 0-394-40663- ಗಾಡ್‌: ಎ ಕಾಮಿಡಿ ಇನ್‌ ಒನ್‌ ಆಕ್ಟ್‌ (1975), 0-573-62201-9 ದಿ ಫ್ಲೋಟಿಂಗ್‌ ಲೈಟ್‌ ಬಲ್ಬ್‌ (1981) ಥ್ರೀ ಒನ್‌-ಆಕ್ಟ್‌ ಪ್ಲೇಸ್‌: ರಿವರ್‌ಸೈಡ್‌ ಡ್ರೈವ್‌ / ಓಲ್ಡ್‌ ಸೇಬ್ರೂಕ್‌ / ಸೆಂಟ್ರಲ್‌ ಪಾರ್ಕ್‌ ವೆಸ್ಟ್‌ (2003), 0-8129-7244-9 ರೈಟರ್ಸ್‌ ಬ್ಲಾಕ್‌: ಟೂ ಒನ್‌-ಆಕ್ಟ್‌ ಪ್ಲೇಸ್‌ (2005), 0-573-62630-8 (ರಿವರ್‌ಸೈಡ್‌ ಡ್ರೈವ್‌ ಮತ್ತು ಓಲ್ಡ್‌ ಸೇಬ್ರೂಕ್‌‌ ನ್ನು ಒಳಗೊಳ್ಳುತ್ತದೆ) ಎ ಸೆಕೆಂಡ್‌ ಹ್ಯಾಂಡ್‌ ಮೆಮರಿ: ಎ ಡ್ರಾಮಾ ಇನ್‌ ಟೂ ಆಕ್ಟ್ಸ್ (2005) ಅಲೆನ್‌ನ 1975ರ ವಿಥೌಟ್‌ ಫೆದರ್ಸ್‌ ಎಂಬ ಸಂಗ್ರಹದಲ್ಲಿ ಏಕಾಂಕ ನಾಟಕಗಳಾದ ಗಾಡ್‌ ಮತ್ತು ಡೆತ್‌ - ಇವೆರಡೂ ಸೇರಿವೆ (ಕೆಳಗೆ ನೋಡಿ). === ಸಣ್ಣ ಕಥೆಗಳು === ಗೆಟಿಂಗ್ ಈವನ್‌ (1971), 0-394-47348-5 ವಿಥೌಟ್‌ ಫೆದರ್ಸ್‌ (1975), 0-394-49743-0 ಸೈಡ್‌ ಇಫೆಕ್ಟ್ಸ್‌ (1980), 0-394-51104-2 ಮಿಯರ್‌ ಅನಾರ್ಕಿ (2007), 978-1-4000-6641-4 === ಸಂಕಲನಗಳು === ಕಂಪ್ಲೀಟ್ ಪ್ರೋಸ್‌ ಆಫ್‌ ವುಡಿ ಅಲೆನ್‌ (1992), 0-517-07229-7. (ಗೆಟಿಂಗ್ ಈವನ್‌ , ವಿಥೌಟ್‌ ಫೆದರ್ಸ್‌ ಮತ್ತು ಸೈಡ್‌ ಇಫೆಕ್ಟ್ಸ್‌ ನಲ್ಲಿ ಮೊದಲು ಪ್ರಕಟಗೊಂಡ ಅಲೆನ್‌ನ ಸಣ್ಣಕತೆಗಳ ಸಂಗ್ರಹ.) ದಿ ಇನ್‌ಸ್ಯಾನಿಟಿ ಡಿಫೆನ್ಸ್‌: ದಿ ಕಂಪ್ಲೀಟ್‌ ಪ್ರೋಸ್‌ . ನ್ಯೂಯಾರ್ಕ್‌: ರಾಂಡಂ ಹೌಸ್‌ ಟ್ರೇಡ್‌ ಪೇಪರ್‌ಬ್ಯಾಕ್ಸ್‌, 2007, 978-0812978117. === ಬೀದಿ ಬಿಕರಿಯ ಪುಸ್ತಕ === ಲುನಾಟಿಕ್‌ ಟೇಲ್‌ (1986), 1-55628-001-7 (ಹಿಂದೆ ಸೈಡ್‌ ಇಫೆಕ್ಟ್ಸ್‌ ನಲ್ಲಿ ಸೇರಿಸಲ್ಪಟ್ಟಿದ್ದ ಸಣ್ಣಕಥೆ.) == ಹೆಚ್ಚಿನ ಓದಿಗೆ == ಸ್ಟಾರ್‌ಡಸ್ಟ್‌ ಮೆಮರೀಸ್‌: ವಿಸಿಟಿಂಗ್ ವುಡಿ 2013-10-17 ವೇಬ್ಯಾಕ್ ಮೆಷಿನ್ ನಲ್ಲಿ. ವುಡಿ ಅಲೆನ್‌ ಮತ್ತು ವ್ಯಾಕ್ಲಾವ್‌ ಹ್ಯಾವೆಲ್‌ ಎಂಬ ಇಬ್ಬರು ದೈತ್ಯಪ್ರತಿಭೆಗಳ ನಡುವಿನ ಒಂದು ಸ್ಮರಣೀಯ ಭೇಟಿಯನ್ನು ನೆನಪಿಸಿಕೊಳ್ಳುತ್ತಾನೆ ವುಡಿ ಅಲೆನ್‌ನ ವೃತ್ತಿಜೀವನದ ಕುರಿತು ವಿಕ್ಟೋರಿಯಾ ಲಾಯ್‌ ಬರೆದಿರುವ ಪ್ರಬಂಧ ದಿ ಎಸೆನ್ಷಿಯಲ್‌ ವುಡಿ ಅಲೆನ್‌ ; ಲೌರೆನ್‌ ಹಿಲ್‌ ಫನ್‌ ವಿತ್‌ ವುಡಿ, ದಿ ಕಂಪ್ಲೀಟ್‌ ವುಡಿ ಅಲೆನ್‌ ಕ್ವಿಜ್‌ ಬುಕ್‌ (ಹೆನ್ರಿ ಹೊಲ್ಟ್‌) , ಗ್ರಹಾಂ ಫ್ಲಾಶ್ನರ್‌ ದಿ ಇಂಪಾರ್ಟೆನ್ಸ್‌ ಆಫ್ ಬೀಯಿಂಗ್ ಫೇಮಸ್‌: ಬಿಹೈಂಡ್ ದಿ ಸೀನ್ಸ್‌ ಆಫ್‌ ದಿ ಸೆಲೆಬ್ರಿಟಿ ಇಂಡಸ್ಟ್ರಿಯಲ್‌ ಕಾಂಪ್ಲೆಕ್ಸ್‌ -ಮೌರೀನ್‌ ಆರ್ತ್‌ ಬರೆದದ್ದು; ಪುಟ 233 0-8050-7545-3 "ವೈ ಐ ಲವ್‌ ಲಂಡನ್‌" -ಸೈಮನ್‌ ಗ್ಯಾರಿಫೀಲ್ಡ್‌ ಬರೆದದ್ದು, ಗಾರ್ಡಿಯನ್‌ ಅನ್‌ಲಿಮಿಟೆಡ್‌ , ಆಗಸ್ಟ್‌ 8, 2004 ವುಡಿ ಅಲೆನ್‌ - ಎ ಬಯಾಗ್ರಫಿ ; ಜಾನ್‌ ಬ್ಯಾಕ್ಸ್‌ಟರ್‌ (1999) 0-7867-0666- ವುಡಿ ಅಲೆನ್‌: ಇಂಟರ್‌ವ್ಯೂಸ್‌ (ಕಾನ್ವರ್ಸೇಷನ್ಸ್‌ ವಿತ್‌ ಫಿಲ್ಮ್‌ಮೇಕರ್ಸ್‌ ಸೀರೀಸ್‌) , ಸಂಪಾದಿತ . . ಕಾಪ್ಸಿಸ್‌ ಮತ್ತು . ಕಾಬ್ಲೆನ್ಟ್‌ಜ್‌, (2006) 1-57806-793-6 ವುಡಿ ಅಲೆನ್‌ ; ಸ್ಟೀಫನ್‌ ರೀಮರ್ಟ್ಜ್, (ರೊರೊರೊ-ಮಾನೊಗ್ರಫಿ), ರೀನ್‌ಬೆಕ್‌ (2005) 3-499-50410-3 (ಜರ್ಮನ್‌ ಭಾಷೆಯಲ್ಲಿ) ವುಡಿ ಅಲೆನ್‌: ಐನೆ ಬಯಾಗ್ರಫಿ ; ಸ್ಟೀಫನ್‌ ರೀಮರ್ಟ್ಜ್, ರೀನ್‌ಬೆಕ್‌ (2000) 3-499-61145-7 (ಜರ್ಮನ್‌ ಭಾಷೆಯಲ್ಲಿ) ವುಡಿ ಅಲೆನ್‌ ಆನ್‌ ಲೊಕೇಷನ್‌ , - ಥೀರಿ ಡೆ ನವಸೆಲ್ಲೆ ಬರೆದದ್ದು (ಮೊರೋ, 1987); ರೇಡಿಯೋ ಡೇಸ್‌‌ ನ ನಿರ್ಮಾಣದ ಕುರಿತಾದ ಒಂದು ದಿನವಹಿ ಮಾಹಿತಿ (1987) ವುಡಿ ಅಲೆನ್‌ ಆನ್‌ ವುಡಿ ಅಲೆನ್‌: ಇನ್ ಕಾನ್ವರ್ಸೇಷನ್‌ ವಿತ್ ಸ್ಟಿಗ್ ಜಾರ್ಕ್‌ಮನ್‌ (1995), 0-8021-1556- ವುಡಿ ಅಲೆನ್‌: ಪ್ರೊಫೇನ್‌ ಅಂಡ್‌ ಸೇಕ್ರೆಡ್‌ ; ರಿಚರ್ಡ್‌ . ಬ್ಲೇಕ್‌ (1995) 978-0-810-82993-0 "ವುಡಿ ಪ್ಲಾಟ್ಸ್‌ ಫಿಲ್ಮ್‌ ರಿಟರ್ನ್‌ ಟು ಲಂಡನ್‌" - ಓರ್ವ ಪ್ರತಿನಿಧಿಯಿಂದ, ಟೈಮ್ಸ್‌ ಆನ್‌ಲೈನ್‌ , ನವೆಂಬರ್‌ 30, 2005 == ಆಕರಗಳು == == ಹೊರಗಿನ ಕೊಂಡಿಗಳು == ವುಡಿ ಅಲೆನ್‌ ಗ್ರಂಥಸೂಚಿ ( ಬರ್ಕ್‌‌ಲಿ ಮೀಡಿಯಾ ರಿಸೋರ್ಸಸ್‌ ಸೆಂಟರ್‌ ಮೂಲಕ) ಅಂತರಜಾಲ ಸಿನೆಮಾ ದತ್ತಸಂಚಯದಲ್ಲಿ ಅಲೆನ್‌ . . ಟೆಂಪ್ಲೇಟು: ವುಡಿ ಅಲೆನ್‌ ( ) ಅಸ್ಟಿನ್‌ನಲ್ಲಿನ ಟೆಕ್ಸಾಸ್‌ ವಿಶ್ವವಿದ್ಯಾಲಯದಲ್ಲಿರುವ ಹ್ಯಾರಿ ರಾನ್‌ಸಮ್‌ ಹ್ಯುಮ್ಯಾನಿಟೀಸ್‌ ರಿಸರ್ಚ್‌ ಸೆಂಟರ್‌ನಲ್ಲಿನ ವುಡಿ ಅಲೆನ್‌ ಕಲೆಕ್ಷನ್‌ 2008-05-15 ವೇಬ್ಯಾಕ್ ಮೆಷಿನ್ ನಲ್ಲಿ.. ಟೆಂಪ್ಲೇಟು: ಟೆಂಪ್ಲೇಟು: 1961-1980 ಟೆಂಪ್ಲೇಟು:AcademyAwardBestOriginalScreenplay1980-1989 ಟೆಂಪ್ಲೇಟು:AcademyAwardBestOriginalScreenplay1970-1979